നികുതി റിട്ടേണ്; സി.ബി.ഡി.ടി മാര്‍ഗനിര്‍ദേശങ്ങള് പുറപ്പെടുവിച്ചു, ജൂലൈ ഒന്നു മുതല് ആധാര് നിര്‍ബന്ധം – Chandrika Daily\nBy chandrika Saturday June 10, 2017 16:37 pm\nനികുതി റിട്ടേണ്; സി.ബി.ഡി.ടി മാര്‍ഗനിര്‍ദേശങ്ങള് പുറപ്പെടുവിച്ചു, ജൂലൈ ഒന്നു മുതല് ആധാര് നിര്‍ബന്ധം\nന്യൂഡല്‍ഹി: ആദായ നികുതി റിട്ടേണ് സമര്‍പ്പിക്കുന്നതിന് ആധാര് നമ്പര് നിര്‍ബന്ധമാണെന്ന് നയരൂപീകരണ സമിതിയായ സെന്‍ട്രല് ബോര്‍ഡ് ഓഫ് ഡയരക്ട് ടാക്‌സസ്(സി.ബി.ഡി.ടി). പുതിയ പാന്(പെര്‍മനന്റ് അക്കൗണ്ട് നമ്പര്)…\nന്യൂഡല്‍ഹി: ആദായ നികുതി റിട്ടേണ് സമര്‍പ്പിക്കുന്നതിന് ആധാര് നമ്പര് നിര്‍ബന്ധമാണെന്ന് നയരൂപീകരണ സമിതിയായ സെന്‍ട്രല് ബോര്‍ഡ് ഓഫ് ഡയരക്ട് ടാക്‌സസ്(സി.ബി.ഡി.ടി). പുതിയ പാന്(പെര്‍മനന്റ് അക്കൗണ്ട് നമ്പര്) ജൂലൈ ഒന്നു മുതല് നിലവില് വരുമെന്നും സി.ബി.ഡി.ടി വ്യക്തമാക്കി. സുപ്രീംകോടതിയുടെ കഴിഞ്ഞ ദിവസത്തെ ഉത്തരവിന്റെ പശ്ചാത്തലത്തിലാണ് വിശദീകരണവുമായി സി.ബി.ഡി.ടി രംഗത്തെത്തിയത്.\nആദായ നികുതി റിട്ടേണ് സമര്‍പ്പിക്കുന്നതിന് ആധാര് നിര്‍ബന്ധമാക്കിയ നടപടിക്ക് ഭാഗിക സ്റ്റേ അനുവദിച്ചുകൊണ്ടുള്ളതായിരുന്നു സുപ്രീംകോടതി വിധി. ആധാര് കാര്‍ഡ് കൈവശമില്ലാത്തവര്‍ക്കും എന്റോള് ചെയ്യാത്തവര്‍ക്കും ആധാര് നമ്പര് ഇല്ലാതെ തന്നെ നികുതി റിട്ടേണ് സമര്‍പ്പിക്കാമെന്നായിരുന്നു കോടതി വിധി. എന്നാല് ഒരു പടികൂടി കടന്ന്, ആധാര് എന്റോള്‍മെന്റിന് യോഗ്യതയുള്ള എല്ലാവരും ജൂലൈ ഒന്നു മുതല് ആദായ നികുതി റിട്ടേണ് സമര്‍പ്പിക്കുമ്പോള് ആധാര് നമ്പര് നല്‍കണമെന്നാണ് സി.ബി.ഡി.ടി ഉത്തരവിട്ടിരിക്കുന്നത്. ജൂലൈ ഒന്ന് മുതല് പുതിയ പാന് നിലവില് വരും. ഈ സാഹചര്യത്തില് എല്ലാ പാന്‍കാര്‍ഡ് ഉടമകളും ആധാര് നമ്പര് പാന്‍കാര്‍ഡുമായി ബന്ധിപ്പിക്കുന്നതിന് ആദായ നികുതി അധികാരികള്‍ക്ക് സമര്‍പ്പിക്കണം. ആധാര് നല്‍കാത്തവരുടെ പാന് അസാധുവാക്കും. ഇതോടെ ഇവര്‍ക്ക് സാധാരണ നിലയിലുള്ള ബാങ്കിങ് ഇടപാടുകള്‍ക്ക് പ്രയാസം നേരിടും. സുപ്രീംകോടതിയുടെ കഴിഞ്ഞ ദിവസത്തെ വിധി ഉന്നതാധികാര സമിതി പഠിച്ചതിന്റെ അടിസ്ഥാനത്തിലാണ് പുതിയ നിര്‍ദേശങ്ങള് പുറപ്പെടുവിക്കുന്നതെന്നും സി.ബി.ഡി.ടി ഉത്തരവില് പറയുന്നു.\nCategories: Video Stories Tags: AADAR


ഗുരുവും ശിഷ്യനും – Catholic VOX Online NEWS | Christian News | Malayalam News | Vatican News\nHome/Articles/Kazhchayum Ulkkazchayum/ഗുരുവും ശിഷ്യനും\nനിരന്തരമായ "ശിക്ഷണത്തിലൂടെ" വിചാരങ്ങളെയും വികാരങ്ങളെയും നമുക്ക് വരുതിയിൽ നിർത്താൻ കഴിയും...\nവിദ്യാസമ്പന്നനായ ഒരു ചെറുപ്പക്കാരന് “ഒരു സന്യാസി” യാകാൻ കലശലായ ആഗ്രഹം. വനമധ്യത്തിൽ ഒരു ഗുഹയിൽ ഒരു സന്യാസി താമസിക്കുന്ന വിവരം അറിഞ്ഞയുടനെ ജീവിക്കാനായുള്ള അത്യാവശ്യ സാധന സാമഗ്രികളുമായി പുറപ്പെട്ടു. സന്യാസിയെ കണ്ടമാത്രയിൽ ചെറുപ്പക്കാരന് വല്ലാതെ ഇഷ്ടപ്പെട്ടു. പ്രകാശം പരത്തുന്ന കണ്ണുകൾ, പ്രസാദാത്മകമായ മുഖം, നീണ്ട തലമുടിയും താടിയും, പുഞ്ചിരിയെ മറച്ചുപിടിക്കുന്ന അധരങ്ങൾ! ചെറുപ്പക്കാരൻ സാവധാനം തന്റെ ആഗ്രഹം സന്യാസിയെ അറിയിച്ചു. സന്യാസി ധ്യാനനിരതനായി! (യഥാർത്ഥത്തിൽ തന്റെ മുന്നിലിരിക്കുന്ന ചെറുപ്പക്കാരനെ “മനോനേത്രങ്ങൾ” കൊണ്ട് വായിച്ചെടുക്കാൻ ശ്രമിക്കുകയായിരുന്നു).\nധ്യാനത്തിൽ നിന്ന് ഉണർന്ന സന്യാസി ശിഷ്യനാകാൻ വന്ന ചെറുപ്പക്കാരനോട് പറഞ്ഞു: പലതും വ്യയം ചെയ്യേണ്ടിവരും (നഷ്ടപ്പെടുത്തേണ്ടി വരും), പലതും സ്വായത്തമാക്കേണ്ടിവരും, പലതും പുതുതായി പഠിക്കേണ്ടിവരും, ഏകാഗ്രത അനിവാര്യമാണ്. പിന്നെ മനസ്സിന്റെ മേലെ യജമാനത്വം പുലർത്താനുള്ള നിശ്ചയദാർഢ്യം സ്വന്തമാക്കണം. ചെറുപ്പക്കാരന് സന്യാസി പറഞ്ഞ പല കാര്യങ്ങളുടെയും അർത്ഥവും ആഴവും പരപ്പും പൂർണ്ണമായി മനസ്സിലായില്ല. പക്ഷേ, പുറമേ പ്രകടിപ്പിച്ചില്ല. അത്താഴത്തിന് ചെറുപ്പക്കാരൻ കരുതിയ ഭക്ഷണസാധനങ്ങൾ ഇരുവരും കഴിച്ചു. നേരം പുലർന്നപ്പോൾ സന്യാസിയെ കാണാനില്ല; തെല്ലകലെ ഒരു പാറപ്പുറത്ത് ചമ്രമടഞ്ഞ് ധ്യാനനിരതനായി ഇരിക്കുകയാണ് ഗുരു. ചെറുപ്പക്കാരനും അല്പം മാറി അകലെ ധ്യാനിക്കാൻ തുടങ്ങി. പലവിധ ചിന്തകൾ തിരമാലകൾപോലെ മനസ്സിൽ ഉയർന്നു താണു.\nഎന്തായിരിക്കാം ഉപേക്ഷിക്കാൻ ഉള്ളത്? എന്താണ് സ്വന്തം ആക്കേണ്ടത്? മനോനിയന്ത്രണം ഏതെല്ലാം മേഖലകളിലാണ്? മനസ്സിന്റെ ഏകാഗ്രത? ഈ സമയം ചെറുപ്പക്കാരന്റെ മനോവ്യാപാരങ്ങൾ ഗുരുവും വായിക്കുകയായിരുന്നു. കണ്ണു തുറന്നിട്ട് ചെറുപുഞ്ചിരിയോടെ ഗുരു തന്നെ ശിഷ്യനോട് പറഞ്ഞു തുടങ്ങി…\n1) രണ്ടു കഴുകന്മാരെ മെരുക്കി എടുക്കണം\n2) രണ്ട് കുതിരകളെ നിയന്ത്രിക്കാൻ അഭ്യസിക്കണം\n3) ഒരു സിംഹത്തെ കീഴ്പ്പെടുത്തണം\n4) രണ്ട് പ്രാവുകളുടെ സ്നേഹിതനാകണം\n5) ഒരു രോഗികളെ പ്രതിഫലം കൂടാതെ ശുശ്രൂഷിക്കണം.\nഗുരു ശിഷ്യന്റെ മുഖത്തുനോക്കി. ആകെ വിഷണ്ണനായി, ഉത്കണ്ഠാകുലനായി, അസ്വസ്ഥനായി, വിയർപ്പിൽ കുളിച്ചിരിക്കുകയാണ് ശിഷ്യൻ. ഗുരു നേരിയ മന്ദഹാസത്തോടെ ശിഷ്യനോട് ചോദിച്ചു; എന്താ മനസ്സിലായത്? ഞാൻ സൂചിപ്പിച്ച കാര്യങ്ങളിൽ നിന്ന് എന്താണ് മനസ്സിലാക്കിയത്? ക്ഷമിക്കണം ഗുരോ, ഞാൻ വായിച്ചറിഞ്ഞതും, കേട്ടതും, മനസ്സിലാക്കിയതുമായ സന്യാസ ജീവിതത്തിൽ അങ്ങ് പറഞ്ഞ കാര്യങ്ങൾ ഒന്നും ഉണ്ടായിരുന്നില്ല.\nസന്യാസി ചിരിച്ചിട്ട് ശാന്തനായി പറഞ്ഞു:\na) കഴുകൻ കണ്ണുകൾ = നമ്മുടെ പഞ്ചേന്ദ്രിയങ്ങളുടെ പ്രതീകമാണ്. പഞ്ചേന്ദ്രിയങ്ങളെ മെരുക്കിയെടുത്ത് നിയന്ത്രിക്കാതെ സന്യാസജീവിതം എന്നല്ല ഏതു ജീവിതവും ദുഷ്കരമാണ്\nb) കുതിരകൾ = പ്രായത്തിന്റെയും യുവത്വത്തിന്റെയും വികാരങ്ങളുടെയും പ്രതീകമാണ്. നന്മയും തിന്മയും തമ്മിലുള്ള വടംവലിയാണ് രണ്ട് കുതിരകളെ സൂചിപ്പിക്കുന്നത്\nc) സിംഹം = ഹിംസയുടെയും രാജകീയ ഭാവത്തിന്റേയും പ്രതീകമാണ്. സംഹാരം, ആധിപത്യം, നശീകരണ പ്രവണത, ബോധപൂർവ്വം നിയന്ത്രിച്ചേ മതിയാവൂ\nd) രണ്ടു പ്രാവുകൾ = നിഷ്കളങ്കതയുടെ പ്രതീകമാണ്. സൗമ്യതയോടും വാത്സല്യത്തോടും സ്ത്രീകളോടും പുരുഷന്മാരോടും പെരുമാറണം\ne) രോഗികളെ ശുശ്രൂഷിക്കൽ = അധികാരവും സ്ഥാനമാനങ്ങളും മറ്റുള്ളവരെ ശുശ്രൂഷിക്കാനുള്ളതെന്ന തിരിച്ചറിവാണ് അർത്ഥമാക്കുന്നത്.\nവരികൾക്കിടയിലൂടെ വായിച്ചെടുക്കാൻ ഒത്തിരി കാര്യങ്ങൾ സന്യാസി പറഞ്ഞതിൽ ഉള്ളടക്കം ചെയ്തിട്ടുണ്ട്. മേൽപ്പറഞ്ഞ കാര്യങ്ങൾ ഏതു ജീവിതാന്തസിലും ആവശ്യം പാലിക്കേണ്ടതായ വസ്തുതകളാണ്. ഇത് നിരന്തരമായ ഉപാസനയിലൂടെ, ധ്യാനത്തിലൂടെ, പ്രാർത്ഥനയിലൂടെ, ഈശ്വരാനുഭവത്തിലൂടെ സ്വായക്തമാക്കെയേണ്ടവയാണ്. വിചാരങ്ങളെയും വികാരങ്ങളെയും നമുക്ക് അവഗണിക്കാനോ നിഷേധിക്കുവാനോ സാധ്യമല്ല. നിരന്തരമായ “ശിക്ഷണത്തിലൂടെ” നമ്മുടെ വരുതിയിൽ നിർത്താൻ കഴിഞ്ഞാൽ മറ്റുള്ളവർക്ക് നന്മ ചെയ്യാനുള്ള പുതിയ ചക്രവാളങ്ങൾ കാണിച്ചുതരും. അതീവ ജാഗ്രതയോടെ മുന്നേറാം. ഗുരുവചനങ്ങൾ നമ്മുടെ ജീവിതയാത്രയിൽ പ്രകാശം ചൊരിയട്ടെ… പ്രാർത്ഥന!!!\nവിശുദ്ധ കുരിശിനെ അവഹേളിച്ചതിനെതിരെ "കുരിശ് യാത്ര" നടത്തി കെ.സി.വൈ.എം കൊച്ചി രൂപതയുടെ പ്രതിഷേധം


വിഎസിന്റെ മൊബൈല് ആപ് വരുന്നു\nSun Feb 17 2019 08:38:23 GMT+0530 (IST)\nNarada Desk| Updated On: 2016-04-25T10:31:39+05:30 | Location :\nഫെയ്സ്ബുക്കും ട്വിറ്ററിനും പുറമേ മൊബൈല് ആപ്പുമായി പ്രതിപക്ഷ നേതാവ് വിഎസ് അചുതാനന്ദന് രംഗത്ത്. തിരഞ്ഞെടുപ്പ് പ്രചാരണത്തിന്റെ ഭാഗമായി ആണ് മൊബൈല്...\nഫെയ്സ്ബുക്കും ട്വിറ്ററിനും പുറമേ മൊബൈല് ആപ്പുമായി പ്രതിപക്ഷ നേതാവ് വിഎസ് അചുതാനന്ദന് രംഗത്ത്. തിരഞ്ഞെടുപ്പ് പ്രചാരണത്തിന്റെ ഭാഗമായി ആണ് മൊബൈല് ആപ്ലിക്കേഷനും എത്തുന്നത്. ആന്‍ഡ്രോയിഡ് ആപ്ലിക്കേഷന്റെ ഭാഗമായി ആണ് ഇത് തയ്യാറാക്കിയിട്ടുള്ളത്.\nഗൂഗിള് പ്ലേ സ്റ്റോറില് നിന്നും വിഎസ് അചുതാനന്ദന് എന്ന പേരില് ഇത് ഡൗണ്‍ലോഡ് ചെയ്യാം. ദിവസവും വിഎസിന്റെ പ്രസ്താവനകളും ശബ്ദസന്ദേശവും വീഡിയോയും ചിത്രങ്ങളും എല്ലാം ഇതില് ഉണ്ടാകും. ഓരോ വിഷയങ്ങളില് വിഎസുമായി ലൈവായി സംവദിക്കാനും ഈ മോബൈല് ആപ്ലിക്കേഷനില് സൗകര്യം ഉണ്ട്. ഇതിന്റെ ഉദ്ഘാടനം ഇന്ന് രാവിലെ പതിനൊന്നരക്ക് പാലക്കാട് പ്രസ്‌ക്ലബില് നിര്‍വഹിക്കും.\nവിഎസ് നവമാധ്യമങ്ങള് ഉപയോഗിക്കുന്നത് തന്നെ വലിയ ചര്‍ച്ചായിരുന്നു. സര്‍ക്കാരിനെതിരേ ഗൗരവമുള്ള പല ആരോപണങ്ങളും ഉന്നയിക്കുന്നത് ഫെയ്സ്ബുക്കിലെ തന്റെ ഒഫിഷ്യല് പേജിലൂടെ ആയതോടെ ലക്ഷകണക്കിന് പേരാണ് വി എസിന്റെ പേജ് ലൈക്ക് ചെയ്തത്.


4malayalees - മേനിപറച്ചില് വാനോളം, യാഥാര്‍ത്ഥ്യം ഇതാണ്; ഓസ്‌ട്രേലിയയില് അന്താരാഷ്ട്ര വിദ്യാര്‍ത്ഥികള് ജോലി എടുക്കേണ്ടി വരുന്നത് കുറഞ്ഞ ശമ്പളത്തിന്; കുടിയേറ്റ ജോലിക്കാരുടെ ശമ്പളം മോഷ്ടിക്കുന്നത് നിര്‍ത്തണമെന്ന് ആവശ്യപ്പെട്ട് തുറന്ന കത്ത്\nമേനിപറച്ചില് വാനോളം, യാഥാര്‍ത്ഥ്യം ഇതാണ്; ഓസ്‌ട്രേലിയയില് അന്താരാഷ്ട്ര വിദ്യാര്‍ത്ഥികള് ജോലി എടുക്കേണ്ടി വരുന്നത് കുറഞ്ഞ ശമ്പളത്തിന്; കുടിയേറ്റ ജോലിക്കാരുടെ ശമ്പളം മോഷ്ടിക്കുന്നത് നിര്‍ത്തണമെന്ന് ആവശ്യപ്പെട്ട് തുറന്ന കത്ത്\nഓസ്‌ട്രേലിയ കുടിയേറ്റത്തെ ഏറെ ആശ്രയിക്കുന്ന രാജ്യമാണ്. ഇത് ഏറ്റവും കൂടുതല് വ്യക്തമാക്കി കൊടുത്തത് കോവിഡ് മഹാമാരിയാണ്. അന്താരാഷ്ട്ര വിദ്യാര്‍ത്ഥികളും, ബാക്ക്പാക്കേഴ്‌സും, മറ്റ് താല്‍ക്കാലിക വിസയുള്ളവരും കോവിഡ് കാലത്ത് സ്ഥലംവിട്ടപ്പോള് ഓസ്‌ട്രേലിയന് തൊഴില്‍വിപണി ഇതിന്റെ പ്രത്യാഘാതം തിരിച്ചറിഞ്ഞതാണ്.\nഇത് പരിഗണിച്ച് പുതിയ വിസയും, മറ്റ് സ്‌കീമുകളും, അന്താരാഷ്ട്ര വിദ്യാര്‍ത്ഥികള്‍ക്ക് പരിധിയില്ലാത്ത തൊഴില് അവകാശങ്ങളുമെല്ലാം നല്‍കുന്നുണ്ടെങ്കിലും കുടിയേറ്റക്കാരായ തൊഴിലാളികളുടെ ശമ്പളം കവരുന്ന പരിപാടിക്ക് അവസാനമില്ലെന്നാണ് റിപ്പോര്‍ട്ടുകള് വ്യക്തമാക്കുന്നത്.\nകുടിയേറ്റക്കാരായ ജോലിക്കാരുടെ വേതനം കവരുന്നത് അഭിസംബോധന ചെയ്ത് മൂന്ന് മാറ്റങ്ങള് വരുത്തണമെന്ന് ആവശ്യപ്പെട്ട് 14 ലീഗല് സര്‍വ്വീസ് സേവനദാതാക്കളും, ചര്‍ച്ചുകളും, ഉപദേശക ഗ്രൂപ്പുകളുമാണ് സര്‍ക്കാരിന് തുറന്ന കത്ത് അയച്ചിരിക്കുന്നത്.\nഎംപ്ലോയേഴ്‌സ് ചൂഷണം ചെയ്യുന്ന വിഷയങ്ങളില് ഫെയര് വര്‍ക്ക് ഓംബുഡ്‌സ്മാന് മുന്നിലോ, കോടതികളിലോ റിപ്പോര്‍ട്ട് ചെയ്യുന്ന കുടിയേറ്റ തൊഴിലാളികള്‍ക്ക് ഫലപ്രദമായ വിസാ സംരക്ഷണം വേണമെന്ന് ഇവര് ആവശ്യപ്പെടുന്നു.\nവേതനവും, ആനുകൂല്യങ്ങളും തിരിച്ചെടുക്കാന് ആശ്രയിക്കാവുന്ന ചെലവ് കുറഞ്ഞ ക്ലെയിം നടപടിക്രമങ്ങള് നടപ്പാക്കാനും തുറന്ന കത്തില് ആവശ്യമുണ്ട്. താല്‍ക്കാലിക വിസയിലുള്ള ജോലിക്കാരെ കൂടി ഫെയര് എന്റൈറ്റില്‍മെന്റ് ഗ്യാരണ്ടിയില് ഉള്‍പ്പെടുത്താനും ഇവര് നിര്‍ദ്ദേശിക്കുന്നു.\nനാലിലൊന്ന് കുടിയേറ്റ ജോലിക്കാര്‍ക്കും മണിക്കൂറിന് ലഭിക്കുന്ന മിനിമം വേജിന്റെ പകുതി മാത്രമാണ് നല്‍കുന്നതെന്നാണ് കണക്ക്. വിസ പോകുമെന്ന പേടിയില് പരാതിയുണ്ടെങ്കിലും പരാതി നല്‍കാനും കുടിയേറ്റക്കാര്‍ക്ക് സാധിക്കുന്നില്ല.\nസ്ത്രീകളുടെ ശരീരത്തില് എന്ത് ചെയ്യണമെന്ന് മറ്റുള്ളവര് നിശ്ചയിക്കേണ്ട; അബോര്‍ഷന് അവകാശം റദ്ദാക്കിയ യുഎസ് സുപ്രീം കോടതി വിധി ഭയപ്പെടുത്തുന്നതെന്ന് കനേഡിയന് പ്രധാനമന്ത്രി\nകാനഡയിലെ ലേബര് വിപണിയില് ഒഴിവുള്ള തൊഴിലവസരങ്ങള് നികത്താന് പ്രോഗ്രാം; ടെമ്പററി ഫോറിന് വര്‍ക്കര് പ്രോഗ്രാം നിബന്ധനകള് എന്തൊക്കെ?\nഎക്‌സ്പ്രസ് എന്‍ട്രി; എല്ലാ ഡ്രോയും ജൂലൈ6മുതല് പുനരാരംഭിക്കും; കാനഡയുടെ ലക്ഷ്യം വ്യക്തമാക്കി ഇമിഗ്രേഷന് മന്ത്രി\nക്യുബെക്കില് മങ്കിപോക്‌സ് കേസുകള് വര്‍ദ്ധിക്കുന്നു; പ്രൊവിന്‍സില് 171 കേസുകള് സ്ഥിരീകരിച്ചതായി ആരോഗ്യ വകുപ്പ്\nകാനഡ വിസ ബാക്ക്‌ലോഗ്; പേപ്പറുകള് പ്രൊസസ് ചെയ്യാന് കാത്തിരിക്കുന്നത്7ലക്ഷം ഇന്ത്യക്കാര്; പ്രശ്‌നപരിഹാരത്തിന് ഐആര്‍സിസി സംഘം ഇന്ത്യയിലേക്ക്\nപിടികിട്ടാതെ പണപ്പെരുപ്പം! നിരക്കുകള്3ശതമാനത്തിന് മുകളിലേക്ക് നീക്കണമെന്ന് ബാങ്ക് ഓഫ് കാനഡയെ ഉപദേശിച്ച് സാമ്പത്തിക വിദഗ്ധര്\nഞങ്ങള് ഓരോ ദിവസവും മരിക്കുകയാണ്! മകന് കൊല്ലപ്പെട്ട സ്ഥലം സന്ദര്‍ശിച്ച് ഇന്ത്യന് വിദ്യാര്‍ത്ഥിയുടെ മാതാപിതാക്കള്; മകന് പഠിക്കുന്ന ഇടം കാണാന് കൊതിച്ച അവര്‍ക്ക് വിധി കാത്തുവെച്ചത് മറ്റൊരു ദുരിതം\nതാല്‍ക്കാലിക വിദേശ ജോലിക്കാര്‍ക്കും, അന്താരാഷ്ട്ര വിദ്യാര്‍ത്ഥികള്‍ക്കും പുതിയ ഇമിഗ്രേഷന് പ്രോഗ്രാമുമായി കാനഡ; എക്‌സ്പ്രസ് എന്‍ട്രിയില് മാറ്റങ്ങള്‍ക്കും സാധ്യത\nകാനഡയുടെ ഇമിഗ്രേഷന് ബാക്ക്‌ലോഗില് മറ്റൊരു കുതിച്ചുചാട്ടം; കാത്തിരിക്കുന്നത് 2.4 മില്ല്യണ് അപേക്ഷകര്\nസൂപ്പര് വിസ കാലാവധി ദീര്‍ഘിപ്പിച്ച് കാനഡ; രക്ഷിതാക്കള്‍ക്കും, ഗ്രാന്റ്പാരന്റ്‌സിനും ഒരു എന്‍ട്രിയില്5വര്‍ഷം താമസിക്കാം


സ്വവര്‍ഗാനുരാഗിയായ എംപി കുഞ്ഞുമായി പാര്‍ലമെന്‍റിലെത്തി; പാലുകൊടുത്ത് ലാളിക്കുന്ന സ്‌പീക്കറുടെ ചിത്രങ്ങള് വൈറല്\nChristchurch, First Published 22, Aug 2019, 12:33 PM IST\nസ്പീക്കറുടെ ചേംബറില് വച്ച് കുഞ്ഞിന് കുപ്പിപാല് കൊടുക്കുന്ന ചിത്രം സോഷ്യല്‍മീഡിയയില് വൈറലായി.\nക്രൈസ്റ്റ്ചര്‍ച്ച്: ന്യൂസീലാന്‍ഡ് പാര്‍ലമെന്‍റില് എംപിമാരുടെ ചര്‍ച്ച പുരോഗമിക്കവെ, സ്പീക്കറോടൊപ്പമുള്ള പുതിയ അതിഥി ലോകമാധ്യമങ്ങളില് ചര്‍ച്ചയായി. സ്പീക്കര് ട്രെവര് മല്ലാര്‍ഡ് കുഞ്ഞിനെ പരിചരിച്ച് കുപ്പിപാല് നല്‍കുന്ന ചിത്രങ്ങളും വീഡിയോയും വൈറലായിരിക്കുകയാണ്. ചര്‍ച്ച മുടങ്ങാതിരിക്കാന് എംപി ടാമറ്റി കോഫിയാണ് പിഞ്ചുകുഞ്ഞിനെയുമെടുത്ത് പാര്‍ലമെന്‍റിലെത്തിയത്.\nടാമറ്റി സംസാരിച്ചപ്പോള് കുഞ്ഞിനെ സ്പീക്കറുടെ കൈയിലേല്‍പ്പിച്ചു. സ്വവര്‍ഗാനുരാഗിയായ ടാമറ്റി കോഫിക്കും പങ്കാളി ടിം സ്മിത്തിനും കഴിഞ്ഞ ജൂലായിലാണ് കുഞ്ഞ് പിറക്കുന്നത്. വാടക ഗര്‍ഭപാത്രത്തിലൂടെയായിരുന്നു കുഞ്ഞിന്‍റെ ജനനം.\nട്വിറ്ററിലൂടെയാണ് മനോഹരമായ ചിത്രം സ്പീക്കര് ട്രെവോര് മല്ലാര്‍ഡ് പങ്കുവെച്ചത്. സ്പീക്കറുടെ ചേംബറില് വച്ച് കുഞ്ഞിന് കുപ്പിപാല് കൊടുക്കുന്ന ചിത്രം നിരവധിപേര് പങ്കുവച്ചു. കുടുംബത്തിലേക്ക് പുതിയ അംഗം വന്നിരിക്കുകയാണ്. ടമാറ്റി കഫേക്കും ടിമ്മിനും ആശംസകള് എന്നാണ് സ്പീക്കര് ചിത്രത്തോടൊപ്പം ട്വീറ്റ് ചെയ്തത്.\nസ്വവര്‍ഗ ദമ്പതിമാരായ ടാമറ്റി കോഫിയും ടിം സ്മിത്തും ഏറെക്കാലമായി ഒരുമിച്ചാണ് ജീവിക്കുന്നത്. ജൂലായിലാണ് കുഞ്ഞ് പിറക്കുന്നത്. പേര്, ടുടനേകായ്. പ്രസവ ശുശ്രൂഷ അവധി കഴിഞ്ഞ് പാര്‍ലമെന്‍റില് തിരിച്ചെത്തിയ ആദ്യ ദിവസമായിരുന്നു സംഭവം.\nഐക്യരാഷ്ട്ര സഭയില് കുഞ്ഞിനെയുമേന്തി പ്രസംഗിക്കുന്ന ന്യൂസിലാന്‍ഡ് പ്രധാനമന്ത്രി ജസീന്ദ ആഡേണിന്‍റെ ലോകമാധ്യമങ്ങളില് വലിയ ചര്‍ച്ചയായിരുന്നു. ഓസ്ട്രേലിയന് സെനറ്റര് ലാറിസ വാട്ടേഴ്സ് 2017ല് പാര്‍ലമെന്‍റില്‍വച്ച് കുഞ്ഞിനെ മുലയൂട്ടുന്നതും ചര്‍ച്ചയായിരുന്നു.\nLast Updated 22, Aug 2019, 12:51 PM IST\nNewzealand speaker Trevor Mallard


തകര്‍പ്പന് റെക്കോഡുമായി ഷാര്‍ദ്ദുല് താക്കൂര്. ഇന്ത്യന് താരങ്ങളില് തലപ്പത്ത്.\nദക്ഷിണാഫ്രിക്കന് പര്യടനത്തിലെ രണ്ടാം ടെസ്റ്റ് മത്സരത്തില് ആതിഥേയര് 27 റണ്‍സിന്‍റെ ലീഡെടുത്തു. ഇന്ത്യ ഉയര്‍ത്തിയ 202 റണ്‍സ് ഒന്നാം ഇന്നിംഗ്സിനു മറുപടിയായി സൗത്താഫ്രിക്ക 229 റണ്‍സാണ് നേടിയത്. അര്‍ദ്ധസെഞ്ചുറിയുമായി കീഗന് പീറ്റേഴ്സണ് (62) ബാവുമ (51) എന്നിവരാണ് സൗത്താഫ്രിക്കയെ ചെറിയ ലീഡിലേക്ക് നയിച്ചത്. എപ്പോഴെല്ലാം കൂട്ടുകെട്ടുകള് ഉയര്‍ത്താന് ശ്രമിക്കുമ്പോഴും അപ്പോഴെല്ലാം ഷാര്‍ദ്ദുല് താക്കൂര് ഇന്ത്യക്ക് വിക്കറ്റ് സമ്മാനിക്കുകയായിരുന്നു.\nജസ്പ്രീത് ബൂംറ, മുഹമ്മദ് ഷാമി എന്നിവര് നിറം മങ്ങിയപ്പോള് ആദ്യ സ്പെല്ലില് തന്നെ മൂന്നു വിക്കറ്റുകള് വീഴ്ത്തി ഇന്ത്യക്ക് ബ്രേക്ക് ത്രൂ നല്‍കി. ഇന്നിംഗ്സില് ഏഴു വിക്കറ്റാണ് താക്കൂര് നേടിയത്. 17.5 ഓവറില് 61 റണ്‍സ് വഴങ്ങിയാണ് ഏഴ് വിക്കറ്റ് നേടിയത്.\nമത്സരത്തില് മികച്ച റെക്കോഡുകളും ഇന്ത്യന് ഓള്‍റൗണ്ടര് സ്വന്തമാക്കി. സൗത്താഫ്രിക്കയില് ഒരു ഇന്ത്യന് താരത്തിന്‍റെ ഏറ്റവും മികച്ച ഇന്നിംഗ്സ് ബോളിംഗ് ഫിഗറും, ഇന്ത്യ – സൗത്താഫ്രിക്ക പോരാട്ടത്തിലെ ഒരു ഇന്ത്യന് താരത്തിന്‍റെ ഏറ്റവും മികച്ച ബോളിംഗ് ഫിഗറും താക്കൂര് സ്വന്തമാക്കി.\nBest innings figures for India in SA\n7/61 S Thakur, Joburg 2021/22 *\n7/120 Harbhajan Singh, Cape Town 2010/11\n6/53 A Kumble, Joburg 1992/93\n6/76 J Srinath, Port Elizabeth 2001/02\n6/138 R Jadeja, Durban 2013/14\nBest innings figures for India vs SA\n7/66 R Ashwin, Nagpur 2015/16\n7/87 Harbhajan Singh, Kolkata 2004/05\nനേരത്തെ താക്കൂറിനെ പ്ലേയിങ്ങ് ഇലവനില് ഉള്‍പ്പെടുത്തിയതിന് ഗൗതം ഗംഭീര് വിമര്‍ശിച്ചിരുന്നു. താരത്തിനു പകരം ഉമേഷ് യാദവിനെ കളിപ്പിക്കണം എന്നായിരുന്നു ആവശ്യം.\nPrevious articleഅശ്വിനെ അനുകരിച്ച് ബുംറ : ചിരി ഒതുക്കാൻ കഴിയാതെ താരം\nNext articleചരിത്ര വിജയവുമായി ബംഗ്ലാദേശ്. കീവിസ് മണ്ണില് ഇതാദ്യം.


The Untold Story Of Radhika Suresh A Singer Before Marrying Suresh Gopi - Malayalam Filmibeat\n| Published: Thursday, August 12, 2021, 17:26 [IST]\nമലയാളത്തിലെ സൂപ്പര് താരമാണ് സുരേഷ് ഗോപി. മലയാളികളെ ആവേശം കൊളളിച്ച ഒരുപാട് തീപ്പൊരി സിനിമകളുടം കഥാപാത്രങ്ങളും സിനിമകളും സുരേഷ് ഗോപി സമ്മാനിച്ചിട്ടുണ്ട്. ഇടയ്ക്ക് സിനിമകളില് നിന്നും ഇടവേളയെടുത്ത സുരേഷ് ഗോപി ഇപ്പോള് ശക്തമായൊരു തിരിച്ചുവരവിനായി ശ്രമിക്കുകയാണ്. ഈയ്യടുത്തായി സുരേഷ് ഗോപി വാര്‍ത്തകളില് നിറയുന്നത് അദ്ദേഹത്തിന്റെ രാഷ്ട്രീയ പ്രവര്‍ത്തനങ്ങളുടെ പേരിലാണ്.\nസുരേഷ് ഗോപിയുടെ കുടുംബവും മലയാളികള്‍ക്ക് സുപരിചിതരാണ്. സുരേഷ് ഗോപിയുടെ പാതയിലൂടെ മകന് ഗോകുല് സുരേഷ് അഭിനയത്തിലേക്ക് കടക്കുകയും ശ്രദ്ധേയമായ വേഷങ്ങള് ചെയ്യുകയും ചെയ്തു. ഇരുവരും ഒരുമിച്ച് അഭിനയിക്കുന്ന തിരക്കിലാണ് ഇപ്പോള്. സുരേഷ് ഗോപിയുടെ ഭാര്യ രാധികയും മലയാളികള്‍ക്ക് പരിചിതയാണ്. സുരേഷ് ഗോപിയെക്കുറിച്ച് സംസാരിക്കുമ്പോള് പലപ്പോഴും രാധികയുടെ പേരും കടന്നു വരാറുണ്ട്.\nതീര്‍ത്തും അറേഞ്ച്ഡ് മാര്യേജായിരുന്നു സുരേഷ് ഗോപിയുടേയും രാധികയുടേയും. തന്നെക്കാള് പ്രായം കുറഞ്ഞ രാധികയെ വിവാഹം കഴിച്ചതിനെക്കുറിച്ച് സുരേഷ് ഗോപി തന്നെ തുറന്നു പറഞ്ഞിട്ടുണ്ട്. പലര്‍ക്കും സുരേഷ് ഗോപിയുടെ ഭാര്യയായി മാത്രം അറിയുന്ന രാധിക ഒരു നല്ല ഗായികയാണെന്ന് പലര്‍ക്കും അറിയില്ല. ഇപ്പോഴിതാ രാധികയുടെ വിവരങ്ങള് സോഷ്യല് മീഡിയയില് ചര്‍ച്ചയാവുകയാണ്. 1990 ഫെബ്രുവരി എട്ടിനായിരുന്നു രാധികയും സുേേരഷ് ഗോപിയും വിവാഹിതരാകുന്നത്. ഗോകുല്, ഭാഗ്യ, ഭാവ്‌നി, മാധവ് എന്നിവരാണ് ദമ്പതികളുടെ മക്കള്.\nസുരേഷ് ഗോപികയും ആദ്യമായി പരസ്പരം കാണുന്നത് പോലും തങ്ങളുടെ വിവാഹ നിശ്ചയത്തിന് ശേഷമായിരുന്നുവെന്നതാണ് വസ്തുത. സുരേഷ് ഗോപിയുടെ അച്ഛന് ഗോപിനാഥന് പിള്ളയും അമ്മ വി ജ്ഞാനലക്ഷ്മിയും ചേര്‍ന്നാണ് രാധികയുമായുള്ള വിവാഹം തീരുമാനിച്ചതെന്ന് സുരേഷ് ഗോപി തന്നെ പറഞ്ഞിട്ടുണ്ട്. ഒരുക്കം എന്ന സിനിമയുടെ ചിത്രീകരണം കൊടൈക്കനാലില് നടക്കുന്നതിനിടെ സുരേഷ് ഗോപിയെ തേടി അച്ഛന്റെ ഫോണ് കോള് എത്തുകയായിരുന്നു. വിവാഹക്കാര്യം പറയാനായിരുന്നു അച്ഛന് വിളിച്ചത്.\nഞങ്ങള് കണ്ടു. ഞങ്ങള്‍ക്ക് മകളായി, മരുമകളായി ഒരു പെണ്‍കുട്ടിയെ മാത്രം മതിയെന്നായിരുന്നു അച്ഛന് പറഞ്ഞത്. എന്നാല് തനിക്ക് പെണ്ണ് കാണേണ്ടെന്നും കല്യാണം കഴിച്ചോളാം എന്നായിരുന്നു സുരേഷ് ഗോപിയുടെ മറുപടി. അങ്ങനെ നിശ്ചയം നടന്നു. ഇതിന് ശേഷമാണ് സുരേഷ് ഗോപിയും രാധികയും നേരില് കാണുന്നത്. അതൊരു ഡിസംബര് മൂന്നാം തീയ്യതിയാണെന്നും സുരേഷ് ഗോപി പറഞ്ഞിരുന്നു. എന്നാല് സുരേഷ് ഗോപിയുമായുള്ള വിവാഹത്തിന് മുമ്പ് സിനിമയിലെ പിന്നണി ഗായികയായിരുന്നു രാധിക എന്നത് മിക്കയാളുകള്‍ക്കും അറിയില്ല.\nതന്റെ പതിനെട്ടാം വയസിലായിരുന്നു രാധിക സുരേഷ് ഗോപിയെ വിവാഹം കഴിക്കുന്നത്. പ്രശസ്തി മുന്നില് നില്‍ക്കെയായിരുന്നു ഇങ്ങനൊരു തീരുമാനം. അതേസമയം ഈയ്യടുത്ത് രാധിക പാടുന്ന വീഡിയോ സോഷ്യല് മീഡിയയില് വൈറലായിരുന്നു. ഒരു അരങ്ങേറ്റ വേദയില് വച്ച് പാടുന്ന രാധികയുടെ വീഡിയോയാണ് വൈറലായി മാറിയത്. സിനിമയില് രാധിക പാടിയത് വിവാഹത്തിന് മുമ്പായിരുന്നു. അഗ്നിപ്രവേശം എന്ന ചിത്രത്തിലെ രാത്രി മലരിന് ആര്‍ദ്ര മിഴിയില് എന്ന ഗാനമാണ് രാധിക പാടിയത്. കൂടെ പാടിയത് എംജി ശ്രീകുമാര് ആയിരുന്നു.\nAlso Read: കടുത്ത തീരുമാനം എടുത്ത് സെയ്ഫും കരീനയും; പിന്തിരിപ്പിച്ചത് സാറയുടെ വാക്കുകള്\nരാധിക സുരേഷ് ആകുന്നതിന് മുമ്പ് രാധിക ദേവിയായിരുന്നു. 1985 ല് പുറത്തിറങ്ങിയ പ്രിയദര്‍ശന് സംവിധാനം ചെയ്ത പറയാനും വയ്യ പറയാതിരിക്കാനും വയ്യ എന്ന ചിത്രത്തിലെ അങ്ങേക്കുന്നിങ്ങേക്കുന്നാനവരമ്പത്തും എന്ന ഗാനവും രാധിക ആലപിച്ചതാണ്. വിവാഹ ശേഷം രാധിക പിന്നണി ഗാന രംഗത്തു നിന്നും പിന്മാറുകയായിരുന്നു. മലയാളികള്‍ക്ക് സുപരിചിതയായ ആറന്മുള പൊന്നമ്മയുടെ പേരക്കുട്ടിയാണ് രാധിക എന്നതും ശ്രദ്ധേയമാണ്.\nThe Untold Story Of Radhika Suresh A Singer Before Marrying Suresh Gopi\nStory first published: Thursday, August 12, 2021, 17:26 [IST]


പതിനേഴുകാരി ലൈംഗിക പീഡനത്തിനിരയായത് ആഴ്ച്ചകൾക്ക് മുമ്പ്; ആത്മഹത്യാ കുറിപ്പിലും ചിലരുടെ പേരുകൾ; കുളത്തുപ്പുഴയിലെ പെൺകുട്ടിയുടെ ഫോണും കണ്ടെത്താനായില്ല – Media Mangalam\nപതിനേഴുകാരി ലൈംഗിക പീഡനത്തിനിരയായത് ആഴ്ച്ചകൾക്ക് മുമ്പ്; ആത്മഹത്യാ കുറിപ്പിലും ചിലരുടെ പേരുകൾ; കുളത്തുപ്പുഴയിലെ പെൺകുട്ടിയുടെ ഫോണും കണ്ടെത്താനായില്ല\nകൊല്ലം: വീടിനുള്ളിൽ മരിച്ച നിലയിൽ കണ്ടെത്തിയ 17 കാരി ലൈംഗികമായി പീഡിപ്പിക്കപ്പെട്ടിരുന്നെന്ന് പോസ്റ്റ്മോർട്ടം റിപ്പോർട്ട്.\nകഴിഞ്ഞദിവസമാണ് കൊല്ലം ജില്ലയിലെ കുളത്തുപ്പുഴയിൽ പെൺകുട്ടിയെ വീട്ടിലെ അടുക്കളയിൽ തൂങ്ങിമരിച്ചനിലയിൽ കണ്ടെത്തിയത്. ആഴ്ചകൾക്ക് മുമ്പ് പെൺകുട്ടി ലൈംഗിക പീഡനത്തിനിരയായിട്ടുണ്ടെന്നാണ് പോസ്റ്റ്മോർട്ടത്തിൽ കണ്ടെത്തിയത്. ഇതോടെ സംഭവത്തിൽ പോലീസ് അന്വേഷണം ഊർജിതമാക്കി.\nപെൺകുട്ടി ഉപയോഗിച്ചിരുന്ന മൊബൈൽ ഫോൺ ഇതുവരെ പോലീസിന് കണ്ടെത്താനായിട്ടില്ല. ഫോണിനായി കിണർ വറ്റിച്ച് പരിശോധന നടത്തിയെങ്കിലും ഫലമുണ്ടായില്ല. അതേസമയം, വീട്ടിൽനിന്ന് പെൺകുട്ടിയുടെ ആത്മഹത്യാകുറിപ്പ് പോലീസ് കണ്ടെടുത്തിട്ടുണ്ട്. ഈ കുറിപ്പിൽ ചില വ്യക്തികളുടെ പേരുകൾ പരാമർശിച്ചിട്ടുണ്ടെന്നാണ് വിവരം. ഇവരെ ഉടൻതന്നെ വിളിച്ചുവരുത്തി ചോദ്യംചെയ്യും. പെൺകുട്ടിയുടെ ഫോൺകോൾ വിവരങ്ങൾ സൈബർ സെല്ലും ശേഖരിക്കുന്നുണ്ട്. ഈ വിവരങ്ങൾ കിട്ടിയാൽ ദുരൂഹത നീങ്ങുമെന്നാണ് പോലീസ് സംഘത്തിന്റെ പ്രതീക്ഷ.\nമുത്തച്ഛനോടൊപ്പമാണ് പെൺകുട്ടി ഇവിടെ താമസിച്ചിരുന്നത്. പെൺകുട്ടിയുടെ അമ്മ തിരുവനന്തപുരത്ത് ഹോംനഴ്സാണ്. രാവിലെ എട്ടുമണിയോടെ മുത്തച്ഛൻ പുറത്തുപോയി. പിന്നീട് ഇദ്ദേഹം വീട്ടിൽ തിരിച്ചെത്തിയപ്പോളാണ് പെൺകുട്ടിയെ അടുക്കളയിൽ തൂങ്ങിമരിച്ചനിലയിൽ കണ്ടെത്തിയത്. സംഭവദിവസം രാവിലെ പെൺകുട്ടിയെ വീടിന് മുന്നിൽ കണ്ടിരുന്നതായി സമീപവാസികൾ മൊഴി നൽകിയിട്ടുണ്ട്. ഇതിനിടെ തിരുവനന്തപുരത്തുള്ള അമ്മ പെൺകുട്ടിയെ മൊബൈൽ ഫോണിൽ വിളിച്ചെങ്കിലും ഫോൺ ബിസിയായിരുന്നു. എന്നാൽ പെൺകുട്ടിയുടെ മരണത്തിന് പിന്നാലെ ഈ ഫോണും നഷ്ടമായിട്ടുണ്ട്.\ngirl kulathuppuzha suicide ആത്മഹത്യ കുളത്തുപ്പുഴ പീഡനം\nകാശ്മീരിൽ വ്യാജഭീകരാക്രമണ കഥ മെനഞ്ഞ് ബിജെപി നേതാക്കൾ; കയ്യോടെ പിടിച്ച് പോലീസ്; ആക്രമണകഥ മെനഞ്ഞത് ജനശ്രദ്ധ നേടാനെന്ന് അറസ്റിലായ പ്രവർത്തകർ


അവസാന നീക്കവുമായി തെരേസ മെയ്; ജൂൺ ആദ്യം വീണ്ടും ബ്രെക്സിറ്റ് ബിൽ പാർലിമെന്റിൽ; സെക്കൻഡ് റഫറണ്ടത്തിൽ ഉറച്ച് ലേബർ; ബ്രിട്ടന്റെ ഭാവി അനിശ്ചിതത്വത്തിൽ തന്നെ\nലണ്ടൻ: ബ്രെക്സിറ്റിനായി താൻ തയ്യാറാക്കിയിരിക്കുന്ന ഡീൽ പാർലിമെന്റിൽ പാസാക്കിയെടുക്കാനുള്ള അവസാനത്തേതും നാലമത്തേതുമായ നീക്കത്തിനായി പ്രധാനമന്ത്രി തെരേസ മെയ് ഒരുങ്ങുന്നുവെന്ന് റിപ്പോർട്ട്. ജൂൺ ആദ്യമായി...\nകെ എസ് ആർ ടി സി കണ്ടക്ടറെ പരിചയപ്പെട്ടത് ഫെയ്സ് ബുക്കിലൂടെ; ദുബായിലെ ബ്യൂട്ടീഷ്യന് കരുത്ത് പൊലീസ് ഉന്നതനുമായുള്ള അടുത്ത ബന്ധം; നാൽപ്പത്തിരണ്ടുകാരിക്ക് ചിപ്പിയെന്നും വിളിപ്പേര്; പത്ത് തവണ ദുബായിൽ നിന്ന് കേരളത്തിലെത്തിയപ്പോൾ കടത്തിയത് കിലോ കണക്കിന് സ്വർണ്ണമെന്ന് സംശയം; എല്ലാത്തിനും തുണ വിമാനത്താവള ജീവനക്കാരും; തിരുവനന്തപുരത്ത് വലയിലായത് സ്വർണ്ണക്കടത്തിലെ കിരീടം വയ്ക്കാത്ത രാജകുമാരി; സെറീനയുടെ അധോലോക ബന്ധം കണ്ടെത്താൻ അന്വേഷണം\nതിരുവനന്തപുരം: രാഷ്ട്രീയ-ഉദ്യോഗസ്ഥ മേഖലയിലെ ഉന്നതരുമായി അടുത്ത ബന്ധമുള്ള സ്വർണക്കള്ളക്കടത്ത് മേഖലയിലെ കിരീടം വയ്ക്കാത്ത രാജകുമാരിയാണ് സെറീന. ചിപ്പിയെന്ന് വിളിപ്പേരുള്ള ഇവർക്ക് ദുബായിൽ ബ്യൂട്ടി പാർലറു...\nജറുസലം; വാട്‌സാപ്പിൽ വീണ്ടും സുരക്ഷ പിഴവ്,എൻഎസ്ഒ എന്ന ഇസ്രയേലി സൈബർ ഇന്റലിജൻസ് കമ്പനിയുടെ സ്‌പൈവേർ, ഉപയോക്താക്കളുടെ ഫോണുകളിൽ കടന്നുകയറുന്ന നിലയിലാണ് ഇപ്പോൽ വീഴ്ച പുറത്തുവന്നിരിക്കുന്നത്, എന്നാൽ ഇസ്രയേ...\nതിരുവനന്തപുരം: നെയ്യാറ്റിൻകരയിൽ ജപ്തി ഭീഷണിക്കിടെ അമ്മയും മകളും സ്വയം തീകൊളുത്തി ആത്മഹത്യ ചെയ്തതിനു പിന്നിൽ കാനറാ ബാങ്കിന്റെ സമ്മർദ്ദമെന്നു ഗൃഹനാഥനായ ചന്ദ്രൻ. വായ്പ കുടിശിക വീട് വിറ്റ് തിരിച്ചടയ്ക്കാൻ...\nഗ്രിഗറിയെ നായകനാക്കി ചിത്രമൊരുക്കാൻ ദുൽഖർ; അശോകന്റെ ആദ്യ രാത്രിയിൽ ദുൽഖർ നിർമ്മാതാവിന്റെ റോളിലെത്തുമ്പോൾ നായകനായി സുഹൃത്ത് ഗ്രിഗറി; നായികമാരായി നിഖിലയും അനുപമയും അനു സിതാരയും\nദുൽഖർ സൽമാൻ ആദ്യമായി നിർമ്മാതാവാകുന്ന 'അശോകന്റെ ആദ്യരാത്രി'യിൽ ജേക്കബ് ഗ്രിഗറി നായകനാകുന്നു. ദുൽഖറിന്റെ പ്രിയസുഹൃത്ത് കൂടിയായ ഗ്രിഗറി ഇതാദ്യമായാണ് നായകനായി അഭിനയിക്കുന്നത്. എബിസിഡി മുതൽ ഇങ്ങോട്ട് നിരവ...\nനാക്കെടുത്താൽ മത്സ്യത്തൊഴിലാളികളെ പുകഴ്‌ത്തും; കാശു ചോദിച്ചാൽ കൈമലർത്തും; പത്തനംതിട്ടയിൽ മത്സ്യത്തൊഴിലാളികൾക്ക് പ്രളയ ദുരിതാശ്വാസമായി നൽകാനുള്ള തുക ലാപ്സായെന്ന് സർക്കാർ; സഹായ വിതരണമെന്ന പേരിൽ തെരഞ്ഞെടുപ്പിന് മുൻപ് നൽകിയത് തുക അനുവദിച്ചുകൊണ്ടുള്ള കത്തിട്ട കാലിക്കവർ; പ്രളയകാലത്ത് ജീവൻ പണയം വച്ച് കേരളത്തിന്റെ കണ്ണീരൊപ്പിയവരോടുള്ള ചതിയുടെ കഥ ഇങ്ങനെ\nപത്തനംതിട്ട: ലോക്സഭ തെരഞ്ഞെടുപ്പിന് മുൻപ് സംസ്ഥാന സർക്കാർ വാഗ്ദാനങ്ങൾ വാരിക്കോരി ചെയ്തിരുന്നു. എന്നാൽ, തെരഞ്ഞെടുപ്പ് കഴിഞ്ഞ് വോട്ടെണ്ണൽ പോലും നടക്കുന്നതിന് മുൻപ് അവ ഓരോന്നായി ലംഘിക്കുന്നതാണ് ഇപ്പോൾ കാ...\nഇടവമാസ പൂജയ്ക്ക് ശബരിമല നടതുറന്നതിന് പിന്നാലെ റാന്നിയിൽ ബിന്ദു അമ്മിണി എത്തി; നവോത്ഥാന നായിക ലക്ഷ്യമിട്ടത് ബന്ധുവിട്ടിലേക്കും പ്രമാടത്തെ കുടുംബ വീട്ടിലും പോകാൻ; പൊലീസ് സംരക്ഷണത്തിന് ആവശ്യപ്പെട്ടപ്പോൾ ശബരിമല കയറാൻ ഇടുക്കി സ്വദേശിനി എത്തുന്നുവെന്ന അഭ്യൂഹവും പരന്നു; ഫ്‌ളാഷ് ന്യൂസ് നൽകി ആർഎസ്എസ് ചാനലായ ജനം ടിവി; ബിന്ദു അമ്മണിയുടെ സ്വന്തം തറവാട്ടിലേക്കുള്ള നട തുറക്കൽ ദിവസത്തെ യാത്ര വിവാദമായി; പൊലീസിന് തലവേദനയായി ആക്ടിവിസ്റ്റിന്റെ എസ്‌കോർട്ടും\nപത്തനംതിട്ട: ശബരിമല കയറിയ യുവതിയെന്ന നിലയിൽ ശ്രദ്ധേയയാണ് പ്രമാടം മല്ലശേരി സ്വദേശിയായ ബിന്ദു അമ്മിണി. എന്നാൽ, ആ ഒറ്റ കയറ്റത്തോടെ അവർ കുപ്രസിദ്ധയുമായി. പൊലീസിന്റെ എസ്‌കോർട്ടില്ലാതെ പുറത്തിറങ്ങാൻ കഴിയാത്...\nഎടപ്പാൾ: എച്ചും എട്ടും മാത്രം പഠിച്ചാൽ ലൈസൻസ് കിട്ടുന്ന കാലം കഴിയുന്നു. ടെസ്റ്റിൽ പരിഷ്‌കരണം വരുത്താനൊരുങ്ങി മോട്ടോർ വാഹനവകുപ്പ്. എച്ച്, എട്ട് എന്നിവയുടെ പ്രധാന്യം കുറയ്ക്കുന്ന രീതിയാണ് നടപ്പാക്കുന്...\nഅക്രമത്തിന് പിന്നിൽ ബിജെപിയെന്ന് മമത; ബംഗാൾ സർക്കാരിനെ പിരിച്ചു വിടണമെന്ന് യുപി മുഖ്യൻ യോഗി ആദിത്യനാഥ്; മമതയെ പ്രചരണത്തിൽ നിന്ന് വിലക്കണമെന്ന് തെരഞ്ഞെടുപ്പ് കമ്മീഷനോട് ആവശ്യപ്പെട്ട് ബിജെപി; കൊൽക്കത്തയിലെ ആക്രമങ്ങളുടെ പഴി പരസ്പരം ചാരി ബിജെപിയും തൃണമൂലും; അടുക്കാനാകാത്ത വിധം മോദിയും മമതയും അകലുമ്പോൾ\nന്യൂഡൽഹി: കൊൽക്കത്തിയിലെ ബിജെപി റോഡ്‌ഷോയ്ക്കിടെ അക്രമം ഉണ്ടായത് ദേശീയ തലത്തിൽ വിവാദങ്ങൾക്ക് വഴി വയ്ക്കുന്നു. അക്രമത്തിന് പിന്നിൽ തൃണമൂൽ കോൺഗ്രസാണെന്നു ബിജെപി ദേശീയ അധ്യക്ഷൻ അമിത് ഷാ ആരോപിച്ചു. അമിത് ഷ...\nജിദ്ദ: ഗൾഫ് ഓഫ് യെമനിൽ വച്ച് സൗദിയുടെ ഓയിൽ ടാങ്കറുകളെ ലിംപെറ്റ് മൈനുകൾ ഉപയോഗിച്ച് ആക്രമിച്ചുവെന്ന് റിപ്പോർട്ട്. ഈ കൃത്യം നിർവഹിച്ചിരിക്കുന്നത് ഇറാനോ ഇറാന്റെ പിന്തുണയുള്ള ഹൂതികളോ ആണെന്ന് തറപ്പിച്ച് പറഞ...\nപ്രായപൂർത്തിയാകാത്ത പെൺകുട്ടിയുടെ വിവാഹം തടഞ്ഞയാളെ വരനും സംഘവും വെട്ടിക്കൊന്നു; ആക്രമണം മകളുടെ വിവാഹസത്കാരത്തിന് പോകുന്നതിനിടെ ഭാര്യയുടെയും കുടുംബാംഗങ്ങളുടെയും മുന്നിലിട്ട്; തടയാൻ ശ്രമിച്ച ഭാര്യയ്ക്കും വെട്ടേറ്റു; ഒരാൾ അറസ്റ്റിൽ, 21കാരനായ മുഖ്യ പ്രതിക്കായി തിരച്ചിൽ ഊർജ്ജിതം\nചെന്നൈ: പ്രായപൂർത്തിയാകാത്ത പെൺകുട്ടിയുടെ വിവാഹത്തെക്കുറിച്ച് അധികൃതർക്ക് വിവരം നൽകി അതു തടഞ്ഞയാളെ 21കാരനായ വരനും സംഘവും ചേർന്ന് വെട്ടിക്കൊലപ്പെടുത്തി. സംഭവത്തിൽ ഉൾപ്പെട്ട മകേഷ് എന്നയാളെ പൊലീസ് അറസ്റ്...\nസൗദി എണ്ണക്കമ്പനിയിൽ ഹൂതികളുടെ ഡ്രോൺ ആക്രമണം; ആരാംകോ പമ്പുകളിലെ സ്‌ഫോടനത്തിന്റെ ലക്ഷ്യം ആഗോള എണ്ണവിതരണം തടസപ്പെടുത്തലെന്ന് ആരോപണം; അട്ടിമറി ശ്രമത്തിന് പിന്നിൽ ഇറാനെന്ന് ആരോപിച്ച് സൗദി; പേർഷ്യൻ ഉൾക്കടലിൽ സൈനിക നീക്കം ശക്തമാക്കി അമേരിക്ക; ഇറാനെ ആക്രമിക്കാൻ എല്ലാ പിന്തുണയുമായി ഇസ്രയേലും; ലോകം യുദ്ധഭീതിയിൽ\nവാഷിങ്ടൻ: അമേരിക്കയുടെ യുദ്ധവിമാനങ്ങളും ബോംബർ വിമാനങ്ങളും പേർഷ്യൻ ഉൾക്കടലിനു മുകളിൽ ആദ്യമായി പ്രതിരോധപ്പറക്കൽ നടത്തിയത് ഇറാന് മുന്നറിയിപ്പ് നൽകാനാണ്. ഇതോടെ ലോകം വീണ്ടും യുദ്ധഭീതിയിൽ ആവുകയാണ്. മധ്യപൂർവ...\nകമ്പനി ഉടമ മുങ്ങി; പട്ടിണിയും ദുരിതവുമായി അജ്മാനിൽ കുടുങ്ങിയത് 14 ഇന്ത്യക്കാർ; ജീവൻ നിലനിർത്തുന്നത് നോമ്പുതുറയ്ക്ക് കിട്ടുന്ന ഒരു നേരത്തെ ഭക്ഷണം കൊണ്ട്; പ്രശ്‌നത്തിൽ ഇടപെട്ട് മലയാളി സാമൂഹിക പ്രവർത്തകൻ അഷ്‌റഫ് താമരശ്ശേരി\nഅജ്മാൻ: കമ്പനി ഉടമ മുങ്ങിയതോടെ ജോലിയും കൂലിയും താമസിക്കാൻ ഇടമോ ഭക്ഷണമോ ഇല്ലാതെ 14 ഇന്ത്യക്കാർ ജർഫ് വ്യവസായ മേഖലയിൽ ദുരിതത്തിൽ. 11 മാസം മുൻപ് ഇറാഖി കമ്പനിയിൽ ജോലിക്ക് വന്ന ഇവർ ഉത്തർപ്രദേശിലെ ഗോരഖ്പൂർ, ...\nനെയ്യാറ്റിൻകര: ലോണിൽ പെടുന്ന വസ്തു ചുളുവിലയ്ക്ക് തട്ടിയെടുക്കുന്ന ഇടനിലക്കാർ കേരളത്തിൽ ഉടനീളം സജീവമാണ്. വസ്തു വിൽക്കുന്നവരുടെ അത്യാവശ്യം മനസ്സിലാക്കി വില ഇടിച്ച് നേട്ടം കൊയ്യുന്നവർ. ഇത്തരം മാഫിയകൾ ചുള...\nഅഞ്ചേരി ബേബി വധക്കേസിൽ സർക്കാരിന് തിരിച്ചടി; സ്പെഷ്യൽ പബ്ലിക് പ്രോസിക്യൂട്ടറെ മാറ്റിയത് ഹൈക്കോടതി റദ്ദാക്കി; നടപടി ബേബിയുടെ സഹോദരൻ നൽകിയ ഹർജിയിൽ; പിരിച്ചുവിട്ടതു രാഷ്ട്രീയ പരിഗണനയിലാണെന്ന ഹർജിക്കാരന്റെ വാദത്തിൽ കഴമ്പുണ്ടെന്ന് നീരിക്ഷിച്ച കോടതി സർക്കാർ നടപടി നിലനിൽക്കില്ലെന്ന് വ്യക്തമാക്കി; മന്ത്രി മണിക്ക് കുരുക്കോ?\nകൊച്ചി: അഞ്ചേരി ബേബി വധക്കേസിൽ സർക്കാരിന് തിരിച്ചടി. സ്പെഷൽ പബ്ലിക് പ്രോസിക്യൂട്ടറെ മാറ്റിയ സർക്കാർ നടപടി ഹൈക്കോടതി റദ്ദാക്കി. കൊല്ലപ്പെട്ട ബേബിയുടെ സഹോദരൻ എ.പി ജോർജ് നൽകിയ ഹർജിയിലാണ് ഉത്തരവ്. പ്രോസ...


m sivasnkar | ഇടപാടുകൾ എല്ലാം ഐഎഎസ് ഉന്നതന്റെ അറിവോടെയെന്ന് സ്വപ്‌നാ സുരേഷിന്റെ മൊഴി; എല്ലാം മുന്നിൽ നിന്ന് നടത്തി തന്നതും ഐടി സെക്രട്ടറി; സ്‌പെയ്‌സ് പാർക്കിലെ ജോലിക്കായി ശുപാർശ നടത്തി സഹായിച്ചതും മുഖ്യമന്ത്രിയുടെ ഓഫീസിനെ നിയന്ത്രിച്ചിരുന്ന ഉദ്യോഗസ്ഥനെന്നും തുറന്നു പറച്ചിൽ; ശിവശങ്കർ ഐഎഎസിനെ കുടുക്കി സ്വർണ്ണ കടത്ത് ആസൂത്രകയുടെ മൊഴി; പിണറായി വിജയന്റെ മുൻ സെക്രട്ടറിക്ക് കൈവിലങ്ങ് ഉറപ്പായി; യുഎപിഎ കുറ്റം ചുമത്താനും സാധ്യത; കേരളം ഭരിച്ച ഉദ്യോഗസ്ഥൻ ഊരാക്കുടുക്കിൽ - MarunadanMalayalee.com\nJuly 12, 2020 | 11:12 AM IST | Permalink\nതിരുവനന്തപുരം: മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം ശിവശങ്കറിനെ കുടുക്കി സ്വപ്‌നാ സുരേഷിന്റെ മൊഴി. ഇടപാടുകൾ എല്ലാം ശിവശങ്കറിനും അറിയാമെന്ന മൊഴിയാണ് സ്വപ്‌ന നൽകിയത്. എല്ലാ കാര്യങ്ങളും മുമ്പിൽ നിന്ന് നടത്തി തന്നിരുന്നതും ശിവശങ്കറാണെന്നും സ്വപ്‌ന സൂചന നൽകി. ഇന്നലെ രാത്രിയാണ് സ്വപ്നയെ എൻ ഐ എ പിടികൂടുന്നത്. ഇതിന് ശേഷം നടത്തിയ വിശദ ചോദ്യം ചെയ്യലിലാണ് സ്വപ്‌ന കുറ്റസമ്മതം നടത്തിയത്. ആരോപണങ്ങൾ ശരിയാണെന്ന് സന്ദീപ് നായരും സമ്മതിച്ചു. ഇതോടെ തിരുവനന്തപുരം സ്വർണ്ണ കടത്ത് പുതിയ തലത്തിലെത്തുകയാണ്. ശിവശങ്കറിനെ എൻ ഐ എ ചോദ്യം ചെയ്യും. അതിന് ശേഷം അറസ്റ്റ് ചെയ്യാനും സാധ്യതയുണ്ട്. ശിവശങ്കറിന്റെ നീക്കങ്ങൾ കേന്ദ്ര ഇന്റലിജൻസ് സസൂക്ഷമം നിരീക്ഷിക്കുന്നുണ്ട്. ഏത് സമയവും മുതിർന്ന ഐഎഎസുകാരൻ കുടുങ്ങാനാണ് സാധ്യത.\nശിവശങ്കറിനെ അറസ്റ്റ് ചെയ്താൽ യുഎപിഎ ചുമത്താനാകുമോ എന്ന് എൻഐഎ പരിശോധിക്കുന്നുണ്ട്. അതിന് കഴിയില്ലെങ്കിൽ കസ്റ്റംസ് അന്വേഷിക്കുന്ന കേസിലാകും ശിവശങ്കറിനെ പ്രതിയാക്കുക. ഏതായാലും സ്വപ്‌നയുടെ മൊഴി അതിനിർണ്ണായകമാണ്. അതിനിടെ അറസ്റ്റിലായാൽ ശിവശങ്കറിനെ സർക്കാർ സസ്‌പെന്റ് ചെയ്യും. ചീഫ് സെക്രട്ടറിയുടെ നേതൃത്വത്തിൽ വകുപ്പ് തല അന്വേഷണത്തിനും സാധ്യതയുണ്ട്. ശിവശങ്കറിന്റെ ഫ്‌ളാറ്റിൽ ഗൂഢാലോചന നടന്നുവെന്നതിനെ ഗൗരവത്തോടെയാണ് സർക്കാർ കാണുന്നത്. ശിവശങ്കറിനെ പൂർണ്ണമായും കൈവിട്ടുവെന്ന് വരുത്താനാണ് ചീഫ് സെക്രട്ടറിയുടെ അന്വേഷണം. അറസ്റ്റിന് മുമ്പും ശിവശങ്കറിനെ സർക്കാർ സസ്പെൻഡ് ചെയ്യാൻ സാധ്യതയുണ്ട്.\nസ്വർണക്കടത്ത് കേസിലെ പ്രതി സ്വപ്ന സുരേഷ് വ്യാജ സർട്ടിഫിക്കറ്റ് ഉപയോഗിച്ച് ഐടി വകുപ്പിനു കീഴിലുള്ള സ്ഥാപനത്തിൽ ജോലി നേടിയതിന്റെ പേരിലും ശിവശങ്കറിനെതിരേ ആരോപണം ഉയർന്ന സാഹചര്യത്തിലാണ് മുഖ്യമന്ത്രിയുടെ നീക്കമെന്നാണ് കരുതുന്നത്. സ്വപ്ന വ്യാജ സർട്ടിഫിക്കറ്റ് ഉപയോഗിച്ചതിനെ കുറിച്ച് അന്വേഷിക്കുമെന്ന് വാർത്താ സമ്മേളനത്തിൽ മുഖ്യമന്ത്രി വ്യക്തമാക്കുകയും ചെയ്തിരുന്നു. കൂടാതെ ഐഎഎസ് ഉദ്യോഗസ്ഥനായ ശിവശങ്കറിനെതിരേ സംസ്ഥാനസർക്കാർ നടപടിയെടുത്തില്ലെങ്കിൽ കേന്ദ്ര പഴ്‌സണൽ ആൻഡ് ട്രെയിനിങ് വകുപ്പിന്റെ (ഡിഒപിടി) ഇടപെടലുണ്ടാകും. മുതിർന്ന ഐഎഎസ് ഉദ്യോഗസ്ഥരുടെ പ്രവർത്തനം ആറുമാസം കൂടുമ്പോൾ ഡിഒപിടി അവലോകനം ചെയ്യാറുണ്ട്. ഇതിന്റെ അടിസ്ഥാനത്തിൽ 13 ഉദ്യോഗസ്ഥരെ പിരിച്ചുവിട്ടിട്ടുമുണ്ട്. കേന്ദ്ര ഇടപെടലിനുള്ള സാധ്യതയും സംസ്ഥാനസർക്കാരിനെ സമ്മർദത്തിലാക്കുന്നുണ്ട്. കേസിൽ കുടുങ്ങിയാൽ കേന്ദ്ര സർക്കാരും നടപടി എടുക്കും. മുഖ്യമന്ത്രിയുടെ ഓഫീസിൽ സെക്രട്ടറിയായി കേരളം തന്നെ ഭരിച്ച ഉദ്യോഗസ്ഥനാണ് ഇപ്പോൾ കുടുങ്ങുന്നത്.\nതന്റെ ഓഫീസ് ചുമതലയുണ്ടായിരിക്കേ ശിവശങ്കറിന്റെ പ്രവർത്തനങ്ങൾ സംബന്ധിച്ചു വിശദമായ റിപ്പോർട്ട് നൽകാൻ മുഖ്യമന്ത്രി ഇന്റലിജൻസിനു നിർദ്ദേശം നൽകിയെന്നാണ് വിവരം. ഇതുപ്രകാരം ശിവശങ്കർ ഇടപെട്ട് നടത്തിയ നിയമനങ്ങളെക്കുറിച്ചും അന്വേഷണമുണ്ടാകും. സ്വർണക്കടത്തുകേസിലെ പ്രതികളുടെ വീടുകളിലും മുൻ ഐ.ടി. സെക്രട്ടറി എം. ശിവശങ്കറിന്റെ ഫ്‌ളാറ്റിലും വെള്ളിയാഴ്ച കസ്റ്റംസ് അധികൃതർ നടത്തിയ റെയ്ഡിൽ സ്വർണം കടത്താനുപയോഗിച്ചതെന്ന് കരുതുന്ന ആറുബാഗുകൾ കണ്ടെത്തി. മൂന്നെണ്ണത്തിൽ ഡിപ്ലോമാറ്റിക് സ്റ്റിക്കർ അടർത്തിമാറ്റിയെന്നുതോന്നിക്കുന്ന ഭാഗമുണ്ട്. രണ്ടെണ്ണത്തിൽ ഇത് പൂർണമായും പൊളിച്ചുമാറ്റിയിട്ടുണ്ട്. പുതിയ ബാഗുകളായതിനാൽ പശ ഒട്ടിയനിലയിൽത്തന്നെയാണ്. ഇത് ഫൊറൻസിക് പരിശോധനയ്ക്ക് അയക്കുമെന്ന് കസ്റ്റംസിലെ ഉന്നതകേന്ദ്രങ്ങൾ പറഞ്ഞു. തനിക്ക് സ്‌പെയ്‌സ് പാർക്കിൽ ജോലി കിട്ടാൻ കാരണവും ശിവശങ്കറാണെന്ന് സ്വപ്‌ന എൻഐഎയോട് സമ്മതിച്ചിട്ടുണ്ട്.\nസെക്രട്ടേറിയറ്റ് കന്റോൺമെന്റ് ഗേറ്റിന് സമീപമുള്ള ഹെദർ ടവറിലെ ശിവശങ്കറിന്റെ സ്വകാര്യഫ്‌ളാറ്റായ എഫ്-6 എഫിൽനിന്ന് ഇതേതരത്തിലുള്ള ഒരു ബാഗ് ലഭിച്ചു. എന്നാലിത് സ്വർണക്കടത്തുകാർ ഉപയോഗിച്ചതാണോ എന്ന് വ്യക്തമായിട്ടില്ല. സന്ദീപ് നായരുടെയും സരിത്തിന്റെയും വീടുകളിൽനിന്നാണ് മറ്റുബാഗുകൾ കിട്ടിയത്. സി.സി.ടി.വി. ക്യാമറയിൽക്കണ്ട ബാഗുകൾ ഇതുതന്നെയാണോ എന്ന് ശാസ്ത്രീയമായി ഉറപ്പിക്കേണ്ടതുണ്ട്. ഇതു കഴിഞ്ഞാൽ കസ്റ്റംസ് കേസിൽ ശിവശങ്കറിനെ പ്രതിയാക്കും. അതിനിടെ സ്വപ്ന തിരുവനന്തപുരത്ത് പണിയാൻ പദ്ധതിയിട്ട വീടിന്റെ വിശദാംശങ്ങൾ കസ്റ്റംസ് കണ്ടെത്തി. 4500 ചതുരശ്രയടി വരുന്ന വീടിന് അഞ്ചുകോടിരൂപയാണ് ചെലവിടാൻ ഉദ്ദേശിച്ചത്. ഇതിന്റെ വരുമാനസ്രോതസ്സും അന്വേഷിക്കുമെന്നും കസ്റ്റംസ് അധികൃതർ വ്യക്തമാക്കി. ഈ വീട് നിർമ്മാണത്തിനും ശിവശങ്കർ സഹായിച്ചിരുന്നു.\nസ്വപ്‌ന സുരേഷിന് ചുരുങ്ങിയ കാലം കൊണ്ട് ഉണ്ടായത് വൻ സാമ്പത്തിക വളർച്ച ഉണ്ടായിരുന്നു. തിരുവനന്തപുരം കണ്ണേറ്റ്മുക്കിൽ ഒൻപത് സെന്റ് സ്ഥലത്ത് വൻ ആഡംബര വസതിയുടെ നിർമ്മാണ പ്രവർത്തനങ്ങൾക്കാണ് സ്വപ്‌ന തുടക്കമിട്ടിരുന്നത്. ഫെബ്രുവരിയിൽ സൂട്ട് റൂമുകളോട് കൂടിയ കെട്ടിടത്തിന് കോർപ്പറേഷന്റെ അനുമതി തേടിയിരുന്നു. എന്നാൽ ലോക്ക് ഡൗൺ കാലത്ത് ജോലികൾ തടസ്സപ്പെട്ടു. തറക്കല്ല് ഇടുന്ന സമയത്ത് എം ശിവശങ്കർ അടക്കമുള്ള ഉന്നതരായ ആളുകൾ എത്തിയിരുന്നതായും സമീപത്തെ ഒരു ആഡംബര ഹോട്ടലിൽ പാർട്ടി നടന്നതായും സമീപവാസികൾ പറയുന്നു. ആഡംബര വസതിയുടെ നിർമ്മാണ ചുമതല സരിത്തുമായി ബന്ധമുള്ള ആൾക്കാണ് നൽകിയിരുന്നത്.\nസ്വപ്‌ന സുരേഷും സന്ദീപും ബെംഗളൂരുവിൽ എത്തിയത് കാറിലെന്ന വിവരം പുറത്തുവന്നു. രണ്ടുദിവസം മുമ്പാണ് ഇവർ ബെംഗളൂരുവിൽ എത്തിയത്. സന്ദീപാണ് കാറോടിച്ചിരുന്നത്. ഇവരുടെ കൂടെ സ്വപ്‌നയുടെ ഭർത്താവും മക്കളും ഒപ്പമുണ്ടായിരുന്നതായാണ് വിവരം. യാത്രാമധ്യേ പലയിടങ്ങളിലും ഇവർ താമസിച്ചിരുന്നു. ബെംഗളൂരുവിൽ ആദ്യം താമസിച്ചത് ബിടിഎം ലേ ഔട്ടിലെ ഹോട്ടലിലാണ്. പിന്നീട് കോറമംഗലയിലെ ഒക്ടേവ് ഹോട്ടലിലേക്ക് മാറി. പാസ്‌പോർട്ടുകളും മൊബൈലുകളും 2.5 ലക്ഷം രൂപയും ഉദ്യോഗസ്ഥർ പിടിച്ചെടുത്തു. ബെംഗളൂരുവിൽ നിന്ന് പ്രതികൾ രാജ്യം വിടാൻ പദ്ധതിയിട്ടെന്ന് സൂചനയുണ്ട്. അറസ്റ്റിലായ ശേഷം വിശദമായ ചോദ്യം ചെയ്യൽ നടന്നു. ഇതിലാണ് ശിവശങ്കറിനെ കുടുക്കുന്ന കാര്യങ്ങൾ പങ്കുവച്ചത്.


Trivandrum, First Published 3, Oct 2019, 5:17 PM IST\nഉണക്കമുന്തിരിയിലെ നാരുകൾ ദഹനേന്ദ്രിയത്തിൽ നിന്ന് വിഷപദാർത്ഥങ്ങളെയും ദോഷകരമായ വസ്തുക്കളെയും പുറം തള്ളാൻ സഹായിക്കുന്നു. ഇത് കുടൽ രോഗങ്ങളിൽ നിന്നും , ബാക്റ്റീരിയകളുടെ അക്രമങ്ങളിൽ നിന്നും, ശരീരത്തെ രക്ഷിക്കുന്നു.\nഉണക്ക മുന്തിരി കാണാന് ചെറുതാണെങ്കിലും ധാരാളം പോഷകഗുണങ്ങൾ അതിൽ അടങ്ങിയിട്ടുണ്ടെന്ന കാര്യം പലർക്കും അറിയില്ല. ദിവസവും അൽപം ഉണക്ക മുന്തിരി കഴിച്ചാലുള്ള ഗുണങ്ങൾ ചെറുതൊന്നുമല്ല.ഒന്നര കപ്പ് ഉണക്ക മുന്തിരിയിൽ 217 കലോറിയും 47 ഗ്രാം ഷുഗറും അടങ്ങിയിട്ടുണ്ട്. ദഹന പ്രക്രിയയെ സഹായിക്കാനും മലബന്ധം തടയാനും ഏറ്റവും മികച്ചതാണ് ഉണക്ക മുന്തിരി.\nഇത് കുടൽ രോഗങ്ങളിൽ നിന്നും , ബാക്റ്റീരിയകളുടെ അക്രമങ്ങളിൽ നിന്നും, ശരീരത്തെ രക്ഷിക്കുന്നു. രക്തസമ്മർദ്ദം കുറയ്ക്കാൻ ഉണക്ക മുന്തിരി ഏറെ സഹായകരമാണ് .ഉണക്കമുന്തിരിയിൽ അടങ്ങിയിരിക്കുന്ന പൊട്ടാസ്യം ആണിതിന് കാരണം . രക്തക്കുഴലുകളുടെ പിരിമുറുക്കം കുറയ്ക്കുകയും ഉയർന്ന രക്തസമ്മർദ്ദം കുറയ്ക്കുകയും ഇതിലൂടെ സാധ്യമാകുന്നു.\nഉണക്കമുന്തിരിയിൽ വലിയ തോതിൽ ഇരുമ്പു അടങ്ങിയിട്ടുണ്ട്. ഇത് അനീമിയ തടയാൻ സഹായിക്കുന്നു. ഉണക്ക മുന്തിരി പ്രമേഹം നിയന്ത്രിക്കാൻ സഹായിക്കുമെന്ന് പഠനങ്ങള് സൂചിപ്പിക്കുന്നു. പ്രമേഹ രോഗികൾ ഭക്ഷണത്തിന് ശേഷം നാലോ അഞ്ചോ ഉണക്ക മുന്തിരി കഴിക്കുന്നത് നല്ലതാണ്. അസിഡിറ്റിയ്ക്കുള്ള മികച്ചൊരു പ്രതിവിധിയാണ് ഉണക്കമുന്തി. അസിഡിറ്റി പ്രശ്നമുള്ളവർ ദിവസവും നാലോ അഞ്ചോ ഉണക്കമുന്തിരി കഴിക്കാവുന്നതാണ്.


അമൃത്സര്: അബൂദബിയില് ജനുവരി 17നുണ്ടായ ഹൂതി ആക്രമണത്തില് മരിച്ച പഞ്ചാബ് സ്വദേശികളുടെ മൃതദേഹങ്ങള് നാട്ടിലെത്തിച്ചു.\nവിമാനമാര്‍ഗം അമൃത്സറിലാണ് മൃതദേഹങ്ങള് എത്തിച്ചത്. വിമാനത്താവളത്തില് നിന്ന് സ്വദേശത്തേക്ക് മൃതദേഹങ്ങള് കൊണ്ടു പോകുമെന്ന് അധികൃതര് അറിയിച്ചു.\nമൃതദേഹങ്ങള് നാട്ടിലെത്തിക്കുന്നതിന് യു.എ.ഇ സര്‍ക്കാരും അഡ്‌നോക് ഗ്രൂപ്പും നല്‍കിയ പിന്തുണക്കും പഞ്ചാബ് സര്‍ക്കാര് നല്‍കിയ സഹായങ്ങള്‍ക്കും യു.എ.ഇയിലെ ഇന്ത്യന് സ്ഥാനപതി സഞ്ജയ് സുധീര് നന്ദി അറിയിച്ചു.\nജനുവരി 17നാണ് യു.എ.ഇയിലെ വ്യവസായ മേഖലയായ മുസഫയില് ഹൂതി ആക്രമണം നടന്നത്. മൂന്ന് പെട്രോളിയം ടാങ്കുകള് പൊട്ടിത്തെറിച്ചുണ്ടായ സ്ഫോടനത്തിലും അഗ്നിബാധയിലും ഇന്ത്യക്കാരടക്കം മൂന്നു പേര് മരിച്ചിരുന്നു. രണ്ട് പഞ്ചാബ് സ്വദേശികളും ഒരു പാകിസ്താന് പൗരനുമാണ് മരിച്ചത്. പരിക്കേറ്റ ആറ് പേരില് രണ്ട് ഇന്ത്യക്കാരുണ്ട്.\nമുസഫ മുഹമ്മദ് ബിന് സായിദ് സിറ്റിക്ക് സമീപം ഐകാഡ്-3 മേഖലയിലെ അബൂദബി പെട്രോളിയം കമ്ബനിയായ അഡ്നോകിന്‍റെ സ്റ്റോറേജിന് സമീപമാണ് മൂന്ന് പെട്രോളിയം ടാങ്കറുകള് പൊട്ടിത്തെറിച്ചത്. സംഭവത്തില് പൊലീസ് അന്വേഷണം നടന്നുവരികയാണ്.\nഡ്രോണുകളുമായി ബന്ധപ്പെട്ട പറക്കുന്ന വസ്തു ഈ പ്രദേശങ്ങളില് വീണതാണ് തീപിടിത്തത്തിന് കാരണമായതെന്ന് പ്രാഥമിക പരിശോധനയില് കണ്ടെത്തിയിരുന്നു.


ഈ ജനാധിപത്യത്തെ കൊണ്ട് 'തോറ്റു'; മഹാരാഷ്ട്രയും ഹരിയാനയും പിന്നെ മരിച്ചിട്ടും മരിക്കാത്ത കോൺഗ്രസ്സും\nഈ ജനാധിപത്യത്തെ കൊണ്ട് ...\n25 Oct 2019 3:54 AM GMT\nടെലിവിഷൻ ചാനലുകളുടെ അഭിപ്രായ സർവേകൾ പ്രവചിച്ചിരുന്നത് പോലെ നടന്നിരുന്നെങ്കിൽ മഹാരാഷ്ടയിലേയും ഹരിയാനയിലേയും നിയമസഭകളിലേക്ക് നടന്ന തെരഞ്ഞെടുപ്പ് കോൺഗ്രസ്സിന്റെ കൃത്യമായ ശവഘോഷയാത്ര ആകുമായിരുന്നു. രണ്ടാം നരേന്ദ്ര മോദി സർക്കാർ അധികാരത്തിൽ വന്നതിന് ശേഷമുള്ള ആദ്യത്തെ പ്രധാന ജനഹിത പരിശോധനകൾ ആണ് ഇരു സംസ്ഥാനങ്ങളിലും നടന്നത്. സംഘടനാപരമായും രാഷ്ട്രീയമായും ചരിത്രത്തിൽ ഇതുവരെയില്ലാത്ത പ്രതിസന്ധി കോൺഗ്രസ്സ് നേരിട്ടുകൊണ്ടിരിക്കുന്ന ഒരവസ്ഥ. പാർട്ടിക്ക് വ്യക്തമായ ഒരു ദേശീയ നേതൃത്വം പോലും ഉണ്ടോ എന്ന് സംശയം തോന്നിപ്പിക്കുന്ന ചുറ്റുപാട്. ഒരേ വിഷയത്തിൽ തന്നെ വ്യത്യസ്‍തമായ അഭിപ്രായങ്ങൾ നിരുത്തരവാദിത്വപരമായി അഭിപ്രായം പറയുന്ന നേതാക്കൾ. ബി ജെ പി വച്ച് നീട്ടുന്ന കറൻസി നോട്ടുകളിൽ കണ്ണ് മഞ്ഞളിച്ച് കൂറുമാറുന്ന കോൺഗ്രസ്സ് നേതാക്കളും നിയമസഭാ സാമാജികരും. കർണ്ണാടകയിലെ കോൺഗ്രസ്സ്-ജനതാദൾ സർക്കാരിനെ തന്നെ പണം കൊണ്ട് അവർ വലിച്ചു താഴെയിട്ടു. പി ചിദംബരത്തെ പോലുള്ള നേതാക്കൾ അറസ്റ്റ് ചെയ്യപ്പെടുകയും ദുർബലമായ കേസുകളിൽ ജയിലിൽ ജാമ്യം പോലും നിഷേധിക്കപ്പെട്ടു കഴിയുന്ന അവസ്ഥയിൽ വാക്കുകൾ കൊണ്ടു പോലും പ്രതിരോധം ഉയർത്താൻ ആകാതെ പോകുന്ന പാർട്ടി. കൊഴിഞ്ഞു പോകലുകൾക്ക് മുന്നിൽ നിസ്സഹായരാവുന്ന ദീര്‍ഘ വീക്ഷണമില്ലാത്ത നേതാക്കൾ.\nമറുവശത്ത് നരേന്ദ്ര മോദിയും അമിത് ഷായും തങ്ങളുടെ സാമുദായിക അജണ്ടയിലെ ഓരോ അമ്പും കൃത്യമായി എടുത്തു പ്രയോഗിച്ചുകൊണ്ടിരുന്നു. അസമിലെ പൗരത്വ പ്രശ്നവും കശ്മീരിലെ പ്രത്യേക പദവി എടുത്തുകളയലും കൊണ്ട് ആത്യന്തികമായി അവർ ഉദ്ദേശിച്ചത് ബി ജെ പിക്ക് അനുകൂലമായി രാജ്യവ്യാപകമായ വിപുലമായ ഒരു ഹിന്ദു കൺസോളിഡേഷൻ ആയിരുന്നു. സവർക്കർക്ക് ഭാരത രത്‌നം മുതൽ ഹിന്ദി ദേശീയ ഭാഷയാക്കൽ വരെയുള്ള പ്രഖ്യാപനങ്ങളിലൂടെ അസഹിഷ്ണുതയുടെ ഒരു ഹിന്ദു ദേശീയത രാജ്യവ്യാപകമായി ഉയർത്തിക്കൊണ്ടുവരുവാനും അവർ ശ്രമിച്ചു. മോദിയും ഷായും തങ്ങളുടെ തെരഞ്ഞെടുപ്പ് പ്രചാരണ യോഗങ്ങളിൽ മുഖ്യമായും പ്രചാരണ ആയുധമാക്കിയതും കാശ്മീരും അസമും കടുത്ത ഹിന്ദു ദേശീയ വികാരവുമായിരുന്നു. ബി ജെ പി വിരുദ്ധ പ്രതിപക്ഷത്തിലെ അനൈക്യവും യുദ്ധങ്ങളും കൂടി അവർ മുതലാക്കാൻ ശ്രമിച്ചു. ഏതാണ്ട് പൂർണമായും ബി ജെ പി ക്കു കീഴടങ്ങിയ ദേശീയ മാധ്യമങ്ങളും ഇക്കാര്യത്തിൽ ബി ജെ പിയുടെ കൂടെ ശക്തമായി നിലയുറപ്പിച്ചു. ഗുരുതരമായ സാമ്പത്തിക മാന്ദ്യവും വളർച്ചാ മുരടിപ്പും പോലും വളരെ കൃത്യമായും സമഗ്രമായും മൂടിവയ്ക്കപ്പെട്ടു.\nകാര്യങ്ങൾ ഇങ്ങനെയൊക്കെ ആയിരുന്നു എന്നിരിക്കിലും ഇരു സംസ്ഥാനങ്ങളിലും കോൺഗ്രസ്സ് നിലമെച്ചപ്പെടുത്തി എന്നത് ഇന്ത്യൻ ജനാധിപത്യത്തിൽ ഇനിയും പ്രതീക്ഷയ്ക്ക് വകയുണ്ട് എന്നുതന്നെയാണ് സൂചിപ്പിക്കുന്നത്. തങ്ങളെ എങ്ങനെയെങ്കിലും ഒന്നപ്രസക്തരാക്കൂ എന്ന മട്ടിലുള്ള കോൺഗ്രസ്സിന്റെ സമീപനം കാണാതെയാണ് വോട്ടർമാർ അവരുടെ നില മെച്ചപ്പെടുത്തിക്കൊടുത്തത്. ഹരിയാനയിൽ സർക്കാർ രൂപീകരിക്കാൻ സാധ്യമാകുന്ന തലത്തിലേക്ക് വരെ എത്തി കാര്യങ്ങൾ. മഹാരാഷ്ട്രയിൽ ശക്തമായ ഒരു പ്രതിപക്ഷം ആയി മാറാൻ കോൺഗ്രസ്സിന് കഴിഞ്ഞു.\nഇക്കഴിഞ്ഞ സെപ്റ്റംബറിൽ മാത്രമാണ് ഭൂപീന്ദർ സിംഗ് ഹൂഡ ഹരിയാനയിലെ കോൺഗ്രസ്സ് നേതൃത്വത്തിലേക്ക് മടക്കി കൊണ്ടുവരപ്പെട്ടത്. തനിക്ക് ഒരാറുമാസം സമയം കിട്ടിയിരുന്നു എങ്കിൽ സ്ഥിതിഗതികൾ തീർത്തും വ്യത്യസ്തം ആകുമായിരുന്നു എന്നാണ് ഫലങ്ങൾ വന്നു തുടങ്ങിയപ്പോൾ ഹൂഡയുടെ ആദ്യ പ്രതികരണം. അശോക് തൻവാറിനെ പോലുള്ളവർ പാർട്ടി വിട്ടു പോയിട്ടും നല്ലനിലയിൽ ഒരു തിരിച്ചു വരവ് കോൺഗ്രസ്സിന് ഹരിയാനയിൽ ഉണ്ടായി. മഹാരാഷ്ട്രയിലും കുറേക്കൂടി ആസൂത്രിതമായും സമയബന്ധിതമായും കോൺഗ്രസ്സ് ശ്രമിച്ചിരുന്നുവെങ്കിൽ സ്ഥിതിഗതികൾ കൂടുതൽ മെച്ചപ്പെടുമായിരുന്നു.\nഈ രണ്ടു തെരഞ്ഞെടുപ്പുകളും സൂചിപ്പിക്കുന്നത് പ്രതിപക്ഷ കക്ഷികൾക്കിടയിൽ ഒരു വിശാല ഐക്യം ഉണ്ടായാൽ രാജ്യം നിലവിൽ നേരിടുന്ന ഹിന്ദുത്വ ഫാസിസത്തെ അതിജീവിക്കാൻ ആകും എന്ന് തന്നെയാണ്. ഏറ്റവും വലിയ മതേതര കക്ഷി എന്ന നിലയിൽ അങ്ങനെയൊരു ഐക്യം സ്ഥാപിച്ചെടുക്കാൻ മുന്നിൽ നിൽക്കേണ്ടത് കോൺഗ്രസ്സ് തന്നെയാണ്. കോൺഗ്രസ്സ് സംഘടനാപരമായും ആശയപരമായും കരുത്താർജിക്കുക എന്നത് തന്നെയാണ് അതിൽ പ്രധാനപ്പെട്ട കാര്യം. രാഹുൽ ഗാന്ധി യുഗത്തിൽ തഴയപ്പെട്ട പഴയ സോണിയാ ഗാന്ധി വിശ്വസ്തരാണ് ഇരു സംസ്ഥാനങ്ങളിലും കോൺഗ്രസ്സിന് നിലവിൽ ജീവശ്വാസം നൽകിയിരിക്കുന്നത്. പഴയവരോ പുതിയവരോ എന്നതിനപ്പുറം കണ്ടെത്തി ചുമതലകൾ ഏൽപ്പിക്കുക എന്നതിലേക്ക് കോൺഗ്രസ്സിന് മാറാനായാല് മാത്രമേ ബി ജെ പിയിലേക്കുള്ള നേതാക്കളുടെ ഒഴുക്ക് ഇല്ലാതാക്കാൻ സാധിക്കൂ. മുന്നണി രാഷ്ട്രീയത്തിന്റെ യാഥാർഥ്യങ്ങൾ ഉൾക്കൊള്ളാനും അതിനായി പരമാവധി വിട്ടുവീഴ്ചകൾ ചെയ്യാനും കോൺഗ്രസ്സിന് കഴിയണം.\nകോൺഗ്രസ്സിന്റെ നിലവിലുള്ള വലിയൊരു പരിമിതി ദേശീയ തലത്തിൽ നിലപാടുകൾ രൂപപെടുത്താൻ ചുമത്തപ്പെട്ടവരിൽ നല്ലൊരു പങ്ക് എ കെ ആന്റണിയെയും കെ സി വേണുഗോപാലിനെയും പോലുള്ള കേരളത്തിൽ നിന്നുള്ള നേതാക്കളാണ് എന്നുള്ളതാണ്. അന്ധമായ ഇടതുപക്ഷ വിരോധത്തിനപ്പുറം രാജ്യം നേരിടുന്ന ഫാസിസ്റ്റ് വെല്ലുവിളികളെ സംബന്ധിച്ച ഒരു ജാഗ്രതയും ആശങ്കകളും ഇല്ലാത്ത ഇത്തരം നേതാക്കളിൽ നിന്നും അത്തരം ചുമതലകൾ വിശാല ദേശീയ ബോധം ഉള്ളവരിലേക്ക് മാറേണ്ടതുണ്ട്.\nകേരളത്തിൽ രണ്ടു ഉറച്ച സീറ്റുകൾ കെടുകാര്യസ്ഥത കൊണ്ട് കളഞ്ഞെങ്കിലും ഉപതെരഞ്ഞെടുപ്പുകളിൽ ചത്തിസ്‌ഗഡിലും ഗുജറാത്തിലും പഞ്ചാബിലും നേട്ടമുണ്ടാക്കാൻ കോൺഗ്രസിന് കഴിഞ്ഞിട്ടുണ്ട്. ശക്തവും ചലനാത്മകവുമായ ഒരു നേതൃത്വം കോൺഗ്രസിന് നിലവിൽ ഇല്ലെന്നതാണ് ആ പാർട്ടി നേരിടുന്ന ഏറ്റവും വലിയ പ്രതിസന്ധി. സാഹചര്യങ്ങൾ മുഴുവൻ എതിരായിരുന്നിട്ടും തങ്ങൾ കാര്യമായി ഒന്നും അധ്വാനിക്കാതിരുന്നിട്ടും കോൺഗ്രസിനെ ഇനിയും ജനങ്ങൾ കൈവിടുന്നില്ല എന്നത് മതേതര ബഹുസ്വര ഇന്ത്യയെ സംബന്ധിച്ച് ഒരു ശുഭസൂചന തന്നെയാണ്. നെഹ്രുവുമായി ബന്ധപ്പെട്ട എല്ലാം പൊളിച്ചെഴുതാനും ചരിത്രത്തെ തന്നെ മാറ്റി എഴുതാനുമുള്ള ശ്രമങ്ങൾ നടക്കുമ്പോൾ അവയ്ക്കൊന്നും അനുഗുണമായി പൊതുബോധം മാറുന്നില്ല എന്നത് ചില്ലറ കാര്യമല്ല.\nകാശ്മീരുമായി ബന്ധപ്പെട്ടുണ്ടാക്കിയ അതിവൈകാരികത ഒട്ടും വോട്ടായി മാറിയില്ല എന്നതൊരു സവിശേഷ സാഹചര്യം തന്നെയാണ്. തമിഴ്നാട്ടിൽ കഴിഞ്ഞ ലോക്‌സഭാ തെരഞ്ഞെടുപ്പിൽ രൂപപ്പെട്ടതു പോലുള്ള വിശാലമായ ഒരു മതേതര ജനാധിപത്യ ഐക്യം ആണ് കാലഘട്ടം ആവശ്യപ്പെടുന്നത്. വെറുപ്പിന്റെ ശക്തികൾക്കെതിരായ ആ വിശാല ഐക്യത്തിൽ കോൺഗ്രസ്സും ഇടതു പക്ഷവും വിഭിന്ന പ്രാദേശിക പാർട്ടികളും ഒരുപോലെ ഉൾച്ചേർന്നാൽ മാത്രമേ നിലവിലെ വെറുപ്പിന്റെയും വിദ്വേഷത്തിന്റെയും സാഹചര്യത്തിന് എന്തെങ്കിലും മാറ്റം ഉണ്ടാകൂ.\n#MaharashtraElections2019 #HariyanaElections2019 #Congress


KIIFB | കിഫ്ബിയിൽ ഇ. ഡി പിടിമുറുക്കുന്നു; പ്രാഥമിക അന്വേഷണത്തിൽ വ്യാപക ക്രമക്കേട് | ED finds Widespread irregularities in the preliminary investigation about kiifb – News18 Malayalam\nകിഫ്ബി സി.ഇ.ഒ, ഡപ്യൂട്ടി സി.ഇ.ഒ എന്നിവരെ ഇ.ഡി. ചോദ്യം ചെയ്യും. അടുത്ത ആഴ്ച ചോദ്യം ചെയ്യലിന് ഹാജരാകാൻ നിർദ്ദേശം. കിഫ്ബിയുടെ പ്രധാന ബാങ്കായ ആക്സിസ് ബാങ്കിന്‍റെ മേധാവികൾകളോടും ചോദ്യം ചെയ്യലിന് ഹാജരാകാൻ ഇ.ഡി. നിർദ്ദേശം\nLast Updated : March 02, 2021, 23:04 IST\nകൊച്ചി: കിഫ്ബി പദ്ധതികൾക്ക് വേണ്ടി വിദേശത്ത് മസാല ബോണ്ട് വിറ്റഴിച്ചതു സംബന്ധിച്ച് ഇ. ഡി. വിശദമായ അന്വേഷണത്തിന് ഒരുങ്ങുന്നു. മസാല ബോണ്ട് വിറ്റഴിച്ച് 2150 കോടി രൂപ സമാഹരിക്കുന്നതിന് സംസ്ഥാന സർക്കാർ മുൻകൂർ അനുമതി വാങ്ങിയിട്ടുണ്ടോ എന്ന് ഇ. ഡി. റിസർവ് ബാങ്കിനോട് കത്തയച്ച് ചോദിച്ചിരുന്നു. മാത്രമല്ല ഇത് വിദേശ നാണയ വിനിമയ ചട്ടത്തിൻ്റെ ലംഘനമാണോയെന്നും അന്വേഷിക്കുന്നുണ്ട്. മസാല ബോണ്ടിനു വേണ്ടി ആരൊക്കെ പണം നിക്ഷേപിച്ചു, എത്രയാണ് ഓരോ വ്യക്തികളുടെയും നിക്ഷേപം എന്നീ കാര്യങ്ങൾ കിഫ്ബിയോടും അന്വേഷിക്കുന്നുണ്ട്. ഇതു സംബന്ധിച്ച പ്രാഥമിക വിവരശേഖരണത്തിന് ശേഷമാണ് അന്വേഷണത്തിലേക്ക് ഇ.ഡി. കടന്നിരിക്കുന്നത്.\nYou May Also Like- കിഫ്ബി വഴി വായ്പയെടുക്കൽ ഭരണഘടനാവിരുദ്ധമെന്ന് സിഎജി; റിപ്പോർട്ട് നിയമസഭയിൽ\nസർക്കാർ പദ്ധതികൾ അട്ടിമറിക്കാൻ ഇ.ഡി. ശ്രമിക്കുന്നുവെന്ന ആരോപണത്തിനിടയിലാണ് കിഫ്ബി സംബന്ധിച്ച അന്വേഷണത്തിനും കേന്ദ്ര ഏജൻസി തയ്യാറെടുക്കുന്നത്. കെ- ഫോൺ, ലൈഫ്മിഷൻ അടക്കമുള്ള സർക്കാർ പദ്ധതികളെക്കുറിച്ച് അന്വേഷിക്കാനുള്ള നീക്കമാണ് മുഖ്യമന്ത്രിയെ ചൊടിപ്പിച്ചത്. കേന്ദ്ര അന്വേഷണ ഏജൻസികൾക്കെതിരെ രൂക്ഷ വിമർശനവുമായി മുഖ്യമന്ത്രി പിണറായി വിജയൻ രംഗത്തു വന്നിരുന്നു.\nഇന്ത്യയിലെ അന്വേഷണ ഏജൻസികൾ ഇവിടെ വട്ടമിട്ട് പറക്കുന്നത് എന്തിനെന്നും കുത്തകകളുടെ വക്കാലത്ത് എടുത്തു ഇങ്ങോട്ട് വരേണ്ടെന്നും മുഖ്യമന്ത്രി പറഞ്ഞു. കെ ഫോണിനെക്കുറിച്ച് കേന്ദ്ര ഏജൻസികൾ അന്വേഷിക്കുന്നത് സ്വകാര്യ കുത്തകകളെ സഹായിക്കാനാണെന്നും മുഖ്യമന്ത്രി ആരോപിച്ചിരുന്നു. സർക്കാർ പദ്ധതികൾ നടപ്പാക്കുന്ന ഉദ്യോഗസ്ഥരെ ചോദ്യം ചെയ്യുന്നതെന്തിനാണ്? ചിലർക്ക് ഉള്ള നിക്ഷിപ്‌ത താല്പര്യം കേന്ദ്ര അന്വേഷണ ഏജൻസികൾക്ക് എങ്ങനെ വരും? വികല മനസുകൾക്ക് അനുസരിച്ചു തുള്ളിക്കളിക്കുന്നതായി അന്വേഷണ ഏജൻസികൾ മാറരുത്. അൽപ മനസുകളുടെ കൂടെ അല്ല അന്വേഷണ ഏജൻസികൾ നിൽക്കേണ്ടതും മുഖ്യമന്ത്രി പറഞ്ഞു.\nമുഖ്യമന്ത്രിയുടെ ഈ രൂക്ഷമായ വിമർശനത്തിന് ശേഷമാണ് കിഫ്ബിയിലും അന്വേഷണം വ്യാപിപ്പിക്കാൻ ഇ.ഡി.ഒരുങ്ങുന്നത്. ഇ.ഡി.യുടെ നീക്കത്തിനെതിരെ ധനമന്ത്രി തോമസ് ഐസക്ക് രംഗത്തുവന്നു. സംസ്ഥാനത്ത് ഭരണ സ്തംഭനം ഉണ്ടാക്കാനാണ് കേന്ദ്ര ഏജൻസി ശ്രമിക്കുന്നതെന്ന് അദ്ദേഹം പറഞ്ഞു. മാത്രമല്ല മസാലബോണ്ട് ഇറക്കാൻ റിസർവ് ബാങ്ക് അനുമതി നൽകിയിട്ടുണ്ടെന്നും ധനമന്ത്രി പറഞ്ഞു. എൻ.ഒ.സി എന്നാൽ അനുമതിയെന്നാണ് അർത്ഥമെന്ന് തോമസ് ഐസക്ക് വിശദീകരിച്ചു.\nFirst published: March 02, 2021, 18:45 IST\nEDEnforcement DirectorateKIIFBkiifb masala bondkIIFB Project


സ്വര്‍ണക്കടത്ത് അന്വേഷിക്കുന്നത് കേന്ദ്ര ഏജന്‍സി; സംസ്ഥാന പൊലീസ് കൈകടത്താനാകില്ല - Express Kerala\nതിരുവനന്തപുരം: നയതനന്ത്ര ബാഗേജ് വഴി സ്വര്‍ണ്ണക്കള്ളക്കടത്ത് നടത്തിയത് അന്വേഷിക്കുന്നത് കേന്ദ്ര ഏജന്‍സിയെന്നും സംസ്ഥാന പൊലീസിന് അതില് ഒന്നും ചെയ്യാനില്ലെന്ന് മുഖ്യമന്ത്രി പിണറായി വിജയന്. സ്വപ്നയുടെ സര്‍ട്ടിഫിക്കറ്റ് വ്യാജമാണോയെന്നതാണ് സംസ്ഥാന പൊലീസ് അന്വേഷിക്കുന്നത്. അതില് പൊലീസ് കൃത്യമായ അന്വേഷണം നടത്തും.\nഐടി ഫെലോ ഇപ്പോള് നിലവിലില്ല. നാല് വര്‍ഷം അയാള് സര്‍വീസില് ഉണ്ടായിട്ടില്ല. ചില നിര്‍ദ്ദേശങ്ങളിുടെ ഭാഗമായി ഐടി വികസനത്തിന്റെ ഭാഗമായാണ് ഐടി ഫെലോ നിയമനം വന്നത്. അതുമായി ബന്ധപ്പെട്ട് വിവരങ്ങള് പൂര്‍ണ്ണമായി പുറത്തുവരുന്ന മുറയ്ക്ക് നടപടിയെടുക്കും. ചാര്‍ജ്ഷീറ്റ് സമര്‍പ്പിച്ചു. കോടതി നടപടിയെടുത്തു.\nഐടി മേഖലയിലെ വിവിധ നിയമനങ്ങള് ക്രമത്തിലാണോ എന്ന് പരിശോധിക്കാന് സംവിധാനം ഒരുക്കുന്നു. അത് പ്രത്യേകമായി ഒരുക്കും. ഐടി ഫെലോയെ തിരഞ്ഞെടുത്തത് ഐടി രംഗത്തെ വിദഗ്ദ്ധര് ചേര്‍ന്നാണ്. അതിന്റെ മറ്റ് കാര്യങ്ങള് പരിശോധിച്ചേ മറ്റ് കാര്യത്തിലേക്ക് കടക്കാനാവു. സ്വര്‍ണ്ണക്കടത്ത് കേസില് വിട്ടുവീഴ്ചയുണ്ടാകുമെന്ന് കരുതുന്നില്ലെന്നും അദ്ദേഹം പറഞ്ഞു.\nprobing gold smuggling\nകൊച്ചി ബ്യൂട്ടി പാര്‍ലര് വെടിവെപ്പ്: ഇന്റര്‍പോളിന് കേരളാ പൊലീസ് കത്ത് നല്‍കി\nസി.പി.എം നേതാവിന്റെ മകനെതിരെയുളള പരാതി, കേന്ദ്ര ഏജന്‍സി അന്വേഷണം തുടങ്ങി


ഇന്തോനീസ്യന് പ്രസിഡന്റ് തിരഞ്ഞെടുപ്പ് ആരംഭിച്ചു\nSun Apr 11 2021 07:44:57 GMT+0530 (India Standard Time)\nപ്രസിഡന്റ്, വൈസ് പ്രസിഡന്റ്, നിയമനിര്‍മാണ സഭയിലേക്കുള്ള പ്രതിനിധികള് തുടങ്ങി അഞ്ച് വോട്ടുകള് ഒരാള്‍ക്ക് ചെയ്യാം. വോട്ടെണ്ണല് ഇന്ന് തന്നെ പൂര്‍ത്തിയാകും.\nRSN17 April 2019 6:06 AM GMT\nജകാര്‍ത്ത: ഇന്തോനീസ്യയില് പ്രസിഡന്റ് തിരഞ്ഞെടുപ്പ് ആരംഭിച്ചു. ലോകത്ത് തന്നെ ഒറ്റഘട്ടത്തില് രാജ്യം മുഴുവന് പോളിങ് പൂര്‍ത്തിയാകുന്ന ഏറ്റവും വലിയ പ്രസിഡന്റ്ഷ്യല് തിരഞ്ഞെടുപ്പാണ് ഇന്തോനീസ്യയിലേത്. നിലവിലെ പ്രസിഡന്റ് ജോകോ വിദോദോയും റിട്ടേര്‍ഡ് ജനറല് പ്രഭോവോ സുബിയന്റോയും തമ്മിലാണ് കടുത്ത മല്‍സരം നടക്കുന്നത്. മൗറൂഫ് അമീന്, സാന്റിയാഗോ ഉനോ എന്നിവരാണ് മറ്റു പ്രധാന സ്ഥാനാര്‍ഥികള്.\nപ്രസിഡന്റ്, വൈസ് പ്രസിഡന്റ്, നിയമനിര്‍മാണ സഭയിലേക്കുള്ള പ്രതിനിധികള് തുടങ്ങി അഞ്ച് വോട്ടുകള് ഒരാള്‍ക്ക് ചെയ്യാം. വോട്ടെണ്ണല് ഇന്ന് തന്നെ പൂര്‍ത്തിയാകും. ഫല പ്രഖ്യാപനം മെയിലാണ്. തെരഞ്ഞെടുപ്പിനോടനുബന്ധിച്ച് ശക്തമായ സുരക്ഷയാണ് ഇന്തോനീസ്യയില് ഏര്‍പ്പെടുത്തിയിട്ടുള്ളത്.


പോലീസ് അതിക്രമം; ബൈക്കുകള് വലിച്ചെറിഞ്ഞു :: Janmabhumi Daily\nപോലീസ് അതിക്രമം; ബൈക്കുകള് വലിച്ചെറിഞ്ഞു\nSaturday 18 October 2014 4:06 pm IST\nഅമ്പലപ്പുഴ: വെയിറ്റിങ് ഷെഡില് പാര്‍ക്ക് ചെയ്തിരുന്ന ബൈക്കുകള് അമ്പലപ്പുഴ സ്‌റ്റേഷനിലെ പോലീസുകാര് സമീപത്തെ കുഴിയിലേക്ക് വലിച്ചെറിഞ്ഞത് വിവാദമായി. വെള്ളിയാഴ്ച രാവിലെ പതിനൊന്നോടെ കച്ചേരിമുക്കിലായിരുന്നു സംഭവം. അഭിഭാഷകന് കൂടിയായ സിപിഎം നേതാവിന്റേതടക്കമുള്ള ബൈക്കുകളാണ് പോലീസുകാര് തള്ളിയിട്ടത്. നിയമം ലംഘിച്ച് വാഹനങ്ങള് പാര്‍ക്ക് ചെയ്തിട്ടുണ്ടെങ്കില് ഉടമയ്‌ക്കെതിരെ കേസെടുക്കേണ്ടതിന് പകരം അതിക്രമം കാട്ടിയത് വിവാദമായി. കുഴിയില് വീണ ബൈക്കിന്റെ ലൈറ്റുകള് തകരുകയും മറ്റു കേടുപാടുകള് സംഭവിച്ചിട്ടുമുണ്ട്. എന്നാല് ബൈക്ക് മാറ്റാന് മാത്രമാണ് താന് നിര്‍ദേശിച്ചതെന്നാണ് എസ്‌ഐയുടെ ഭാഷ്യം. സംഭവം വിവാദമായ സാഹചര്യത്തില് പോലീസുകാര് തന്നെ ബൈക്കുകള് ഉപേക്ഷിച്ച സ്ഥലത്ത് നിന്നും ഉടമകള്‍ക്ക് തിരികെ കൊടുത്തു.\nനവരാക്കല് ക്ഷേത്രത്തില് പോലീസ് അതിക്രമം\nപോലീസ് അതിക്രമം അംഗീകരിക്കാനാവില്ല: ഒ.രാജഗോപാല്\nലൈംഗിക അതിക്രമം: പോലീസ് കേസ്സെടുത്തു\nപോലീസ് അതിക്രമം: ബിജെപി പ്രതിഷേധിച്ചു


പരിശുദ്ധ ദൈവമാതാവിന്റെ ദേവാലയ സാക്ഷാത്ക്കാരത്തിനായി ഹൂസ്റ്റണില് ധനശേഖരണ യഞ്ജം\nFebruary 6, 2014 , ജോര്‍ജ്ജ് എം കാക്കനാട്ട്\nഹൂസ്റ്റണ്: പരിശുദ്ധ ദൈവമാതാവിന്റെ നാമധേയത്തില് സ്ഥാപിതമാകുന്ന ‘സെന്റ് മേരീസ് മലങ്കര ഓര്‍ത്തഡോക്സ് പള്ളി’ ധനശേഖരണാര്‍ത്ഥം റാഫിള് നറുക്കെടുപ്പിന്റെ ഉദ്ഘാടനം ആത്മീയ നിറവില് നടന്നു. മലങ്കര ഓര്‍ത്തഡോക്സ് സൗത്ത് വെസ്റ്റ് അമേരിക്കന് ഭദ്രാസനാധിപന് അഭിവന്ദ്യ അലക്സിയോസ് മാര് യൗസോബിയോസ് തിരുമേനി, മുന് വികാരി റവ. ഫാദര് ജോണ് ഗീവര്‍ഗീസിന് ടിക്കറ്റ് നല്‍കിക്കൊണ്ട് ഉദ്ഘാടനം നിര്‍വ്വഹിച്ചു.\nസഭയുടെ മക്കള്‍ക്ക് സ്വന്തമായി ഒരു ദേവാലയം ഉണ്ടാകുന്നതിനായി നടത്തപ്പെടുന്ന ഈ ധനശേഖരണ യഞ്ജത്തിന് പ്രാര്‍ത്ഥനാപൂര്‍ണ്ണമായ സഹകരണം എന്നും, എപ്പോഴും ഉണ്ടാകുമെന്നും, മാതാവിന്റെ പേരിലുള്ള ഈ മുന്നേറ്റത്തില് ഏവരും നിര്‍മ്മല മനസോടെ പങ്കാളികളാകണമെന്നും യൗസോബിയോസ് തിരുമേനി പ്രത്യാശിച്ചു.\nവികാരി റ്വ. ജോഷ്വ ജോര്‍ജ്ജ് ദേവാലയ നിര്‍മ്മിതിയെ പറ്റിയും ഇടവകയുടെ ഭാവികാല പ്രവര്‍ത്തന പദ്ധതികളെക്കുറിച്ചും വിശദീകരിച്ചു. 2014 ഡിസംബര് 25ആം തിയ്യതിയാണ് നറുക്കെടുപ്പ്. ടിക്കറ്റ് വിജയത്തിനപ്പുറം ദേവാലയ സാക്ഷാത്ക്കാരത്തിനുള്ള വിപുലമായ പരിപാടിയാണിത്. റാഫിള് കോ-ഓഡിനേറ്റര് നൈനാന് വീട്ടിനാലിന്റെ നേതൃത്വത്തിലുള്ള 12 അംഗ കമ്മിറ്റിയും, എ.കെ വര്‍ഗീസ് ചെയര്‍മാനായുള്ള ബില്‍ഡിങ്ങ് കമ്മിറ്റിയും പ്രവര്‍ത്തനങ്ങള്‍ക്ക് ചുക്കാന് പിടിക്കുന്നു. റാഫിള് നറുക്കെടുപ്പിനായി ഇടവകയിലെ മുഴുവന് അംഗങ്ങളെയും ഉള്‍പ്പെടുത്തിക്കൊണ്ടാണ് റാഫിള് പദ്ധതിയുടെ അസുലഭ വിജയത്തിനായി ഏവരും പ്രവര്‍ത്തിക്കുന്നത്.\nമലയാളി അസോസിയേഷന് ഓഫ് ഗ്രേറ്റര് ഹൂസ്റ്റണിന്റെ കെട്ടിടത്തിലാണിപ്പോള് ദേവാലയ സംബന്ധമായ പ്രവര്‍ത്തനങ്ങളും ശുശ്രൂഷകളും താല്‍ക്കാലികമായി നടന്നുവരുന്നത്.\nഈ നറുക്കെടുപ്പില് എല്ലാ വിജയങ്ങളും നേര്‍ന്ന അസോസിയേഷന്റെ പുതുതായി തിരഞ്ഞെടുക്കപ്പെട്ട പ്രസിഡന്റ് തോമസ് വര്‍ക്കി (മൈസൂര് തമ്പി) തന്റെ സഹായ സഹകരണങ്ങള് ഉറപ്പു നല്‍കി. അഭിവന്ദ്യ തിരുമേനി മൈസൂര് തമ്പിക്ക് ആശംസകള് നേര്‍ന്നു. ആഴ്ച്ചവട്ടം ചീഫ് എഡിറ്റര് ഡോ. ജോര്‍ജ്ജ് കാക്കനാട്ട് ദൈവ സ്നേഹം പരിലസിക്കുന്ന ഈ സം‌രഭത്തിന് അക്ഷരത്തളികയില് ഭാവുകങ്ങള് നേര്‍ന്നു. ചടങ്ങിനെത്തിയവര്‍ക്കും അഭ്യുദയകാംക്ഷികള്‍ക്കും ഇടവക ട്രസ്റ്റി തോമസ് വര്‍ഗ്ഗീസ് നന്ദി പരഞ്ഞു.\nസ്നേഹത്തിന്റെ അത്താഴത്തോടെയാണ് പരിപാടികള് പൂര്‍ണ്ണമായത്.\nതൃശൂര് പൂരം കൊടിയേറി\nന്യൂ മറീന റസ്റ്റോറന്‍റ് ഉദ്ഘാടനം ശനിയാഴ്ച\nകോവിഡ്-19 വ്യാപനം വര്‍ദ്ധിച്ചു; ഗള്‍ഫ് രാജ്യങ്ങളിലേക്ക് യാത്രക്കാരുടെ വിലക്ക് തുടരുന്നു; ഒമാന് അതിര്‍ത്തികള് അടച്ചു\nകേരള രാഷ്ട്രീയത്തില് ചരിത്രം കുറിച്ച് എല് ഡി എഫ് സര്‍ക്കാര് വീണ്ടും അധികാരത്തില്; പിണറായി വിജയന്റെ രണ്ടാമൂഴം\nബസീലിയ ഓര്‍ത്തഡോക്സ് സെന്‍റര് ചാപ്പല് കൂദാശ 29-നും 30-നും\nആക്ഷേപങ്ങളെ പുച്ഛിച്ച് തള്ളുന്നു, സുധീരന്റെ പ്രവര്‍ത്തി ചീപ്പ് പോപ്പുലാരിറ്റിക്ക് വേണ്ടി; സുകുമാരന് നായര്\nഗാസയില് മരിച്ചവരുടെ എണ്ണം 170 ആയി\nരണ്ട് വയസ്സുകാരന്റെ വെടിയേറ്റ് പതിനൊന്നു വയസ്സുള്ള സഹോദരി മരിച്ചു\nअगर आपकी गर्लफ्रेंड की भी है ऐसी आदतें तो जरूर मिलेगा…\nകടമ്പകള് ഏറെ കടന്നാണ് ഞാന് അമേരിക്കയിലെത്തിയത്; എല്ലാവര്‍ക്കും നന്ദി പറഞ്ഞ് മഞ്ജു വാര്യ ന്യൂയോര്‍ക്കില്\n“ആള്‍ദൈവം” ഇനി ജയിലറക്കുള്ളില്; രാം‌പാലിനെ ജുഡീഷ്യല് കസ്റ്റഡിയില് വിട്ടു\nതിരഞ്ഞെടുപ്പ്: യു.പിയിലും രാജസ്ഥാനിലും ബിജെപിക്ക് കനത്ത തിരിച്ചടി\nവിഷം കഴിച്ച ആനപാപ്പാന് മരിച്ചു; ദുരൂഹത ബാക്കി\nറിട്രീറ്റ് സെന്ററില് ഇദം‌പ്രഥമമായി ത്രിദിന വനിതാ ക്യാമ്പ്\nകേരള അസോസിയേഷന് ഓഫ് ഷിക്കാഗോ പിക്‌നിക്ക് വര്‍ണ്ണാഭമായി\nലോകാരോഗ്യ സംഘടനയ്ക്ക് ധനസഹായം നല്‍കുന്നത് ഡൊണാള്‍ഡ് ട്രം‌പ് നിര്‍ത്തി വെച്ചു\nകയറ്റുമതി സ്വര്‍ണം ആഭ്യന്തര വിപണിയില് വില്‍ക്കാന് ശ്രമിച്ചതിന് അറസ്റ്റില്\nസക്കീര്‍ഹുസൈനെതിരെ നടപടി ചര്‍ച്ച ചെയ്യാന് കോടിയേരിയുടെ സാന്നിധ്യത്തില് ജില്ലാ സെക്രട്ടേറിയേറ്റ് യോഗം ചേരുന്നു\nമുസ്ലിം പള്ളികളിലെ സ്ത്രീ പ്രവേശനം: സ്ത്രീകള് ആവശ്യം ഉന്നയിക്കട്ടേയെന്ന് സുപ്രീംകോടതി


കേരളത്തിലാദ്യമായി പെൻഡ്രൈവിൽ കുറ്റപത്രം തയ്യാർ | Charge sheet in Pen drive| first time in Kerala\nരണ്ടാഴ്ചയ്ക്കുള്ളിൽ പരവൂർ ഒന്നാം ക്ലാസ് മജിസ്ട്രേറ്റ് കോടതിയിൽ പെൻഡ്രൈവിലാക്കിയ കുറ്റപത്രം നൽകുമെന്നാണ് അറിയുന്നത്.\nകൊല്ലം : സംസ്ഥാനത്തെ നിയമചരിത്രത്തിലാദ്യമായി ഒരു കേസിലെ പ്രതികൾക്കെല്ലാം കുറ്റപത്രം പെൻഡ്രൈവിലാക്കി നൽകുന്നു. കൊല്ലം പരവൂർ പുറ്റിങ്ങൽ വെടിക്കെട്ട് ദുരന്ത കേസിലെ 52 പ്രതികൾക്കും നൽകാനായി കുറ്റപത്രത്തിന്റെ ഡിജിറ്റൈസേഷൻ ഏതാണ്ട് പൂർത്തിയായി. രണ്ടാഴ്ചയ്ക്കുള്ളിൽ പരവൂർ ഒന്നാം ക്ലാസ് മജിസ്ട്രേറ്റ് കോടതിയിൽ പെൻഡ്രൈവിലാക്കിയ കുറ്റപത്രം നൽകുമെന്നാണ് അറിയുന്നത്.\nനേരത്തേ കോടതിയിൽ സമർപ്പിച്ച കുറ്റപത്രത്തിന് പതിനായിരത്തിലേറെ പേജുകളുണ്ട്. അഞ്ചു വാല്യങ്ങളായി തയ്യാറാക്കിയിരിക്കുന്ന കുറ്റപത്രം 52 പ്രതികൾക്കും നൽകുമ്പോൾ അഞ്ചരലക്ഷത്തോളം പേജുകൾ വരും. പ്രായോഗിക ബുദ്ധിമുട്ട് ചൂണ്ടിക്കാട്ടി, സ്പെഷ്യൽ പബ്ലിക് പ്രോസിക്യൂട്ടർ പാരിപ്പള്ളി രവീന്ദ്രൻ പെൻഡ്രൈവ് രൂപത്തിൽ കുറ്റപത്രം നൽകണമെന്ന ഹർജി നൽകുകയായിരുന്നു. പരവൂർ ഒന്നാം ക്ലാസ് മജിസ്ട്രേറ്റ് സെബ ഉസ്മാൻ ഇത് അംഗീകരിച്ചതോടെ കാര്യങ്ങൾ എളുപ്പമായി. എന്നാൽ ഏതെങ്കിലും പ്രതി കടലാസിൽ കുറ്റപത്രം ആവശ്യപ്പെട്ടാൽ നൽകണമെന്ന് കോടതി നിർദേശിച്ചിട്ടുണ്ട്.\nഡൽഹി വർഗീയകലാപ കേസിൽ പെൻഡ്രൈവിൽ കുറ്റപത്രം നൽകാൻ അനുവദിക്കണമെന്ന് ആവശ്യപ്പെട്ട് പ്രോസിക്യൂട്ടർമാർ ഹർജി നൽകിയിരുന്നു. ഈ പശ്ചാത്തലത്തിലാണ് താൻ ഇത്തരമൊരു ഹർജി നൽകിയതെന്ന് പാരിപ്പള്ളി രവീന്ദ്രൻ പറഞ്ഞു.\nപുറ്റിങ്ങൽ ദുരന്തത്തിൽ മരിച്ച 110 പേരുടെ പോസ്റ്റ്മോർട്ടം റിപ്പോർട്ട്, 110 ഇൻക്വസ്റ്റ് റിപ്പോർട്ട്, 1658 സാക്ഷിമൊഴികൾ, 750 പരിക്ക് സർട്ടിഫിക്കറ്റുകൾ, 448 തൊണ്ടിമുതൽ രേഖകൾ, സ്ഫോടകവസ്തുക്കളെക്കുറിച്ചുള്ള സെൻട്രൽ ഫൊറൻസിക് ലാബ് റിപ്പോർട്ട്, ഡി.എൻ.എ. പരിശോധനാ ഫലം എന്നിവ കുറ്റപത്രത്തിലുണ്ട്. 52 പ്രതികൾക്കും സമൻസ് അയച്ച് കുറ്റപത്രത്തിന്റെ കോപ്പി ലഭിച്ചെന്ന് കോടതി ഉറപ്പുവരുത്തും. പിന്നീട് പ്രത്യേക കോടതിയിലാകും വിചാരണ. വെടിക്കെട്ട് ദുരന്തവുമായി ബന്ധപ്പെട്ട കേസുകളുടെ വിചാരണയ്ക്ക് പ്രത്യേക കോടതി അനുവദിക്കാവുന്നതാണെന്ന് ഹൈക്കോടതി വ്യക്തമാക്കിയിരുന്നു.\nകേരളത്തിലെ ഏറ്റവുംവലിയ വെടിക്കെട്ടപകടമായിരുന്നു 2016 ഏപ്രിൽ 10-ന് പുലർച്ചെ പരവൂർ പുറ്റിങ്ങൽ ക്ഷേത്രത്തിലുണ്ടായത്. ദുരന്തത്തിൽ 110 പേർ കൊല്ലപ്പെടുകയും മുന്നൂറിലേറെ പേർക്ക് പരിക്കേൽക്കുകയും ചെയ്തു.\nContent Highlights: Charge sheet in Pen drive, first time in Kerala\nഒറ്റയ്ക്ക് കഴിയുന്ന സ്ത്രീയുടെ വീട്ടിലെ കട്ടിലിനടിയില് ഒളിച്ചിരുന്ന യുവാവ് അറസ്റ്റില്


ഫയലുകളില് അനാവശ്യ കാലതാമസം വരുത്തുന്നവര് മറുപടി പറയേണ്ടി വരും: സര്‍ക്കാര് ഉദ്യാഗോസ്ഥരോട് മുഖ്യ മന്ത്രി | Muhimmath\nHome » Kerala , News » ഫയലുകളില് അനാവശ്യ കാലതാമസം വരുത്തുന്നവര് മറുപടി പറയേണ്ടി വരും: സര്‍ക്കാര് ഉദ്യാഗോസ്ഥരോട് മുഖ്യ മന്ത്രി\nഫയലുകളില് അനാവശ്യ കാലതാമസം വരുത്തുന്നവര് മറുപടി പറയേണ്ടി വരും: സര്‍ക്കാര് ഉദ്യാഗോസ്ഥരോട് മുഖ്യ മന്ത്രി\nWritten By Muhimmath News on Wednesday, 8 June 2016 | 20:35\nതിരുവനന്തപുരം: ഫയലുകളില് അനാവശ്യ കാലതാമസം വരുത്തുന്ന ഉദ്യോഗസ്ഥര്‍ക്കെതിരെ നടപടി സ്വീകരിക്കുമെന്ന് മുഖ്യമന്ത്രി പിണറായി വിജയന്. തീരുമാനമെടുക്കേണ്ട കാര്യത്തില് തീരുമാനം എടുക്കണമെന്നും ഉത്തരവാദിത്തത്തില് നിന്ന് ഒഴിഞ്ഞു മാറരുതെന്നും പിണറായി വിജയന് പറഞ്ഞു. തിരുവനന്തപുരത്ത് സെക്രട്ടേറിയറ്റ് ജീവനക്കാരെ അഭിസംബോധന ചെയ്യുകയായിരുന്നു മുഖ്യമന്ത്രി.\nനിങ്ങളുടെ മുന്നില് എത്തുന്ന ഫയലില് ജീവിതം ഉണ്ടെന്ന കരുതലോടെയാവണം ഓരോ ഫയലിനെയും സമീപിക്കേണ്ടതെന്ന് പിണറായി ജീവനക്കാരോട് പറഞ്ഞു. കുടുംബത്തിന്റെയും വ്യക്തിയുടെയും നാടിന്റെയും ജീവിതമാണ് ഫയലുകളില് ഉള്ളത്. മിക്കവാറും ഫയലുകളില് നിങ്ങള് എഴുതുന്ന കുറിപ്പാണ് ചിലരുടെ കാര്യത്തിലെങ്കിലും അവര് തുടര്‍ന്നു ജീവിക്കണോ എന്നു പോലും തീരുമാനിക്കപ്പെടുന്നത്. അത്രകണ്ട് പ്രാധാന്യമുണ്ട് നിങ്ങളുടെ കുറിപ്പുകള്‍ക്ക്. പ്രതീക്ഷക്കു വിരുദ്ധമായി പ്രതികൂല പരാമര്‍ശം വന്നാല് ജീവിതം തന്നെ തകര്‍ന്നു എന്നു കരുതുന്നവരുണ്ട്. എല്ലാ ഫയലുകളിലും അനുകൂലമായി എഴുതണമെന്നല്ല. എങ്ങനെയൊക്കെ ജനങ്ങളെ സഹായിക്കാം എന്നതായിരിക്കണം ഫയല് നോക്കുമ്പോഴുള്ള അടിസഥാന സമീപനം പിണറായി പറഞ്ഞു.\nനമ്മുടെ നാട്ടില് ഇപ്പോഴും തുടരുന്നത് ബ്രിട്ടീഷുകാര് സ്വീകരിച്ച ഫയല് നോട്ടരീതിയാണെന്ന് പിണറായി പറഞ്ഞു. ജനങ്ങളുടെ ആവശ്യങ്ങള് എങ്ങനെ അനുവദിക്കാതിരിക്കാം എന്നതാണ് കൊളോണിയല് സമ്പ്രദായത്തിലെ ഫയല്‍നോട്ട രീതി. ഇതില് വലിയ മാറ്റം വന്നിട്ടില്ല. നെഗറ്റീവ് ഫയല് നോട്ട സമ്പ്രദായം മാറ്റി പോസിറ്റീവ് ഫയല്‍നോട്ട രീതിയിലേക്കു മാറണം. സര്‍ക്കാര് സംവിധാനം ഉദ്യോഗസ്ഥര്‍ക്കു വേണ്ടി എന്നതല്ല, ഉദ്യോഗസ്ഥര് സര്‍ക്കാറിനു വേണ്ടി എന്നതാണ് ശരി. സര്‍ക്കാര് എന്നത് ജീവനക്കാര്‍ക്കു വേണ്ടിയുള്ള സംവിധാനമല്ല. പല പ്രശ്‌നങ്ങളുമായി സമീപിക്കുന്ന സാധാരണക്കാര് നമ്മില് നിന്ന് സേവനമാണ് പ്രതീക്ഷിക്കുന്നത്. അവരുണ്ടെങ്കിലേ തങ്ങള് ഉള്ളൂ എന്ന ചിന്ത സ്വാഭാവികമായും ജീവനക്കാര്‍ക്കുണ്ടാവണം.\nഉദ്യോഗസ്ഥ തലത്തിലുള്ള അഴിമതി ഒരു തരത്തിലും വച്ചു പൊറുപ്പിക്കില്ല. അത്തരക്കാരെ സര്‍ക്കാര് സംരക്ഷിക്കുകയുമില്ല. അതേസമയം, സത്യസന്ധരായ ഉദ്യോഗസ്ഥരെ സംരക്ഷിക്കാന് സര്‍ക്കാര് കൂടെയുണ്ടാവുമെന്നും പിണറായി പറഞ്ഞു. നിലവിലുള്ള വീഴചകള്‍ക്ക് ഉത്തരവാദി ജീവനക്കാരാണെന്ന അഭിപ്രായം സര്‍ക്കാറിനില്ല. സമൂഹത്തെയാകെ ബാധിച്ച അലസത ജീവനക്കാരെയും ബാധിച്ചിട്ടുണ്ട്. അത് മാറ്റിയെടുക്കണം. സെക്രട്ടേറിയറ്റിന് ഒരു ദുഷ്‌പേരുണ്ട്. രാവിലെ വന്നു കഴിഞ്ഞാല് കസേരയില് ഉണ്ടാവുന്ന ജീവനക്കാരുടെ എണ്ണം വളരെ ചുരുക്കമാണ്. അതിന് മാറ്റമുണ്ടാവണം. ഓഫിസ് സമയത്ത് അവരവരുടെ ചുമതല അവിടെ ഇരുന്ന് നിര്‍വഹിക്കണം. ഓഫിസ് സമയത്ത് മൊബൈല് ഫോണ് ഉപയോഗിക്കുന്നതിന് സ്വയം നിയന്ത്രണം ഏര്‍പ്പെടുത്തണം. കല, സാഹിത്യ വാസനകളുള്ളവര് ഓഫിസ് സമയത്ത് അത് പരിപോഷിപ്പിക്കാന് നോക്കണ്ട. അതിനു വേറെ സമയം കണ്ടെത്തണം.\nഭരണം എന്നത് തുടര്‍ച്ചയായി നടക്കേണ്ട കാര്യമാണ്. രാഷ്ട്രീയ ഭരണാധികാരികള് മാറിവരും. ഭരണം എങ്ങനെ വേഗത്തിലാക്കാം, കാര്യക്ഷമമാക്കാം, കൂടുതല് പുരോഗമനോന്മുഖമാക്കാം എന്ന കാര്യങ്ങളില് പുതിയ സര്‍ക്കാറിന് വ്യക്തമായ കാഴ്ചപ്പാടുണ്ട്. ആ കാഴ്ചപ്പാട് നടപ്പാക്കുക തന്നെ ചെയ്യും. അതിന് മുഴുവന് ജീവനക്കാരുടെയും സഹകരണം ഉണ്ടാവണമെന്നും പിണറായി പറഞ്ഞു.


ജോലി നഷ്ടമായത് രണ്ടര ലക്ഷത്തോളം പ്രവാസികള്‍ക്ക്...! - Janayugom Online\nപാലാരിവട്ടം പാലം; ഇടതു സർക്�...\nHome / News / World / ജോലി നഷ്ടമായത് രണ്ടര ലക്ഷത്തോളം പ്രവാസികള്‍ക്ക്…!\nജോലി നഷ്ടമായത് രണ്ടര ലക്ഷത്തോളം പ്രവാസികള്‍ക്ക്…!\nPosted on July 08, 2018, 12:36 pm\nജിദ്ദ: 2018ലെ ആദ്യ പാദത്തില് സൗദിയിലെ പൊതു-സ്വകാര്യ മേഖലകളില് നിന്നായി 234000 പ്രവാസികള്‍ക്ക് തൊഴില് നഷ്ടമായി. സൗദി ജനറല് അതോറിറ്റി ഓഫ് സ്റ്റാറ്റിസ്റ്റിക്‌സ് നടത്തിയ സര്‍വേയിലാണ് ഇക്കാര്യം വ്യക്തമായത്. 2017ലെ അവസാന പാദത്തില് സൗദിയില് 10.42 ദശലക്ഷം വിദേശ തൊഴിലാളികളുണ്ടായിരുന്ന സ്ഥാനത്ത് ഈ വര്‍ഷം മാര്‍ച്ച് അവസാനമായതോടെ അത് 10.18 ദശലക്ഷമായി കുറഞ്ഞതായും കണക്കുകള് വ്യക്തമാക്കുന്നു. തൊഴില് മേഖലയില് നിന്ന് ഓരോ ദിവസവും 266 പ്രവാസി സ്ത്രീകളാണ് പുറത്താവുന്നത്. മാസംതോറും 7966 സ്ത്രീകള്‍ക്ക് ജോലി നഷ്ടമാകുന്നു.\nവിവിധ തൊഴില് മേഖലകള് സൗദികള്‍ക്ക് മാത്രമായി സംവരണം ചെയ്യാനും സ്വകാര്യ മേഖലകളില് സൗദികള്‍ക്ക് ജോലി നല്‍കണമെന്നാവശ്യപ്പെടുന്ന പുതിയ നിയമങ്ങളുമാണ് പ്രവാസികള്‍ക്ക് ഇത്രയധികം ജോലികള് നഷ്ടമാവാന് കാരണം. അതേസമയം, ഈ കാലയളവില് സൗദി തൊഴിലാളികളുടെ എണ്ണത്തിലും ചെറിയ കുറവുണ്ടായി. കഴിഞ്ഞ വര്‍ഷം അവസാനം 3.16 ദശലക്ഷം പേരുണ്ടായിരുന്ന സ്ഥാനത്ത് ഈ വര്‍ഷം 3.15 ദശലക്ഷമായി അത് കുറഞ്ഞു.\nഎന്നാല് നിലവില് ഓരോ മാസവും ശരാശരി 4800 സൗദികള്‍ക്ക് ജോലി ലഭിക്കുന്നതായും കണക്കുകള് വ്യക്തമാക്കുന്നു. സൗദികളില് 72 ശതമാനം ജോലിക്കാരും ജനറല് ഓര്‍ഗനൈസേഷന് ഫോര് സോഷ്യല് ഇന്‍ഷൂറന്‍സില് രജിസ്റ്റര് ചെയ്തവരാണ്. ബാക്കി 18 ശതമാനം പേര് വീടുകളുമായി ബന്ധപ്പെട്ട ജോലികള് ചെയ്യുന്നവരാണ്.\nഅതിനിടെ, അടുത്ത ഏതാനും വര്‍ഷങ്ങള്‍ക്കിടയില് പ്രവാസി ഡ്രൈവര്‍മാരുടെ എണ്ണം രാജ്യത്ത് പകുതായി കുറയുമെന്നും റിക്രൂട്ട്‌മെന്റ് ഏജന്‍സികള് വ്യക്തമാക്കുന്നു. സ്ത്രീകള്‍ക്കുള്ള ഡ്രൈവിംഗ് നിരോധനം എടുത്തുകളഞ്ഞതിനെ തുടര്‍ന്നാണിത്. വീട്ടിലെ വാഹനങ്ങള്‍ക്ക് പ്രവാസി ഡ്രൈവര്‍മാരെ വയ്ക്കുന്നത് അവസാനിപ്പിക്കുന്നതിന് പുറമെ, ടാക്‌സികളിലും മറ്റും സൗദി വനിതകള് ഡ്രൈവര്‍മാരാവുന്നതോടെ കൂടുതല് പേര്‍ക്ക് ജോലി പോവുമെന്നും റിപ്പോര്‍ട്ട് വ്യക്തമാക്കുന്നു


നടി ശരണ്യയുടെ ഏഴാമത്തെ ശസ്ത്രക്രിയയും കഴിഞ്ഞു; പ്രാര്‍ത്ഥിച്ച് ആരാധകര് • ഇ വാർത്ത | evartha\nനടി ശരണ്യയുടെ ഏഴാമത്തെ ശസ്ത്രക്രിയയും കഴിഞ്ഞു; പ്രാര്‍ത്ഥിച്ച് ആരാധകര്\nമിനി സ്‌ക്രീന് താരം ശരണ്യ ഏഴാമത്തെ ശസ്ത്രക്രിയയ്ക്ക് വിധേയയായി. ചൊവ്വാഴ്ച രാവിലെ ശ്രീചിത്ര ആശുപത്രിയിലായിരുന്നു ശസ്ത്രക്രിയ. ശരണ്യയെ ആശുപത്രിയിലേക്ക് കൊണ്ട് പോകുമ്പോള് വലതു ഭാഗം തളര്‍ന്ന അവസ്ഥയായിരുന്നു.\nശരണ്യയ്ക്ക് ട്യൂമാറാണന്ന വാര്‍ത്ത ഞെട്ടലോടെയാണ് ആരാധകര് കേട്ടത്. കണ്ണൂര് സ്വദേശിയായ ശരണ്യ മിനിസ്‌ക്രീന് പ്രേക്ഷകരുടെ പ്രിയങ്കരിയാണ്. ശസ്ത്രക്രിയകള് പലതു നടന്നപ്പോഴും ടെലിവിഷന് സീരിയല്, ആല്‍ബം രംഗങ്ങളില് ശരണ്യ തന്റേതായ തിരിച്ചു വരവുകള് നടത്തിയിരുന്നു.\nസാമ്പത്തികമായി ഏറെ ബുദ്ധിമുട്ടുകള് നേരിടുന്ന ശരണ്യയെ സഹായിക്കണമെന്ന് അഭ്യര്‍ഥിച്ച് സീരിയല് രംഗത്തെ താരങ്ങള് രംഗത്ത് വന്നിരുന്നു. ചാക്കോ രണ്ടാമന് എന്ന ചിത്രത്തിലൂടെയാണ് ശരണ്യ അഭിനയരംഗത്ത് എത്തുന്നത്. പിന്നീട് ടെലിവിഷന് സീരയലുകളിലൂടെ ശ്രദ്ധനേടി. ഛോട്ടാ മുംബൈ, തലപ്പാവ്, ബോംബെ മാര്‍ച്ച് 12, ആന്‍മരിയ കലിപ്പിലാണ് എന്നീ ചിത്രങ്ങളില് വേഷമിട്ടു.


Horoscope Today January 15, 2021: നിങ്ങളുടെ ഇന്നത്തെ ദിവസം; രാശിഫലം\nHoroscope Today January 15 2021 Aries Gemini Cancer Virgo Capricorn Zodiac Signs Check Astrological Prediction\nHoroscope Today January 15, 2021: നിങ്ങളുടെ ഇന്നത്തെ ദിവസം എങ്ങനെ?\nJanuary 16, 2021 10:34:33 am\nHoroscope Today January 15, 2021: ആകാശത്തിന്റെ വിദൂരതയിലേക്ക് പോയാൽ അവിടം ശൂന്യമാണെന്ന് നമ്മൾ കരുതിയിരുന്നു. എന്നെപ്പോലെ, നിങ്ങളും ഒരുപക്ഷേ സ്‌കൂളിൽ പഠിച്ചത് അവിടെയുള്ളത് ഒരു ശൂന്യതയാണെന്നും അവിടെ ഒന്നുമില്ലെന്നുമായിരിക്കാം. ശരിയാണ്, സാങ്കേതികമായി അത് ശരിയാണ്. അത് ഒരു ശൂന്യതയാണ്, എന്നാൽ അത് ശൂന്യമാണെന്ന് ഇതിനർത്ഥമില്ല. ജ്യോതിഷികൾ വളരെക്കാലം മുമ്പ് അത് ഈഥർ എന്ന പദാർത്ഥത്താലാണ് നിർമ്മിക്കപ്പെട്ടതെന്ന് കണ്ടെത്തിയിരുന്നു. ശാസ്ത്രജ്ഞർ ഇപ്പോൾ കണ്ടെത്തുകയും, അത് ‘ഹിഗ്‌സ് ബോസോൺ‌സ്’ കണികകളാലാണ് നിർമിക്കപ്പെട്ടതെന്ന് തീരുമാനിക്കുകയും ചെയ്തു. ‘എന്തിനാലാണ് ഒരു ഹിഗ്‌സ് ബോസൺ നിർമിച്ചിരിക്കുന്നത്’ എന്നതാണ് അടുത്ത ചോദ്യം.\nനിങ്ങളുടെ ചാർട്ടിലെ സജീവമായ ഒരു ഇടത്തേക്ക് ചന്ദ്രൻ പ്രവേശിച്ചിരിക്കുന്നുവെന്നത് സ്വാഗതാർഹമായ കാര്യമാണ്. സാമ്പത്തിക കാര്യങ്ങളിൽ തളർച്ച നിലനിൽക്കുന്നുണ്ടെങ്കിലും, വീടുമായി ബന്ധപ്പെട്ട കാര്യങ്ങളിലും കുടുംബകാര്യങ്ങളിലും അടുത്തെങ്ങുമില്ലാത്ത തരത്തിൽ നിയന്ത്രണം കൈവരിക്കാനാവണം. അത് നിങ്ങളുടെ പങ്കാളിയെ കാര്യങ്ങൾ വിശ്വസിച്ച് ഏൽപിക്കാൻ കഴിയാത്തതിനാലാവാം, അല്ലെങ്കിൽ നിങ്ങളുടെ ഉറച്ച തീരുമാനമായിരിക്കാം.\nഒരു യഥാർത്ഥ ഇടവരാശി വ്യക്തിയെപ്പോലെ പെരുമാറാനുള്ള സമയമാണിത്. മുൻ‌കാലങ്ങളിൽ നിന്നുള്ള മികച്ചതെല്ലാം നിലനിർത്താൻ ദൃഢനിശ്ചയത്തോടെ, ഉത്തരവാദിത്തത്തോടെ, ഉത്സാഹത്തോടെ മുന്നേറാം. എന്നിരുന്നാലും, പ്രത്യേക നിമിഷങ്ങളിൽ നിങ്ങൾക്ക് വിട്ടുവീഴ്ച ചെയ്യാൻ ബാധ്യസ്ഥതയുണ്ടെന്ന് ദയവായി മനസിലാക്കുക. അതിനാൽ, നിങ്ങൾ ഒരു രക്ഷപ്പെടാനുള്ള പാത തിരയുന്നതാണ് നല്ലത്.\nഈ കാലത്തെ വൈകാരിക സമ്മർദ്ദം നിങ്ങളുടെ ആരോഗ്യത്തെ പ്രതികൂലമായി ബാധിക്കുന്നതിനുള്ള ഒരു സാധ്യതയുള്ളതായി തോന്നുന്നു. ജ്യോതിഷത്തിൽ രോഗം ചികിത്സിക്കുന്നതിനേക്കാൾ പ്രാധാന്യം നൽകുന്നത് രോഗം പിടിപെടാതിരിക്കാനുള്ള പ്രതിരോധമാർഗങ്ങൾക്കാണെന്ന് മനസിലാക്കുക. ഈ ആഴ്ചയിലെ സമ്മർദ്ദങ്ങൾക്കും പിരിമുറുക്കങ്ങൾക്കും നിങ്ങളെ കീഴ്പ്പെട്ട് പോവരുത്.\nനിങ്ങളുടെ ചാന്ദ്ര വിന്യാസങ്ങൾ തൊഴിൽപരമായ പ്രവർത്തനങ്ങളുടെയും അഭിലാഷങ്ങളുടെയും പ്രാധാന്യത്തെക്കുറിച്ച് ഓർമ്മപ്പെടുത്തുന്നു. കുറച്ച് വിചിത്രമായ രീതികളിലൂടെ, നിങ്ങൾക്ക് സ്വയം വൈകാരിക സുരക്ഷ കണ്ടെത്താനുള്ള ഒരു മാർഗമായി നിങ്ങൾ നിങ്ങളുടെ ജോലിയെ കാണുന്നുണ്ടാവാം. അല്ലെങ്കിൽ നിങ്ങൾക്ക് ലോകത്തിൽ ഒരു യഥാർത്ഥ പങ്കുണ്ടെന്ന തോന്നലുണ്ടാക്കാനുള്ള മാർഗവുമായിരിക്കാം അത്.\nദീർഘകാലത്തേക്കുള്ള നിരവധി പ്രതിബദ്ധതകളുമായി ബന്ധപ്പെട്ട് നിങ്ങൾ കൂടുതൽ പരിശോധനകൾക്ക് വിധേയമായിട്ടുണ്ടാവാം. പക്ഷേ അത് ഒരു ഉത്തരവാദിത്തത്തിൽ നിന്ന് മാറിനിൽക്കാനുള്ള കാരണമല്ല. കുറച്ചുനേരം ചുറ്റുമുള്ള കാര്യങ്ങൾ നിരീക്ഷിച്ച് അവ കൃത്യമായി പ്രവർത്തിക്കുന്നുണ്ടോ എന്ന് പരിശോധിക്കാൻ ശ്രമിക്കണം. പങ്കാളികൾ അവരുടെ ന്യായമായും ചെയ്യേണ്ടതിനേക്കാൾ കൂടുതൽ ചെയ്യാൻ തയ്യാറായേക്കാം, നിങ്ങൾ നന്നായി ചോദിക്കുകയാണെങ്കിൽ.\nബുധൻ ഇപ്പോഴും നിങ്ങളുടെ ചിഹ്നത്തിന്മേൽ ശക്തമായ സ്വാധീനം ചെലുത്തുന്നു, ഇത് എട്ട് ആഴ്ച കൂടി നീണ്ടുനിൽക്കുകയും ചെയ്യും. ഇത് ആകാശസംരക്ഷണത്തിന്റേതായ ഒരു സൂചനയാണ്. ഇത് നിലവിലെ സംഘർഷങ്ങളിൽ നിന്ന് നിങ്ങളെ കരകയറുകയും അടുത്ത രണ്ട് മാസത്തെ കയറ്റിറക്കങ്ങളിൽ നിന്ന് നിങ്ങളെ പരിക്കേൽക്കാതെ രക്ഷപ്പെടുത്തുകയും ചെയ്യും.\nചൊവ്വയും സൂര്യനും തമ്മിലുള്ള ബന്ധം നിങ്ങളെ വ്യക്തിപരമായി സമ്മർദ്ദത്തിലാക്കുന്നുണ്ടെങ്കിലും, മറ്റുള്ളവർ നിങ്ങളെ മറികടക്കാൻ സാധ്യതയില്ല. അത്തരത്തിൽ മറികടക്കാൻ കഴിയുമെന്ന് അവർ കരുതുന്നുവെങ്കിൽ തെറ്റായ കാഴ്ചപ്പാട് മാത്രമാണ്. അനുരഞ്ജനം പ്രാധാന്യമർഹിക്കുന്നു. എന്നാൽ എന്താണ് പറയേണ്ടതെന്നും എന്താണ് അരുതാത്തതെന്നും തിരിച്ചറിയാനുള്ള സഹജമായ ബോധം നിങ്ങൾക്ക് മാത്രമേയുള്ളൂ.\nവീടും കുടുംബുമായി ബന്ധപ്പെട്ട് ഒരു പ്രശ്നംപരിഹരിക്കപ്പെടാം, പക്ഷേ തൊഴിൽപരമായി വൃശ്ചികരാശിക്കാർ ഇതുവരെ പ്രശ്നങ്ങൾ നിറഞ്ഞ അന്തരീക്ഷത്തിൽനിന്ന് നിന്ന് പുറത്തുകടന്നിട്ടില്ല. ‘ഒരു നല്ല സൈനിക മേധാവി ഒരിക്കലും വിജയിക്കാനാവാത്ത ഒരു യുദ്ധം ആരംഭിക്കുന്നില്ല,’ എന്ന സുപ്രധാനമായ ഒരു ഉപദേശം ഓർക്കുക. വാക്കുകളുടെ യുദ്ധമായിരിക്കാം നിങ്ങൾ നേരിടുന്ന പോരാട്ടം.\nവ്യക്തിപരമായും വൈകാരികമായും, കാര്യങ്ങൾ അനിശ്ചിതത്വത്തിൽ തുടരാൻ സാധ്യതയുണ്ട്, മറ്റുള്ളവർ വിജയിക്കുകയും മാന്യമായ പ്രതിബദ്ധത കാണിക്കാൻ തയ്യാറാകാതിരിക്കുകയും ചെയ്യുന്നു എന്നതിനാൽ. ക്രമീകരണങ്ങൾ തയ്യാറാക്കുന്നവർ പോലും അവ തകർക്കാൻ സാധ്യതയുണ്ട്! അതിനാലാണ് നിങ്ങളുടെ സാധ്യതകൾ തുറന്നിടേണ്ടത്.\nനിങ്ങൾ ധനത്തെ ഒരു ഉപഭോഗവസ്തുവായി കാണുകയാണെങ്കിൽ, നിങ്ങൾ വലിയ വെല്ലുവിളികൾ നേരിട്ടേക്കാം. ഒന്നുകിൽ മറ്റ് ആളുകൾ നിങ്ങളെ മുഖവിലയ്‌ക്ക് മാത്രം സ്വീകരിച്ചേക്കാം, അല്ലെങ്കിൽ നിങ്ങൾക്ക് നിറവേറ്റാൻ കഴിയാത്ത പ്രതിബദ്ധതകൾ കാരണം നിങ്ങൾ ബുദ്ധിമുട്ടുകളിലേക്ക് വീണുപോയേക്കാം. വീടും കുടുംബവുമായി ബന്ധപ്പെട്ട കാര്യങ്ങൾക്ക് പ്രഥമ സ്ഥാനം നൽകേണ്ടതുണ്ട്, കാരണം നിങ്ങളെ നന്നായി അറിയുന്ന ആളുകളാണ് നിങ്ങൾക്ക് ഒപ്പമുള്ളത്.\nസ്നേഹത്തിന്റെ ഗ്രഹമായ ശുക്രൻ നിങ്ങളുടെ ജാതക പ്രകാരമുള്ള പ്രധാന മേഖലകളിലേക്ക് അടുക്കുന്നു. നിങ്ങളുടെ ബന്ധങ്ങളെ സൂചിപ്പിക്കുന്ന ഇടങ്ങളാണ് അവ. നിലവിലെ സംഭവവികാസങ്ങൾ എന്തുതന്നെയായാലും നിങ്ങൾക്ക് ഭാവിയെക്കുറിച്ച് ശുഭാപ്തിവിശ്വാസം മാത്രമേ തോന്നൂ. നിങ്ങൾ മികച്ചത് പ്രതീക്ഷിക്കുന്നുവെങ്കിൽ മികച്ചത് സംഭവിക്കാൻ സാധ്യതയുണ്ട്.\nസ്വയം-അറിവ് നേടുന്നത് ഒരു മീനരാശി വ്യക്തിയുടെ സവിശേഷതയാണ്. കൂടാതെ ചെയ്യേണ്ട കാര്യങ്ങളെക്കുറിച്ച് നിങ്ങൾക്ക് അസാമാന്യവും കൃത്യവുമായ ധാരണയുണ്ട്. ഒരു പ്രത്യേക ബന്ധമോ സഹകരണമോ വേർപെടുത്തി കൂടുതൽ അർത്ഥമുണ്ടെന്ന് തോന്നുന്ന മറ്റൊന്നിൽ ശ്രദ്ധ കേന്ദ്രീകരിക്കേണ്ട സമയം അതിക്രമിച്ചിരിക്കുന്നുവെന്ന് നിങ്ങൾ മനസ്സിലാക്കിയിരിക്കാം.\nHoroscope Today January 07, 2021: നിങ്ങളുടെ ഇന്നത്തെ ദിവസം; രാശിഫലം


government hospital Archives - BIGNEWSLIVE | Latest Malayalam News\nHome Tag government hospital\nതൃശ്ശൂര്: അതെ, അടുത്തെങ്ങാനും നിങ്ങള് സര്‍ക്കാര് ആശുപത്രിയില് പോയിട്ടുണ്ടോ.? സര്‍ക്കാര് ആശുപത്രിയിലെ മാറ്റങ്ങളെ കുറിച്ച് വാതോരാതെ പറയുകയാണ് ഈ യുവാവ്. പണ്ടൊക്കെ ക്യൂ നിന്ന് ചാവും മനുഷ്യന്മാര്. ...\nതിരുച്ചിറപ്പള്ളി : കോയമ്പത്തൂര് സര്‍ക്കാര് ആശുപത്രിയില് നിന്ന് രക്തം സ്വീകരിച്ച കുഞ്ഞിന് എച്ച്‌ഐവി സ്ഥിരീകരിച്ചു.2വയസും 11 മാസവും പ്രായമുള്ള കുഞ്ഞിനാണ് എച്ച്‌ഐവി സ്ഥിരീകരിച്ചിരിക്കുന്നത്. അതേസമയം ...


ഈചെടി കണ്ടിട്ടുള്ളവരും വീട്ടിലുള്ളവരുംഅറിഞ്ഞിരിക്കാൻ – Thozhil vartha\nഈചെടി കണ്ടിട്ടുള്ളവരും വീട്ടിലുള്ളവരുംഅറിഞ്ഞിരിക്കാൻ\nപ്രകൃതിയിലെ ഓരോ ചെടിക്കും ഓരോ ഔഷധഗുണങ്ങൾ ഉണ്ടാകും. അതുപോലെ തന്നെ ഓരോ പ്രത്യേകതയും ഉണ്ടാകും. പണ്ടൊക്കെ അത്തപ്പൂക്കളം ഇടാൻ പൂപറിക്കാൻ പോകുമ്പോൾ പലരും പറയുമായിരുന്നു ആക്കൂ പഠിക്കേണ്ട അതിൻറെ പേര് ശവംനാറി എന്നാണ്. പക്ഷെ ഇന്ന് പലരുടെയും വീടിൻറെ പൂന്തോട്ടങ്ങളിൽ ഈ പൂ നമുക്ക് കാണാനാകും. തമിഴിൽ ഇതിനെ നിത്യകല്ല്യാണി എന്നും ബംഗാളിൽ ഇതിനെ നയൻതാര എന്ന പേരും മലയാളത്തിൽ അറിയപ്പെടുന്നത് ശവംനാറി എന്ന പേരിലാണ്. ഇന്നത്തെ വീഡിയോയിൽ ശവംനാറി എന്ന ചെടിയെ കുറിച്ചാണ് പറഞ്ഞു തരുന്നത്. ഒട്ടും ഹിതകരമല്ലാത്ത ഒരു മണം ഉള്ളതിനാൽ ആവണം കാണാൻ ഭംഗിയുള്ള പൂക്കൾ ഉണ്ടാകുന്ന ഈ സസ്യത്തിന് ഈ പേര് വന്നത്. അല്ലെങ്കിൽ ശവക്കോട്ടകളിൽ മാത്രം കാണുന്ന ചെടി ആയതുകൊണ്ടാവാം ഇതിന് ഈ പേരു വന്നത്.\nനിത്യവും പുഷ്പിക്കുന്നത് കൊണ്ടാകാം സംസ്കൃതത്തിൽ ഇതിനെ നിത്യകല്ല്യാണി എന്ന പേരുവന്നത്. ഒരു മീറ്റർ വരെ ഉയരത്തിൽ വളരുന്ന ഈ സസ്യത്തിന് കടും പച്ച നിറത്തിൽ മിനുസമുള്ള ഇലകൾ ആണ് ഉള്ളത്. നേർത്ത സിലിണ്ടർ രൂപത്തിലുള്ള കായ്കളിൽ അനേകം വിത്തുകൾ ഉണ്ടാകും. ഭാഗമായി വിത്തുകൾക്ക് കറുപ്പു നിറം ആയിരിക്കും. ഇനി ശവംനാറി പൂ വീട്ടിൽ വെക്കുന്നത് കൊണ്ട് ഉണ്ടാകുന്ന ഗുണങ്ങളെ കുറിച്ചാണ് വീഡിയോയിൽ പറഞ്ഞുതരുന്നത്. അത് അറിയുന്നതിനായി നിങ്ങൾ വീഡിയോ മുഴുവനായി കാണേണ്ടതാണ്.


ആശുപത്രി സംഘങ്ങള് മരുന്നു നിര്‍മാണത്തിലേക്ക് – MoonamVazhi – Entire Cooperative News Online\nHome ആർട്ടിക്കിൾ ആശുപത്രി സംഘങ്ങള് മരുന്നു നിര്‍മാണത്തിലേക്ക്\n- വി.എന്. പ്രസന്നന്\nസഹകരണ പ്രസ്ഥാനത്തിന്റെ ശാക്തീകരണ സാധ്യതകളിലേക്കു വിരല് ചൂണ്ടാന്\nഎക്‌സ്‌പോ വേദിയില് ഏഴു ദിവസങ്ങളിലായി നടന്ന സെമിനാറുകള്‍ക്കു\nസാധിച്ചു. ഇതില്, ആരോഗ്യ മേഖലയിലെ സഹകരണ സാന്നിധ്യത്തെക്കുറിച്ചു\nനടന്ന സെമിനാര് ഏറെ ശ്രദ്ധേയമായി. മരുന്നു നിര്‍മാണം ഉള്‍പ്പെടെയുള്ള\nമേഖലകളിലേക്കു സഹകരണ പ്രസ്ഥാനം കടക്കേണ്ടതിന്റെ ആവശ്യകത\nഈ സെമിനാര് പ്രത്യേകം എടുത്തുപറഞ്ഞു.\nകേരളത്തിലെ ആശുപത്രി സഹകരണ സംഘങ്ങള് കൂട്ടായി വന്‍മുതല്‍മുടക്ക് ആവശ്യമുള്ള മരുന്നു നിര്‍മാണം പോലുള്ള മേഖലകളിലേക്കു മുന്നേറുമെന്നു സൂചന.\nമറൈന് ഡ്രൈവില് ഏപ്രില് 18 മുതല് 25 വരെ നടന്ന സഹകരണ വകുപ്പിന്റെ എക്‌സ്‌പോ 2022 പ്രദര്‍ശനത്തിന്റെ സെമിനാറുകളില് ഏപ്രില് ഇരുപതിനു നടന്ന ‘ആരോഗ്യ മേഖലയില് സഹകരണ സ്ഥാപനങ്ങളുടെ പങ്ക്’ എന്ന സെമിനാറിലാണ് ആശുപത്രി സഹകരണ സംഘങ്ങള് പരസ്പരം സഹകരിച്ച് ആതുരശുശ്രൂഷാ രംഗത്തു പുതുപദ്ധതികള് നടപ്പാക്കുന്നതിന്റെ ആലോചനകള് പ്രകടമായത്. മറ്റു സെമിനാറുകളും സഹകരണ പ്രസ്ഥാനത്തിന്റെ ശാക്തീകരണ സാധ്യതകളിലേക്കാണു വിരല് ചൂണ്ടിയത്. ആരോഗ്യപരിരക്ഷാ രംഗത്തു സഹകരണ മേഖലയുടെ സാന്നിധ്യം വര്‍ധിക്കേണ്ടതുണ്ടെന്നു മേള ഉദ്ഘാടനം ചെയ്തു പ്രസംഗിക്കവെ മുഖ്യമന്ത്രി പിണറായി വിജയന് പറഞ്ഞിരുന്നു.\nഏപ്രില് ഇരുപതിലെ സെമിനാര് മുന് ആരോഗ്യമന്ത്രി പി.കെ. ശ്രീമതിയാണ് ഉദ്ഘാടനം ചെയ്തത്. സഹകരണാശുപത്രികള് വന്‍തോതില് മരുന്നുകള് വാങ്ങുന്നതു മെഡിക്കല് സര്‍വീസസ് കോര്‍പറേഷനില് നിന്നാക്കണമെന്ന് അവര് അഭിപ്രായപ്പെട്ടു. താന് ആരോഗ്യമന്ത്രിയായിരിക്കെ മെഡിക്കല് സര്‍വീസസ് കോര്‍പറേഷന് ആരംഭിച്ചപ്പോള് നേരത്തേ 25,000 രൂപയ്ക്കു ലഭിച്ചിരുന്ന മരുന്നു വെറും രണ്ടായിരം രൂപയ്ക്കു കോര്‍പറേഷനു കിട്ടിയ അനുഭവമുണ്ടെന്ന് അവര് പറഞ്ഞു. സംസ്ഥാന സര്‍ക്കാര് സ്ഥാപനമായ കെ.എസ്.ഡി.പി. യില് ഉല്‍പാദിപ്പിക്കുന്ന മരുന്നുകള് സര്‍ക്കാര് വാങ്ങിക്കൊള്ളാം എന്ന അക്കാലത്തെ തീരുമാനവും വളരെ ഗുണപ്രദമായി. മികച്ച വരുമാനമുള്ള സര്‍ക്കാര് ഉദ്യോഗസ്ഥരില്‍നിന്നും സമ്പന്നരില്‍നിന്നും കൂടുതല് പണം ഈടാക്കി പാവപ്പെട്ടവര്‍ക്കു സൗജന്യചികിത്സ നല്‍കുന്ന രീതി സഹകരണാശുപത്രികള് അവലംബിക്കണം. ഹൗസ് കീപ്പിങ്, മാലിന്യ നിര്‍മാര്‍ജന രംഗങ്ങളില് കൂടുതല് പുരോഗതി കൈവരിക്കാനുണ്ട്. രോഗം വന്നിട്ടു ചികിത്സിക്കുന്നതിനെക്കാള് രോഗം വരാതെ നോക്കുന്ന രോഗപ്രതിരോധ പ്രവര്‍ത്തനങ്ങളും സഹകരണാശുപത്രികള് നടത്തണം. സര്‍ക്കാര് ആശുപത്രികള് കഴിഞ്ഞാല് പാവപ്പെട്ടവര്‍ക്കും സാധാരണക്കാര്‍ക്കും താങ്ങാവുന്ന ചികിത്സയ്ക്ക് ആശ്രയിക്കാവുന്നതു സഹകരണ ആശുപത്രികളെയാണ്. ഇന്നു പല സഹകരണ ആശുപത്രിയിലെയും അത്യാധുനിക സംവിധാനങ്ങള് സ്വകാര്യ ആശുപത്രികളെ അതിശയിപ്പിക്കുന്നതാണ്. സ്വകാര്യ ആശുപത്രികളെക്കാള് മുമ്പേ പെരിന്തല്‍മണ്ണ ഇ.എം.എസ് ആശുപത്രിയില് കാര്‍ഡിയോ തൊറാസിക് സര്‍ജറി തുടങ്ങിയത് ഉദാഹരണം. കേരളം ആരോഗ്യ പരിപാലനത്തില് മുന്നിലാണെങ്കിലും ജീവിതശൈലീ രോഗങ്ങള് ഇവിടെ കൂടുതലാണ്. ഇക്കാര്യത്തില് സഹകരണ മേഖലയ്ക്ക് എന്തുചെയ്യാന് കഴിയുമെന്ന് അന്വേഷിക്കണം. എന്.എ.ബി.എച്ച്. അക്രഡിറ്റേഷന് കിട്ടാന് സഹകരണ ആശുപത്രികള് ശ്രമിക്കണം. സഹകരണാശുപത്രികള് കൂടുതല് പാരാമെഡിക്കല് കോഴ്‌സുകള് തുടങ്ങണം – പി.കെ. ശ്രീമതി പറഞ്ഞു.\nമെഡിക്കല് സര്‍വീസസ് കോര്‍പറേഷനില്‍നിന്നു മരുന്നു വാങ്ങാന് സഹകരണാശുപത്രികള് തയാറാണെന്നും കോര്‍പറേഷന്റെ ഭാഗത്താണു തടസ്സമെന്നും അധ്യക്ഷത വഹിച്ച എന്.എസ്. ആശുപത്രി ചെയര്‍മാനും മുന് എം.പി.യുമായ പി. രാജേന്ദ്രന് ചൂണ്ടിക്കാട്ടി. സാമുദായിക സംഘടനകളും മറ്റും ആതുരശുശ്രൂഷാ രംഗത്തു പടുത്തുയര്‍ത്തിയിട്ടുള്ളത്രയും സ്ഥാപനങ്ങള് ആ രംഗത്തു സഹകരണ മേഖലയ്ക്കില്ല. സഹകരണ സ്ഥാപനങ്ങളും സര്‍വീസ് സംഘടനകളും ആ രംഗത്തു വേണ്ടത്ര നക്ഷേപം നടത്താതിരുന്നതാണു കാരണം. വലിയ കടമകള് സഹകരണാശുപത്രികള് ഏറ്റെടുക്കേണ്ടതുണ്ട്. സഹകരണാശുപത്രിപ്രതിനിധികള് രണ്ടു ദിവസം സമ്മേളിച്ച് കൂട്ടായി എന്തൊക്കെ ചെയ്യാന് കഴിയുമെന്ന് ആഴത്തില് ചിന്തിക്കണം. സഹകരണാശുപത്രികള് തമ്മില് ശൃംഖല രൂപവല്‍ക്കരിച്ചു സൗകര്യങ്ങള് പങ്കുവയ്ക്കാവുന്നതാണ്. ഇതു ചെലവു കുറയ്ക്കും. ആരോഗ്യ സേവനരംഗത്തു സഹകരണ മേഖലയെ കൂടുതല് ശക്തിപ്പെടുത്തണം. ഇതു സഹകരണ മേഖലയുടെ ഒരു പുതിയ പ്രവര്‍ത്തന രംഗമായിത്തന്നെ മാറണം – അദ്ദേഹം പറഞ്ഞു.\nസഹകരണാശുപത്രികളുടെ പ്രതിനിധികള് കൂട്ടായി ആഴത്തില് ചര്‍ച്ചനടത്തി ആതുരശുശ്രൂഷാ രംഗത്തെ സാന്നിധ്യം ശക്തമാക്കുകയും വികസിപ്പിക്കുകയും വേണമെന്ന പി. രാജേന്ദ്രന്റെ അഭിപ്രായത്തെ പിന്നീടു സംസാരിച്ചവരെല്ലാം പിന്തുണച്ചു. 110 സഹകരണാശുപത്രികള് കേരളത്തിലുണ്ടെങ്കിലും അമ്പതോളം എണ്ണത്തിലേ കിടത്തിച്ചികിത്സയുള്ളൂവെന്നും അവയില് ഇരുപത്തഞ്ചോളം മാത്രമാണു ഹൈടെക് എന്നും സഹകരണാശുപത്രി ഫെഡറേഷന് ചെയര്‍മാന് കെ. ശശിധരന് പറഞ്ഞു. സഹകരണാശുപത്രികളെ സര്‍ക്കാര് കൂടുതല് സഹായിക്കണം. ആദായനികുതി, സ്റ്റാമ്പ് ഡ്യൂട്ടി, വൈദ്യുതിനിരക്ക്, വെള്ളക്കരം തുടങ്ങിയവയില് സാധാരണ സഹകരണ സ്ഥാപനങ്ങള്‍ക്കു കിട്ടുന്ന ഇളവുകള് ബിസിനസ് വിഭാഗത്തില് വരുന്നതിനാല് ആശുപത്രികള്‍ക്കില്ല. ആരോഗ്യരംഗത്തെ സഹകരണ പ്രസ്ഥാനങ്ങള് കൂട്ടായി ശ്രമിച്ചാല് മരുന്നുല്‍പ്പാദന രംഗത്തു പ്രവേശിക്കാനാവും. ഇതിനു പ്രോജക്ട് റിപ്പോര്‍ട്ടു സമര്‍പ്പിച്ചിട്ടുണ്ട്. വൈറോളജി ലാബിനുള്ള നിര്‍ദേശവും വകുപ്പിനും മന്ത്രിക്കും നല്‍കിയിട്ടുണ്ട്. തലശ്ശേരി സഹകരണാശുപത്രിയോടനുബന്ധിച്ച് വൈദ്യശാസ്ത്ര ഗവേഷണ കേന്ദ്രത്തിനു ശ്രമിക്കുന്നുണ്ട്. ഇതിനു മലിനീകരണ നിയന്ത്രണം സംബന്ധിച്ച അനുമതി ലഭിച്ചിട്ടുണ്ട്. ഫാര്‍മസിയില്‍നിന്ന് ഇപ്പോള് സഹകരണാശുപത്രികള്‍ക്കു പഴയ വരുമാനമില്ലെന്നും അദ്ദേഹം പറഞ്ഞു.\nസഹകരണ മേഖല കാര്യമായി ശ്രദ്ധിക്കേണ്ട ഒരു രംഗമാണു മെഡിക്കല് ടൂറിസമെന്നു എം.വി.ആര്. കാന്‍സര് സെന്റര് ചെയര്‍മാനും ‘മൂന്നാംവഴി’ സഹകരണ മാസിക എഡിറ്ററുമായ സി.എന്. വിജയകൃഷ്ണന് പറഞ്ഞു. ടൂറിസവും സഹകരണവും തമ്മില് ഏതൊക്കെ മേഖലകളില് സഹകരിക്കാമോ ആ മേഖലകളിലൊക്കെ സഹകരിക്കണം. മെഡിക്കല് ടൂറിസത്തിന് ഇത്രയേറെ സാധ്യതയുള്ള സംസ്ഥാനം വേറെയില്ല. ഇത് ഉപയോഗപ്പെടുത്താന് മാസ്റ്റര്‍പ്ലാന് തയാറാക്കണം. ഇപ്പോള് കേരളത്തിലെ അഭ്യസ്തവിദ്യരായ യുവാക്കള് യൂറോപ്പിലേക്കും മറ്റും ജോലിതേടിപ്പോകുന്ന പ്രവണതയ്ക്കു കടിഞ്ഞാണിട്ട് നമ്മുടെ മക്കളെ ഇവിടെത്തന്നെ തുടരാന് പ്രേരിപ്പിക്കുന്ന വിധത്തിലുള്ള പദ്ധതികള് വരണം. മരുന്നുല്‍പ്പാദക രംഗത്തേക്കും മറ്റും പ്രവേശിക്കാനുള്ള വന്‍മുതല്‍മുടക്കിനെക്കുറിച്ചു ഭയന്നു മാറിനില്‍ക്കരുത്. ഓരോ സഹകരണ സംഘത്തിന്റെയും പക്കല് ഇരുന്നൂറും മുന്നൂറുമൊക്കെ കോടി രൂപയുണ്ട്. മൃതധനമായി കിടക്കാന് അനുവദിക്കാതെ അതെടുത്തു ചെലവാക്കാനുള്ള ധൈര്യം കാട്ടണം – വിജയകൃഷ്ണന് പറഞ്ഞു. ലോകത്തെ ഏറ്റവും വലിയ മാഫിയ മരുന്നുകച്ചവട രംഗത്താണുള്ളതെന്നു പറഞ്ഞുകൊണ്ടാണ് അദ്ദേഹം പ്രസംഗം തുടങ്ങിയത്. ജര്‍മനിയിലും മറ്റും നിര്‍മിക്കുന്ന മരുന്നുകള് വാങ്ങുമ്പോള് ആശുപത്രികള്‍ക്കു തീരെ കുറഞ്ഞ ലാഭം മാത്രമാണു എടുക്കാന് കഴിയുന്നത്. കോര്‍പറേറ്റുകളാണു ലാഭം കൊയ്യുന്നത്. റിലയന്‍സ് പോലുള്ള വമ്പന്‍മാര് മരുന്നുവിതരണം ഏറ്റെടുക്കാന് തയാറായിരിക്കുന്നു. കനത്ത വൈദ്യുതിനിരക്കാണു സഹകരണ മേഖലയിലെ ആശുപത്രികള്‍ക്കു നല്‍കേണ്ടിവരുന്നത്. അതുകൊണ്ടു ചെറുകിട സഹകരണാശുപത്രികള് പിടിച്ചുനില്‍ക്കാന് പ്രയാസപ്പെടുന്നു. ആരോഗ്യ മേഖലയ്ക്കായി അനുവദിക്കുന്ന ഫണ്ടിന്റെ 10 ശതമാനം സഹകരണ മേഖലയിലെ ആശുപത്രികള്‍ക്കു കൊടുക്കണം – അദ്ദേഹം അഭിപ്രായപ്പെട്ടു.\nപെരിന്തല്‍മണ്ണ ഇ.എം.എസ.് സഹകരണാശുപത്രിയിലെ ഡോ. ജയകൃഷ്ണന് പ്രബന്ധം അവതരിപ്പിച്ചു. ലാഭേച്ഛയില്ലാതെ നിക്ഷേപം സ്വരൂപിക്കാനുള്ള സഹകരണ മേഖലയുടെ കഴിവു മികച്ച ചികിത്സാസ്ഥാപനങ്ങള് കെട്ടിപ്പടുക്കാന് സഹായകമാണെന്ന് അദ്ദേഹം പറഞ്ഞു. ഇതുമൂലം കുറഞ്ഞ ചെലവില് ഗുണമേന്‍മയുള്ള ചികിത്സ നല്‍കാം. ലാഭലാക്കിനും സൗജന്യസേവനത്തിനുമിടയില് സന്തുലിതത്വം പാലിക്കാനും കാര്യശേഷി ഉറപ്പാക്കാനും സഹകരണ മേഖലയ്ക്കു കഴിയും. സഹകരണ സ്ഥാപനങ്ങള് ചേര്‍ന്നു കേന്ദ്രീകൃതമായി ഹൈടെക് ലാബുകള് ഏര്‍പ്പെടുത്താനും മരുന്നു നിര്‍മാണവും വിതരണവും മെഡിക്കല് ഉപകരണ നിര്‍മാണവുമൊക്കെ നടത്താനും കഴിയും. ചെലവു കുറയ്ക്കാനായി ജീവനക്കാരുടെ എണ്ണം കുറയ്ക്കാന് ആശുപത്രി വ്യവസായത്തില് കഴിയില്ല. സഹകരണ സ്ഥാപനങ്ങള് സേവനവേതന വ്യവസ്ഥകള് പാലിക്കാനും ബാധ്യസ്ഥം. നിലവിലുള്ളപ്രവര്‍ത്തനങ്ങള്‍ക്കു പുറമെ, പാലിയേറ്റീവ് കെയര്, ഹോം കെയര്, ബ്ലഡ് ബാങ്കുകള് തുടങ്ങിയ മേഖലകളിലും കൂടുതല് മെച്ചപ്പെട്ട മാതൃകകള് ഒരുക്കാന് സഹകരണ മേഖലയ്ക്കു കഴിയും. സഹകരണ വകുപ്പ് ഇ.എം.എസ്. ആശുപത്രിയിലൂടെ നടപ്പാക്കിയ അട്ടപ്പാടി പാക്കേജ് ഇതിനുദാഹരണമാണ് – അദ്ദേഹം പറഞ്ഞു.\nആതുരശുശ്രൂഷാ രംഗത്തെ കോര്‍പറേറ്റുകള് വിഴുങ്ങുന്നതിനെതിരെ സഹകരണാരോഗ്യ മേഖലയില് പ്രത്യേക സംവിധാനം ഒരുക്കണമെന്നും ഇതിനു സഹകരണാശുപത്രി ഫെഡറേഷന് മുന്‍കൈയെടുക്കണമെന്നും പെരിന്തല്‍മണ്ണ ഇ.എം.എസ്. സഹകരണാശുപത്രി ചെയര്‍മാനും മുന് എം.എല്.എ.യുമായ വി. ശശികുമാര് പറഞ്ഞു. ഡോ. ആര്.കെ മേനോന് മോഡറേറ്റയാിരുന്നു.\nഏപ്രില് 23 നു നടന്ന ‘ബാങ്കിങ് റെഗുലേഷന് നിയമഭേദഗതികള്, ആദായനികുതി-ജി.എസ്.ടി. നിയമങ്ങളില് സഹകരണ സ്ഥാപനം സ്വീകരിക്കേണ്ട കരുതലുകള്’ എന്ന വിഷയത്തില് നടന്ന സെമിനാര് കേന്ദ്ര സര്‍ക്കാരിന്റെയും റിസര്‍വ് ബാങ്കിന്റെയും നടപടികള് കേരളത്തിലെ പ്രാഥമിക സഹകരണ രംഗത്തു വിതയ്ക്കുന്ന ആശങ്കകളുടെ പ്രതിഫലനമായി. മന്ത്രി കെ.എന്. ബാലഗോപാല് സെമിനാര് ഉദ്ഘാടനം ചെയ്തു. കേരളത്തിലെ സഹകരണ നിക്ഷേപം വളര്‍ന്നപ്പോള് വന്‍കോര്‍പ്പറേറ്റുകള് അതില് കണ്ണുവയ്ക്കുകയാണെന്ന് അദ്ദേഹം പറഞ്ഞു. കേരളം ആസ്ഥാനമായിരുന്ന പല ബാങ്കിനെയും ഓഹരിവാങ്ങി അധീനത്തിലാക്കിയതുപോലെ സഹകരണ മേഖലയില് പറ്റില്ലെന്നതിനാല് ബാങ്കിങ്ങില്‍നിന്നു സഹകരണമേഖലയെ തടയുകയാണെന്നും അദ്ദേഹം പറഞ്ഞു.\nആര്.ടി.ജി.എസും എന്.ഇ.എഫ.്റ്റി. യും അടക്കമുള്ള കാര്യങ്ങളില് സഹകരണ സ്ഥാപനങ്ങള് മറ്റു ബാങ്കുകളെക്കാള് കേരള ബാങ്കിനെ ആശ്രയിക്കുന്നതാണു നല്ലതെന്നും കേരള ബാങ്കു നല്‍കുന്ന ഏഴു ശതമാനം പലിശനിരക്കിന്റെയത്ര മറ്റുള്ളവയില്‍നിന്നു കിട്ടില്ലെന്നും പ്രബന്ധം അവതരിപ്പിച്ച എ.സി.എസ്.ടി.ഐ. മുന് ഡയറക്ടര് ബി.പി. പിള്ള പറഞ്ഞു. ആദായനികുതിയുടെ കാര്യത്തില് പ്രാഥമിക സഹകരണ സംഘങ്ങള്‍ക്കു കനത്ത ആഘാതമാവുമായിരുന്ന നീക്കത്തില്‍നിന്നു ഹൈക്കോടതിയുടെ അനുകൂലവിധികൊണ്ടു രക്ഷപ്പെടാന് കഴിഞ്ഞിട്ടുണ്ട്. ആദായനികുതി റിട്ടേണ് സമര്‍പ്പിക്കുകയും വ്യവസ്ഥകള് പ്രകാരമുള്ള ഇളവുകളും റീഫണ്ടുകളും നേടുകയും വേണം. ബാങ്കിങ് നിയന്ത്രണനിയമ ഭേദഗതി കേരളസഹകരണ നിയമത്തിനു വിരുദ്ധമായ വ്യവസ്ഥകള് നിറഞ്ഞതും സംസ്ഥാന വിഷയത്തിലുള്ള കടന്നുകയറ്റവുമാണ്. മൂലധനപര്യാപ്തത നാലരശതമാനത്തില് താഴെയും നിഷ്‌ക്രിയസ്വത്ത് 12 ശതമാനത്തിനു മുകളിലും പോകുന്ന ബാങ്കുകളെ സര്‍ക്കാരിനോടുപോലും ചോദിക്കാതെ ആര്.ബി.ഐ. നിശ്ചയിക്കുന്ന ബാങ്കുകളില് ലയിപ്പിക്കാമെന്ന വ്യവസ്ഥ മൂലം കേരളത്തിലെ മൂന്ന് അര്‍ബന് ബാങ്കുകള് ഭീഷണി നേരിടുകയാണ് – അദ്ദേഹം പറഞ്ഞു. കോഴിക്കോട് അര്‍ബന് ബാങ്ക് ചെയര്‍മാന് ടി.പി. ദാസന് അധ്യക്ഷനായിരുന്നു. അഡ്വ. പി.സി. ശശിധരന്, അഡ്വ. എ. ജോസ്ഫിലിപ്പ് എന്നിവര് സംസാരിച്ചു. അഡ്വ. കെ.പി. പ്രദീപ് മോഡറേറ്ററായിരുന്നു.\nമേളയുടെ രണ്ടാം ദിവസം കേരളത്തിലെ കൃഷി-കാര്‍ഷികാനുബന്ധ മേഖലകളില് സഹകരണ പ്രസ്ഥാനം നടത്തുന്ന ഇടപെടലുകളും വികസനസാധ്യതകളും ആയിരുന്നു സെമിനാര് വിഷയം. മുന്‍മന്ത്രി വി.എസ്. സുനില്‍കുമാര് ഉദ്ഘാടനം ചെയ്തു മില്‍മ ചെയര്‍മാന് കെ.എസ്. മണി അധ്യക്ഷനായിരുന്നു. കേരള റബ്ബര് ലിമിറ്റഡ് സി.എം.ഡി. ഷീലാതോമസ് പ്രബന്ധം അവതരിപ്പിച്ചു. കേരള ബാങ്ക് അഗ്രി അലൈഡ് റിസോഴ്‌സ് പേഴ്‌സണ് ഷാജി പി. സ്‌കറിയ, പള്ളിയാക്കല് സര്‍വീസ് സഹകരണ ബാങ്ക് പ്രസിഡന്റ് എം.എസ്. ജയചന്ദ്രന്, റബ്ബര്‍മാര്‍ക്ക് ചെയര്‍മാന് പി.വി. സ്‌കറിയ എന്നിവര് സംസാരിച്ചു. ബാലരാമപുരം സഹകരണ ബാങ്ക് പ്രസിഡന്റ്് അഡ്വ. പ്രതാപചന്ദ്രന് മോഡറേറ്ററായിരുന്നു.\nസ്ത്രീശാക്തീകരണത്തിനും വരുമാന വര്‍ധനവിനും സഹകരണ മേഖലയിലൂടെ ഇടപെടല് എന്ന വിഷയത്തില് 21 നു നടന്ന സെമിനാര് മന്ത്രി ചിഞ്ചുറാണി ഉദ്ഘാടനം ചെയ്തു. ആസൂത്രണബോര്‍ഡംഗം മിനി സുകുമാരന്, മുന് എം.എല്.എമാരായ കെ.കെ. ലതിക, ഇ.എസ്.ബിജിമോള് തുടങ്ങിയവര് സംസാരിച്ചു. 22 നു സഹകരണ മേഖലയും പ്രാദേശിക വികസനവും എന്ന സെമിനാര് മന്ത്രി എം.വി. ഗോവിന്ദന് ഉദ്ഘാടനംചെയ്തു.വിദ്യാഭ്യാസമേഖലയില് സഹകരണ പ്രസ്ഥാനം കൈവരിച്ച നേട്ടങ്ങളെപ്പറ്റിയള്ള സെമിനാര് മന്ത്രി ആര്. ബിന്ദുവാണ് ഉദ്ഘാടനം ചെയ്തത്. 23നു വ്യവസായം, ചെറുകിടവ്യവസായം, തൊഴില്‍വരുമാനവര്‍ധന എന്നീ മേഖലകളില് സഹകരണപ്രസ്ഥാനത്തിന്റെ പങ്ക് – അവസരങ്ങളും സാധ്യതകളും എന്ന സെമിനാറിന്റെ ഉദ്ഘാടനം മന്ത്രി പി. രാജീവ് നിര്‍വഹിച്ചു.\nഉപഭോക്തൃമേഖലയില് സഹകരണ പ്രസ്ഥാനത്തിന്റെ ഇടപെടല് – പ്രശ്‌നങ്ങളും സാധ്യതകളും, യുവജനങ്ങളും സഹകരണ പ്രസ്ഥാനവും, സാങ്കേതികവിദ്യയും സഹകരണ മേഖലയുടെ സാധ്യതകളും എന്നീ വിഷയങ്ങളിലും വിവിധ ദിവസങ്ങളില് സെമിനാറുകള് നടന്നു.


Sethuvinte Kanakkupusthakam | ദേശാന്തര പുരസ്‌കാരങ്ങളുമായി 'സേതുവിന്റെ കണക്കു പുസ്തകം'; യുട്യൂബില് റിലീസായി – News18 Malayalam\nസേതു എന്ന നിര്‍ധനനായ ചെറുപ്പക്കാരന്റെ ജീവിതത്തിലൂടെ പറഞ്ഞുപോകുന്ന കഥ വളരെ ഹൃദയസ്പര്‍ശിയായാണ് ആവിഷ്‌കരിച്ചിരിക്കുന്നത്.\nLast Updated : January 27, 2022, 13:14 IST\nനമുക്കിടയില് നിന്നൊരാള് കഥാപാത്രമായി കടന്നു നിന്ന പ്രതീതി. സോഷ്യല് മീഡിയയില് കണ്ടു പരിചയിച്ച മുഖവുമായി സേതുവേട്ടന് തുറന്നിടുന്നത് കണക്കുകളല്ല. പിന്നിടുന്ന വഴിയില് മറക്കരുതാത്ത കഥയേടുകളാണ്. ഹൃദയസ്പര്‍ശിയായ കഥാതന്തു കരുതലോടെ പറയുകയാണ് രശ്മി സന്തോഷ് നിര്‍മ്മിച്ച് ബിനോയ് കോട്ടക്കല് സംവിധാനവും ചെയ്ത ഏറ്റവും പുതിയ ഹ്രസ്വചിത്രത്തില്. ഇതിനകം തന്നെ പ്രേക്ഷകപ്രീതി പിടിച്ചുപറ്റിയ 'സേതുവിന്റെ കണക്കു പുസ്തകം' പ്രേക്ഷകര്‍ക്കായി ഇപ്പോള് യു ട്യൂബിലും ലഭ്യമാക്കിയിരിക്കുകയാണ്.\nനിരവധി പുരസ്‌കാരങ്ങള് കരസ്ഥമാക്കിയ മലയാള ഹ്രസ്വചിത്രം 'സേതുവിന്റെ കണക്കുപുസ്തകം' ജനുവരി 21 വെള്ളിയാഴ്ച വൈകിട്ട്5മണിമുതലാണ് YouTube ല് NEESTREAM പ്ലാറ്റ്‌ഫോം വഴി റിലീസ് ആയത്.\nപൂനെ, മുബൈ, ഗോവ, രാമേശ്വരം, കലാകാരി എന്നീ പ്രസിദ്ധങ്ങളായ ചലച്ചിത്രമേളകളില് നോമിനേഷനും കീര്‍ത്തിപത്രങ്ങളും കരസ്ഥമാക്കിയിട്ടുള്ള ഈ ഹ്രസ്വചിത്രം കാലികപ്രസക്തമായ വിഷയമാണ് ഏറ്റെടുത്തിരിക്കുന്നത്. അടുത്തയിടെ ജനശ്രദ്ധ നേടിയ വിഷയമാണ് ചിത്രത്തിലൂടെ ചര്‍ച്ചയാകുന്നത്. സേതു എന്ന നിര്‍ധനനായ ചെറുപ്പക്കാരന്റെ ജീവിതത്തിലൂടെ പറഞ്ഞുപോകുന്ന കഥ വളരെ ഹൃദയസ്പര്‍ശിയായാണ് ആവിഷ്‌കരിച്ചിരിക്കുന്നത്.\nഷാര്‍ജയിലെ ഓസ്‌കാര് തിയേറ്ററില് രണ്ട് സ്‌ക്രീനില് ഒരേ സമയം പ്രദര്‍ശിപ്പിച്ചുകൊണ്ടായിരുന്നു ഈ ചിത്രത്തിന്റെ പ്രിവ്യൂ ഷോ നടത്തിയത്. ഷാര്‍ജ പ്രദര്‍ശനത്തിന് ശേഷം കേരളത്തില് കോട്ടക്കല് ലീന തിയേറ്ററിലും പ്രത്യേക പ്രദര്‍ശനം ഒരുക്കിയിരുന്നു.\nപ്രമേയത്തില് വ്യത്യസ്തത പുലര്‍ത്തിയ ഈ ഹ്രസ്വചിത്രത്തെ അനുമോദിച്ച് കൊണ്ട് ഇതിനകം തന്നെ ഒട്ടേറെ ജീവകാരുണ്യ, സാമൂഹിക, സാംസ്‌കാരിക പ്രവര്‍ത്തകര് രംഗത്തെത്തി.\nരണ്ട് പതിറ്റാണ്ടിലേറെ പ്രവാസ ജീവിതം നയിച്ച് ഇപ്പോള് ഷാര്‍ജയില് താമസിക്കുന്ന സന്തോഷ് കൈലാസ് ആണ് സേതുവായി വേഷമിട്ട് മികച്ച അഭിനയം കാഴ്ചവെച്ചത്. നായികയായി കലാമണ്ഡലം ശ്രുതിയാണ്.\nസുധീഷ് ഗോപിനാഥിന്റെതാണ് കഥ. ഛായാഗ്രഹണം പാപ്പിനുവാണ്. രംഗനാഥ് രവി ശബ്ദമിശ്രണവും ചമന് ചാക്കോ സന്നിവേശവും നിര്‍വ്വഹിച്ച ചിത്രത്തിന്റെ അണിയറ പ്രവര്‍ത്തകരെല്ലാം തന്നെ മലയാള സിനിമാരംഗത്ത് ശ്രദ്ധേയരായ പ്രതിഭകളാണ്.\nFirst published: January 27, 2022, 13:13 IST


കടുവാസങ്കേതങ്ങൾ പൂർണമായി അടച്ചേക്കും | 08Apr2020\nതൃശ്ശൂർ: രാജ്യത്തെ കടുവാസങ്കേതങ്ങൾ ഉൾപ്പെടെയുള്ള വന്യജീവിസങ്കേതങ്ങൾ അനിശ്ചിതകാലത്തേക്ക് പൂർണമായി അടച്ചിട്ടേക്കും. ദേശീയ കടുവാസംരക്ഷണ അതോറിറ്റിയും വനം മന്ത്രാലയവും ഇതേക്കുറിച്ച് ഗൗരവമായി ആലോചിക്കുന്നു. ഉടൻ തീരുമാനമുണ്ടായേക്കുമെന്നാണ് സൂചന. ന്യൂയോർക്കിലെ മൃഗശാലയിലെ കടുവയ്ക്ക് കോവിഡ് സ്ഥിരീകരിച്ചതും മധ്യപ്രദേശിലെ പെഞ്ച്് കടുവാസങ്കേതത്തിൽ ഒരു കടുവയുടെ മരണത്തിലുയർന്ന സംശയവുമാണ് ഇതിലേക്ക് നയിക്കുന്നത്. ലോക്ഡൗണിൽ അയവ് വന്നാലും കോവിഡ് ഭീതിയൊഴിയാതെ കടുവാസങ്കേതങ്ങൾ തുറന്നേക്കില്ല.\nഅതീവജാഗ്രത വേണമെന്ന് എല്ലാ സംസ്ഥാനങ്ങളിലെയും ചീഫ് വൈൽഡ് ലൈഫ് വാർഡൻമാർക്കും കർശന നിർദേശം നൽകിയിട്ടുണ്ട്. മനുഷ്യരിൽനിന്ന് മൃഗങ്ങളിലേക്ക് കോവിഡ് പകരുന്നത് തടയണമെന്നാണ് നിർദേശം. കടുവാസങ്കേതങ്ങൾ, വന്യജീവിസങ്കേതങ്ങൾ, ദേശീയോദ്യാനങ്ങൾ എന്നിവിടങ്ങളിലെ മേധാവികൾക്കാണ് വനം മന്ത്രാലയം നിർദേശം നൽകിയിരിക്കുന്നത്.\nസങ്കേതങ്ങളിലൂടെയുള്ള ജനങ്ങളുടെ സഞ്ചാരം തടയണമെന്ന് പ്രത്യേക നിർദേശവുമുണ്ട്. മനുഷ്യസാമീപ്യം കുറയ്ക്കുകയാണ് ലക്ഷ്യമിടുന്നത്, പ്രത്യേകിച്ച് കടുവാസങ്കേതങ്ങളിൽ. ഇതിന്റെ ചുവടുപിടിച്ച് സങ്കേതങ്ങൾക്കുള്ളിലൂടെയുള്ള യാത്രാവഴികളും അടച്ചിടാനാണ് ആലോചന. ഇക്കാര്യത്തിൽ നാഷണൽ ടൈഗർ കൺസർവേഷൻ അതോറിറ്റിയാണ് തീരുമാനമെടുക്കേണ്ടത്. നിലവിൽ എല്ലാ സങ്കേതങ്ങളിലും വിനോദസഞ്ചാരമുൾപ്പെടെ നിർത്തിവെച്ചിരിക്കുകയാണ്. മൃഗങ്ങളിലേക്ക് കോവിഡ് പകർന്നാൽ അതിവേഗം പടരാനും വൻതോതിൽ മൃഗങ്ങൾ ചത്തൊടുങ്ങാനും സാധ്യതയുണ്ട്. മനുഷ്യരിൽ ചെയ്യുന്നതുപോലുള്ള നിയന്ത്രണങ്ങൾ മൃഗങ്ങളിൽ സാധ്യവുമല്ല.\nപെഞ്ച് കടുവാസങ്കേതത്തിൽ ശ്വാസകോശസംബന്ധമായ അസുഖം മൂലമാണ് കഴിഞ്ഞ ശനിയാഴ്ച പത്തുവയസ്സായ ആൺകടുവ ചത്തത്. ശ്വാസകോശസംബന്ധമായ പ്രശ്നമാണ് കടുവയുടെ മരണകാരണമെന്ന് പ്രാഥമിക നിഗമനം വന്നിരുന്നു. ഇതോടെ കടുവയുടെ പോസ്റ്റ്‌േമാർട്ടം നടത്തിയവരെയും ജഡം കൈകാര്യം ചെയ്തവരെയും കോവിഡ് പരിശോധനയ്ക്ക് വിധേയമാക്കി. എന്നാൽ കടുവയുടെ സാമ്പിളുകൾ പരിശോധിച്ചതിൽനിന്ന് കോവിഡ് അല്ല മരണകാരണമെന്ന് തെളിഞ്ഞിട്ടുണ്ട്. എങ്കിലും അധികൃതർ സംഭവത്തെ ഗൗരവപൂർവമാണ് എടുത്തിരിക്കുന്നത്.


Internal rift in Madhya Pradesh BJP | കോണ്‍ഗ്രസിന് ചിരി; 'ഓപ്പറേഷന് രംഗ് പഞ്ചമി'യില് തുടക്കം പാളി ബിജെപി, തമ്മിലടിച്ച് നേതാക്കള്!! - Malayalam Oneindia\n1 min ago മലപ്പുറത്ത് 700ലധികം പേര്‍ക്ക് ഇന്ന് കൊറോണ രോഗം; ജില്ലയില് ചികിത്സയിലുള്ളത് 7,536 പേര്\n5 min ago യുഡിഎഫുമായുള്ള ചര്‍ച്ചകള് തൃപ്തികരമെന്ന് വെല്‍ഫെയര് പാര്‍ട്ടി, സഖ്യമില്ലെന്ന് ആവര്‍ത്തിച്ച് കെപിസിസി\n12 min ago തദ്ദേശ തെരഞ്ഞെടുപ്പ്: തിരുവനന്തപുരം ജില്ലയിൽ വോട്ടെണ്ണൽ നടക്കുന്നത് 16 കേന്ദ്രങ്ങളിൽ\nകോണ്‍ഗ്രസിന് ചിരി; 'ഓപ്പറേഷന് രംഗ് പഞ്ചമി'യില് തുടക്കം പാളി ബിജെപി, തമ്മിലടിച്ച് നേതാക്കള്!!\nPublished: March 12 2020, 21:21 [IST]\nഭോപ്പാല്: മധ്യപ്രദേശില് ജ്യോതിരാദിത്യ സിന്ധ്യയുടെ രാജി തൊടുത്തുവിട്ട പ്രതിസന്ധിയില് ഉഴലുകയാണ് കോണ്‍ഗ്രസ്. സിന്ധ്യ രാജിവെച്ചപ്പോള് സര്‍ക്കാരിന്‍റെ നിലനില്‍പ്പ് തന്നെ പ്രതിസന്ധിയിലാക്കി 21 എംഎല്‍എമാരാണ് രാജിവെച്ചത്. ഇതോടെ കമല്‍നാഥ് സര്‍ക്കാര് ഏത് നിമിഷവും താഴെ വീണേക്കുമെന്ന അവസ്ഥയിലാണ്.\nസര്‍ക്കാരിന് ഭൂരിപക്ഷമില്ലെന്ന് ചൂണ്ടിക്കാട്ടി വിശ്വാസവേട്ടെടുപ്പ് നടത്താന് ഗവര്‍ണറെ കാണാന് ഒരുങ്ങുകയാണ് സംസ്ഥാന ബിജെപി നേതൃത്വം. എന്നാല് മധ്യപ്രദേശില് വീണ്ടും അധികാരം പിടിക്കാനുള്ള നീക്കങ്ങള് തുടക്കത്തില് തന്നെ ബിജെപിയില് പൊട്ടിത്തെറിക്ക് വഴിവെച്ചിരിക്കുകയാണ്. വിശദാശങ്ങളിലേക്ക്\nതിങ്കളാഴ്ച വൈകീട്ടോടെയാണ് മധ്യപ്രദേശില് കോണ്‍ഗ്രസ് സര്‍ക്കാരിന്‍റെ ത്രിശങ്കുവിലാക്കിയ രാഷ്ട്രീയ നീക്കങ്ങളുടെ തുടക്കം. സിന്ധ്യ പക്ഷത്തുള്ള 18 എംഎല്‍എമാര് ബെംഗളൂരുവിലേക്ക് കടക്കുകയായിരുന്നു. എംഎല്‍എമാരെ ബന്ധപ്പെടാനുള്ള തീവ്രശ്രമങ്ങള് കോണ്‍ഗ്രസ് ക്യാമ്പില് നടക്കുന്നതിനിടയിലാണ് നേതൃത്വത്തെ ഞെട്ടിച്ച് ജ്യോതിരാദിത്യ സിന്ധ്യ ബിജെപി പാളയത്തിലേക്കാണെന്ന് പ്രഖ്യാപിച്ചത്.\nഇതോടെ ഒളിവില് പോയ ആറ് മന്ത്രിമാര് ഉള്‍പ്പെടെയുള്ള 18 നേതാക്കളും മറ്റ് മൂന്ന് എംഎല്‍എമാരും കോണ്‍ഗ്രസില് നിന്ന് രാജിവെയ്ക്കുകയാണെന്ന് പ്രഖ്യാപിക്കുകയും ചെയ്തു. മധ്യപ്രദേശില് കോണ്‍ഗ്രസ് സര്‍ക്കാരിനെ അട്ടിമറിക്കാനുള്ള നീക്കങ്ങള് ബിജെപി സര്‍ക്കാര് സജീവമാക്കിയെന്ന കോണ്‍ഗ്രസ് ആരോപണങ്ങള്‍ക്കിടെയായിരുന്നു സിന്ധ്യയുടേയും മറ്റ് എംഎല്‍എമാരുടേയും കൂട്ടരാജി.\n'ഓപ്പറേഷന് രംഗ് പഞ്ചമി'\nഅതേസമയം മധ്യപ്രദേശില് ഹോളി ദിനത്തില് തന്നെ സര്‍ക്കാരിനെ താഴെയിറക്കാനുള്ള 'ഓപ്പറേഷന് രംഗ് പഞ്ചമി' നടന്നിരുന്നുവെന്നാണ് എന്‍ഡിടിവി റിപ്പോര്‍ട്ട് ചെയ്തത്. നിലവിലെ സാഹചര്യത്തില് ഹിന്ദി ഹൃദയ ഭൂമിയില് അധികാരം തിരിച്ച് പിടിക്കാനുള്ള അവസാനവട്ട നീക്കത്തിലാണ് ബിജെപി.\nഎന്നാല് അധികാരത്തില് എത്തിയാല് ആര് മുഖ്യമന്ത്രിയാകും എന്നത് സംബന്ധിച്ചുള്ള തര്‍ക്കമാണ് ബിജെപിയില് കൊഴുക്കുന്നത്. ബിജെപി സംസ്ഥാന നേതാക്കളായ നരോത്തം മിശ്രയും, ശിവരാജ് സിംഗ് ചൗഹാനും തമ്മിലുളള വടംവലിയാണ് ബിജെപിക്ക് പുതിയ തലവേദനയായിരിക്കുന്നത്. മധ്യപ്രദേശില് കോണ്‍ഗ്രസിനെ പിളര്‍ത്തിയതിന് പിന്നില് നരോത്തം മിശ്രയാണെന്നും ചൗഹാന് പങ്കൊന്നുമില്ലെന്നുമാണ് മിശ്രയുടെ അണികള് ആരോപിക്കുന്നത്.\nഅതുകൊണ്ട് തന്നെ നിര്‍ണായക നീക്കത്തിന് പങ്കു വഹിച്ച മിശ്രയ്ക്ക് തന്നെ ഇക്കുറി മുഖ്യമന്ത്രി സ്ഥാനം ലഭിക്കണമെന്നാണ് മിശ്ര പക്ഷം ആവശ്യപ്പെടുന്നത്. അതേസമയം കമല്‍നാഥ് സര്‍ക്കാരിന്‍റെ പ്രതിസന്ധിയ്ക്ക് പിന്നില് തങ്ങള്‍ക്ക് യാതൊരു പങ്കുമില്ലെന്നാണ് ഇരുനേതാക്കളും വ്യക്തമാക്കിയത്.\nചൗഹാനെ മുഖ്യമന്ത്രിയാക്കുന്നതിനെതിരെ പാര്‍ട്ടിയിലെ ഒരു വിഭാഗം നേതാക്കള് മുന്നറിയിപ്പ് നല്‍കുന്നുണ്ട്. കഴിഞ്ഞ 13 വര്‍ഷമായി ശിവരാജ് സിംഗ് ചൗഹാനാണ് സംസ്ഥാന മുഖ്യമന്ത്രി പദം വഹിക്കുന്നത്. അതുകൊണ്ട് തന്നെ ഇത്തവണ അതില് മാറ്റം വരണമെന്ന് ഒരു വിഭാഗം നേതാക്കള് പറയുന്നു.\n2018 ല് ബിജെപിക്ക് സംസ്ഥാനത്ത് കനത്ത തിരിച്ചടി നേരിടേണ്ടി വന്നതിന്‍റെ ഉത്തരവാദിത്തം ചൗഹാനാണെന്നും നേതാക്കള് പറയുന്നു. അതേസമയം മുന് മുഖ്യമന്ത്രിയായ ചൗഹാന് ഒപ്പമാണ് ദേശീയ നേതൃത്വമെന്നാണ് വിവരം. മാത്രവുമല്ല സംസ്ഥാനത്ത് വന് ജനപിന്തുണയുള്ള നേതാവ് കൂടിയാണ് ചൗഹാന് എന്നതും ദേശീയ നേതൃത്വം ചൂണ്ടിക്കാട്ടുന്നുണ്ട്.\nഅതേസമയം ബജറ്റ് സമ്മേളനത്തിന് മുന്‍പ് സഭയില് വിശ്വാസ വോട്ടെടുപ്പ് നടത്താനുള്ള നീക്കങ്ങളാണ് ബിജെപി നടത്തുന്നത്. എന്നാല് സര്‍ക്കാരിനെ അട്ടിമറിക്കാനുള്ള നീക്കങ്ങളെ ചെറുക്കാന് അവസാന തന്ത്രവും പുറത്തെടുക്കാന് ഉറച്ച് നില്‍ക്കുകയാണ് കോണ്‍ഗ്രസ്. ഇനി സ്പീക്കറെ ഉപയോഗിച്ചാകും കോണ്‍ഗ്രസ് വിമത എംഎല്‍എമാരെ വരുതിയിലാക്കാന് ശ്രമിക്കുക.\nരാജിവെച്ച വിമതരോട് വെള്ളിയാഴ്ച തന്നെ നേരിട്ട് ഹാജരാകണമെന്ന് സ്പീക്കര് എന്‍പി പ്രജാപതി ആവശ്യപ്പെട്ടിട്ടുണ്ട്. എംഎല്‍എമാര് എത്തിയില്ലേങ്കില് ഇവരെ അയോഗ്യരാക്കുന്നത് ഉള്‍പ്പെടെയുളള നടപടിയിലേക്ക് സര്‍ക്കാര് നീങ്ങിയേക്കും. അതിനിടെ ബെംഗളൂരുവില് തുടരുന്ന വിമതരെ മടക്കി കൊണ്ടുവരാനുള്ള ശ്രമങ്ങളും കോണ്‍ഗ്രസ് സജീവമാക്കിയിട്ടുണ്ട്.\nInternal rift in Madhya Pradesh BJP\nStory first published: Thursday, March 12, 2020, 21:21 [IST]


വനിതാ വ്യാപാരസമുച്ചയം ഉദ്ഘാടനം ചെയ്തു | Pattambi\nവനിതാ വ്യാപാരസമുച്ചയം ഉദ്ഘാടനം ചെയ്തു\nപട്ടാമ്പി: ഓങ്ങല്ലൂർ ഗ്രാമപ്പഞ്ചായത്തിലെ ജനകീയാസൂത്രണ പദ്ധതിയിൽ ഉൾപ്പെടുത്തി നിർമിച്ച വനിതാ വ്യാപാരസമുച്ചയം മന്ത്രി എ.സി. മൊയ്തീൻ ഉദ്ഘാടനം ചെയ്തു. കുടുംബശ്രീയുടെ സ്ത്രീശാക്തീകരണം വിവിധ തൊഴിലവസരങ്ങൾ സൃഷ്ടിച്ചുകൊണ്ട് നേടിയെടുക്കാനാണ് സർക്കാർ ശ്രമമെന്നും ഇതിനായി കുടുംബശ്രീ മിഷൻ വിവിധ മേഖലകളിൽ പരിശീലനം നൽകുന്നുണ്ടെന്നും മന്ത്രി പറഞ്ഞു. ചടങ്ങിൽ ഓങ്ങല്ലൂർ ഗ്രാമപ്പഞ്ചായത്തിന്റെ ഐ.എസ്.ഒ. പ്രഖ്യാപനം ജില്ലാപഞ്ചായത്ത് വൈസ് പ്രസിഡന്റ് ടി.കെ. നാരായണദാസ് നിർവഹിച്ചു.\nഗ്രാമപ്പഞ്ചായത്ത് പ്രസിഡന്റ് ജിഷാർ പറമ്പിൽ അധ്യക്ഷനായി. ബ്ലോക്ക് പ്രസിഡന്റ് വി.എം. മുഹമ്മദാലി മുഖ്യപ്രഭാഷണം നടത്തി. പി.എ. സൈനബ, എൻ. ഉണ്ണിക്കൃഷ്ണൻ, ജുസ്ന, സബീന ഹസ്സൻകുട്ടി, പി.പി. വിജയൻ, എം.വി. വിജയകുമാർ, പി. പ്രസന്ന, മോണിക്ക ഫിലിപ്പോസ്, കെ.ടി. പുഷ്പലത, ശശികുമാർ തുടങ്ങിയവർ സംസാരിച്ചു.


ഉംപുൻ ചുഴലിക്കാറ്റിന്‍റെ ശക്തി കുറഞ്ഞു; പശ്ചിമബംഗാൾ സാധാരണ നിലയില...\nഉംപുൻ ചുഴലിക്കാറ്റിന്‍റെ ശക്തി കുറഞ്ഞു; പശ്ചിമബംഗാൾ സാധാരണ നിലയിലേക്ക്\n23 May, 2020 at 02:41 AM\nഉംപുൻ ചുഴലിക്കാറ്റിന്‍റെ ശക്തി കുറഞ്ഞു. ചുഴലിക്കാറ്റ് ഏറ്റവും കൂടുതല് ബാധിച്ച പശ്ചിമബംഗാൾ സാധാരണ നിലയിലേയ്ക്ക് മാറി കൊണ്ടിരിക്കുന്നു. ഇന്നലെ മുതൽ കാര്യമായ അപകടങ്ങൾ റിപ്പോർട്ട് ചെയ്തിട്ടില്ല. ചുഴലിക്കാറ്റ് ദുരിതം വിതച്ച പശ്ചിമ ബംഗാളിലും ഒഡീഷയിലും പ്രധാനമന്ത്രി നരേന്ദ്രമോദി സന്ദർശനം നടത്തി. പശ്ചിമ ബംഗാളിന് 1000 കോടിയും ഒഡീഷയ്ക്ക് 500 കോടിയും സഹായധനം പ്രഖ്യാപിച്ചു.\nപശ്ചിമ ബംഗാളിൽ ജനജീവിതം സാധാരണ നിലയിലേക്ക് എത്തിത്തുടങ്ങി. എന്നാൽ റോഡ്, കുടിവെള്ളം, ടെലിഫോൺ,വൈദ്യുതി ബന്ധങ്ങൾ പൂർണ്ണമായും പുനസ്ഥാപിക്കാനായിട്ടില്ല. തകർന്ന റോഡുകളിൽ 50% മാത്രമേ പുനസ്ഥാപിക്കാൻ കഴിഞ്ഞുള്ളൂ. വൈദ്യുതി പൂർവ്വസ്ഥിതിയിൽ ലഭിക്കണമെങ്കിൽ രണ്ടോ മൂന്നോ ദിവസം എടുത്തേക്കും. പലയിടങ്ങ ളിലും കുടിവെള്ള വിതരണം തുടങ്ങാനായിട്ടില്ല. ദുരന്തമേഖലയിലെ 70 ശതമാനം ടെലിഫോണുകൾ മാത്രമാണ് പ്രവർത്തിക്കുന്നത്. മൂന്ന് ദിവസമായി തുടരുന്ന സ്തംഭനാവസ്ഥയിൽ പ്രതിഷേധിച്ച് കൊൽക്കത്ത നഗരത്തിൽ ജനങ്ങൾ പ്രകടനം നടത്തി.\nസംസ്ഥാനത്തെ 14 ജില്ലകളിൽ വൻതോതിൽ കൃഷി നശിച്ചു. ഹുഗ്ളി, ബിർബൂം ജില്ലകളിൽ മാത്രം 1000 കോടിയുടെ കൃഷി നശിച്ചു. ചുഴലിക്കാറ്റിൽ നൂറുകണക്കിന് വീടുകളാണ് തകർന്നത്. അതേ സമയം, ദുരന്തത്തെ നേരിടാൻ യൂറോപ്യൻ യൂണിയൻ5ലക്ഷം യൂറോ പശ്ചിമബംഗാളിന് അനുവദിച്ചു. പ്രധാനമന്ത്രി നരേന്ദ്രമോദി ഇന്നലെ സംസ്ഥാനത്തെ ദുരന്തമേഖലകൾ സന്ദർശിച്ചു. ബംഗാളിന് 1000 കോടിയുടെ ധനസഹായമാണ് മോദി പ്രഖ്യാപിച്ചത്. പിന്നീട് ഒഡീഷയിലെത്തിയ പ്രധാനമന്ത്രി, മുഖ്യമന്ത്രി നവീൻ പട്നായിക്കുമായി സ്ഥിതിഗതികൾ വിലയിരുത്തി. 500 കോടിയുടെ ധനസഹായം അദ്ദേഹം പ്രഖ്യാപിച്ചു. ചുഴലിക്കാറ്റിനെ ഫലപ്രദമായി നേരിട്ട സർക്കാരിനെയും ജനങ്ങളെയും പ്രധാന മന്ത്രി അഭിനന്ദിച്ചു.\nപൊറുക്കാനാകില്ല; ചെങ്കോട്ടയില് കര്‍ഷക പതാക ഉയര്‍ത്തിയതിനെതിരെ തരൂര്


Saturday 20 May 2017 4:56 am IST\nഏതൊന്നിനെപ്പറ്റി താന് അറിയാതെയിരിക്കുന്നുവോ ആ സ്ഥാനത്തു താന് അറിവില്ലാത്തവനും സംശയം മൂലം അവിശ്വാസം ഉള്ളവനും അന്ധനുമായി ഭവിക്കുന്നു. ലോകത്തിലുള്ളതെല്ലാം അറിയുന്നതിന് ഒരു മനുഷ്യനാലും സാധിക്കുന്നില്ല എന്നുള്ളത് ഇക്കാലത്തെ അനേക പണ്ഡിതന്മാരും മറ്റും കൈകൂപ്പി സമ്മതിക്കുന്നു. ഇതു പരമാര്‍ത്ഥമെങ്കിലും പരന്മാര്‍ക്ക് പൊതുവെ അവിശ്വാസത്തിന് അടിസ്ഥാനമെന്നേ വരൂ. എന്നാല് അങ്ങനെയല്ല, സുഖവും ദുഃഖവുമെന്ന രണ്ടു പദത്തില് നിന്ന് എല്ലാം അറിയുവാന് കഴിയും. ഇത് ആദ്ധ്യാത്മ ലോകത്തിലും ശരീരലോകത്തിലും ഉണ്ട്. ആദ്ധ്യാത്മലോകത്തിലെ സുഖത്തിനു നരലോകത്തിലുള്ള സുഖത്തേയും ദുഃഖത്തേയും മറന്നു കളയാന് കഴിയും. ഇതു പോലെ തന്നെ ശരീരലോകത്തിലെ സുഖത്തിന് ആദ്ധ്യാത്മലോകത്തിലെ സുഖത്തെ അറിവുകേടുകൊണ്ടും അധര്‍മ്മം കൊണ്ടും അറിയാതിരിപ്പാനും മറന്നു കളയുവാനും കഴിയും. എന്നാല് ആദ്ധ്യാത്മലോകത്തിലെ സുഖത്തെ ആസ്പദമാക്കി ദുഃഖമെന്ന തിന്മയില് നിന്നു ഒഴിഞ്ഞാല് മതി. സുഖവും ദുഃഖവും ഒരു മനുഷ്യന്റെ ശരീരത്തിലും ആത്മാവിലും അടങ്ങിയിരിക്കുന്നു.


ബംഗാള് ഉള്‍ക്കടലിലെ അതിതീവ്ര ന്യൂനമര്‍ദം ആറുമണിയോടെ കരതൊടും; തമിഴ്‌നാട്ടില് കനത്ത മഴയില് മരണം 14 ആയി - Keralabhooshanam Daily ബംഗാള് ഉള്‍ക്കടലിലെ അതിതീവ്ര ന്യൂനമര്‍ദം ആറുമണിയോടെ കരതൊടും; തമിഴ്‌നാട്ടില് കനത്ത മഴയില് മരണം 14 ആയി\nHome/NEWS/LATEST/ബംഗാള് ഉള്‍ക്കടലിലെ അതിതീവ്ര ന്യൂനമര്‍ദം ആറുമണിയോടെ കരതൊടും; തമിഴ്‌നാട്ടില് കനത്ത മഴയില് മരണം 14 ആയി\nബംഗാള് ഉള്‍ക്കടലില് രൂപപ്പെട്ട അതിതീവ്ര ന്യൂനമര്‍ദം വൈകിട്ട് ആറുമണിയോടെ കരയിലെത്തുമെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. തമിഴ്‌നാട്ടില് പരക്കെ മഴയും കാറ്റും തുടരുകയാണ്. മഴക്കെടുതിയില് മരണം പതിനാലായി. ചെന്നൈ അടക്കം എട്ടുജില്ലകളില് റെഡ് അലേര്‍ട്ട് പ്രഖ്യാപിച്ചു. സ്ഥിതിഗതികള് വിലയിരുത്താന് മുഖ്യമന്ത്രി എംകെ സ്റ്റാലിന് യോഗം ഉന്നതതല യോഗം വിളിച്ചു.\nവെള്ളം കയറിയതിനെ തുടര്‍ന്ന് പലയിടത്തും ഗതാഗതം തടസപ്പെട്ടു. ക്രോംപേട്ട് സര്‍ക്കാര് ആശുപത്രിയില് വെള്ളം കയറി. നൂറിലധികം രോഗികളെ മറ്റ് ആശുപത്രികളിലേക്ക് മാറ്റി.അഞ്ച് എന്‍ഡിആര്‍എഫ് യൂണിറ്റുകള് ചെന്നൈ നഗരത്തില് രക്ഷാപ്രവര്‍ത്തനങ്ങള്‍ക്ക് സജ്ജമായിട്ടുണ്ട്.\nതമിഴ്‌നാട്ടില് മുന്നൂറിലധികം വീടുകള് തകര്‍ന്നു. വ്യാപകമായ കൃഷിനാശവും ഉണ്ടായി. വൈകിട്ട് ആറുവരെ ചെന്നൈ വിമാനത്താവളം താത്ക്കാലികമായി അടച്ചു. യാത്രക്കാരുടെ സുരക്ഷയും ശക്തമായ കാറ്റിന്റെ സ്ഥിതിയും കണക്കിലെടുത്താണ് തീരുമാനമെന്ന് എയര്‍പോര്‍ട്ട് അതോറിറ്റി അറിയിച്ചു.\nവടക്കന് ചെന്നൈ, തിരുവള്ളൂര്, ചെങ്കല്‍പേട്ട്, കാഞ്ചീപുരം, റാണിപ്പേട്ട്, വില്ലുപുരം, കടലൂര് ജില്ലകള് ഉള്‍പ്പെടെയുള്ള സ്ഥലങ്ങളില് ഇന്ന് അതിശക്തമായ മഴയാണ്. ഏഴ് പ്രധാന റോഡുകളും 11 സബ് വേകളും അടച്ചു. ട്രെയിനുകളും വൈകുന്നുണ്ട്.\nകേരളത്തില് കൊല്ലം, പത്തനംതിട്ട, കോട്ടയം, ഇടുക്കി ജില്ലകളില് ഇന്ന് ഓറഞ്ച് അലേര്‍ട്ട് പ്രഖ്യാപിച്ചിട്ടുണ്ട്.\nപത്തനംതിട്ട, കൊല്ലം, കോട്ടയം, ജില്ലകളില് മണ്ണിടിച്ചിലും ഉരുള്‍പൊട്ടലുമുണ്ടായി. ജനവാസ മേഖലകളില് നിന്ന് ആളുകളെ മാറ്റിപ്പാര്‍പ്പിച്ചു.\nപിസി ജോര്‍ജിന്റെ മകന് ഷോണ് ജോര്‍ജിന് വിജയം


| നല്ലവനായ ഒരു യുവാവിനെ ഭാര്യയും കാമുകനും ചേര്‍ന്ന് ഓറഞ്ച്ജ്യൂസില് സയനൈഡ് കലര്‍ത്തി കൊന്നത് എന്തിനായിരുന്നു? | Mangalam\nSaturday, February 16, 2019 Last Updated 23 Min2Sec ago English Edition\nTuesday 17 Jul 2018 02.37 PM\nപ്രണയം...മനസ് തൊട്ടറിയുന്ന സ്ത്രീപുരുഷ ബന്ധത്തിന്റെ ഇഴയടുപ്പമാണ് പ്രണയം.പ്രാണന് പകുത്തു സ്‌നേഹിച്ച കോട്ടയത്തെ കെവിന് എന്ന ചെറുപ്പക്കാരനെ നീനുവെന്ന പാവം പെണ്ണിനു നഷ്ടമായപ്പോള് ആ വേദന കേരളം ഏറ്റുവാങ്ങിയത് ഹൃദയത്തിലാണ്... ആ പ്രണയത്തിന്, ഇപ്പോള്\nക്ഷമിക്കണം... പ്രണയം നിരപരാധിയാണ്...!\nപിന്നെ ആര്‍ക്കാണ് തെറ്റിയത്...?\nപ്രണയത്തിന്റെ മുഖംമൂടിയണിഞ്ഞു വിലസുന്ന മനുഷ്യപ്പിശാചുകള്‍ക്കാണ് കാലിടറിയത്.\nകഥയെക്കാള് സംഭവബഹുലമായ മുഹൂര്‍ത്തങ്ങള് നിറഞ്ഞ യാഥാര്‍ത്ഥ്യം..\nപുനലൂര് കരവാളൂര് ആലക്കുന്നേല് എന്ന വീടിന്റെ പൂമുഖത്തേക്ക് കടന്നുചെല്ലുമ്പോള് ആദ്യം ശ്രദ്ധയില് പതിയുന്നത് ഒരു ചിത്രമാണ്.\nമുല്ലമാല ചാര്‍ത്തി മെഴുകുതിരി കത്തിച്ചുവച്ച ഒരു ചെറുപ്പക്കാരന്റെ ചിത്രം.\nഫോട്ടോയ്ക്ക് താഴെയായി എഴുതിയിരിക്കുന്നു.\nഞങ്ങളുടെ പ്രിയപ്പെട്ട സാംമോന്.\nകണ്ണെടുക്കാന് തോന്നാത്ത പുഞ്ചിരിയോടെയിരിക്കുന്ന സാം എബ്രഹാമിന്റെ ഫോട്ടോയില്‍നിന്നും നോട്ടം പിന്‍വലിക്കും മുമ്പ് തൊട്ടുപിന്നിലായി ഒരു തേങ്ങല്...\nസാമിന്റെ പ്രിയപ്പെട്ട അമ്മച്ചി.... ലീലാമ്മ..\nപോയി... ഞങ്ങടെ പൊന്നുമോന് പോയി... ഇത് ദൈവത്തിന്റെ തീരുമാനല്ല... ചെകുത്താന്റെയാ...\nവാക്കുകള് പൂര്‍ത്തിയാക്കാനാവാതെ വിങ്ങിപ്പൊട്ടിയ ഭാര്യയെ ആശ്വസിപ്പിച്ച് സെറ്റിയിലിരുത്തി സാമുവല് എബ്രഹാം.\nമുഖം മനസ്സിനെ പ്രതിഫലിപ്പിക്കും എന്നുപറയുന്നത് ശരിയെങ്കില് നിഷ്‌കളങ്കമായ പുഞ്ചിരി തൂകി ഇരിക്കുന്ന ഈ ചെറുപ്പക്കാരന് എന്താണ് സംഭവിച്ചത്?\nതേങ്ങലോടെ അവര് പറഞ്ഞുതുടങ്ങി.\nപതിനേഴു വര്‍ഷങ്ങള്‍ക്കു മുമ്പ്...\nകരവാളൂര് ബഥേല് പള്ളിയിലെ ഗായകസംഘത്തിലെ പ്രധാന ഗായകനായിരുന്നു സാം എബ്രഹാം. മനോഹരമായി പാടുന്ന, സദാ ഉല്ലാസവാനും സൗമ്യനു മായ ആ യുവാവ് പെട്ടെ\nന്നാണ് പള്ളിക്കാരുടെയും നാട്ടുകാരുടെയും പ്രിയങ്കരനായത്.\nബിരുദം നേടിയശേഷം അച്ചന്‍പട്ടത്തിനു പോകാനായിരുന്നു സാമിനിഷ്ടം.\nആയിടയ്ക്കാണ് സാമിന്റെ ജീവിതഗതി മാറ്റിമറിച്ചുകൊ് ഡല്‍ഹിയില്‍നിന്നും ആ പെണ്‍കുട്ടി നാട്ടിലേക്കെത്തുന്നത്.\nഎട്ടാംക്ലാസു വരെയുള്ള വിദ്യാഭ്യാസം ഡല്‍ഹിയില് പൂര്‍ത്തിയാക്കി, തുടര്‍പഠനത്തിനായി നാട്ടിലെത്തിയതായിരുന്നു സോഫിയയും കുടുംബവും.\nഒരേ ഇടവകയിലെ അംഗങ്ങളായിരുന്നു സാമും സോഫിയയും. നാട്ടിലെത്തിയ സോഫിയ പള്ളിയിലെ നിത്യസന്ദര്‍ശകയായി. ക്വയര് സംഘത്തിനു മുന്നില് നിന്നു മധുരമായി പാടുന്ന\nസാമില് മാത്രമായി അവളുടെ ശ്രദ്ധ. സാമും അവളുടെ നോട്ടത്തിനായി കൊതിച്ചു.\nപെട്ടെന്നൊരു ദിവസം സാമിനെ ഏറെ സന്തോഷിപ്പിച്ചുകൊ് സോഫിയയുടെ ചോദ്യമെത്തി.\nചേട്ടായീ... എനിക്കും ക്വയറില് പാടണമെന്നു്.... ചേട്ടായി എനിക്ക് പാട്ടു പഠിപ്പിച്ചു തരേ്വാ...?\nകേട്ടപാതി സാം സമ്മതം മൂളി.\nപിന്നെ പാട്ടിനുവേിയുള്ള അനേ്വഷണമായി. എല്ലാവരും പാടുന്നത് സോഫിയ പാട... ഒടുവില് മനോഹരമായ ഒരു ഗാനം കെത്തി.\nഒരു ഞായറാഴ്ച... കര്‍ത്താവിന്റെ തിരുരൂപത്തിനു മുന്നില് സാമിനോടു ചേര്‍ന്നുനിന്ന് മധുരതരമായി അവള് പാടി.\nഅതൊരു തുടക്കമായിരുന്നു... സൗഹൃദത്തിന്റെ, പ്രണയത്തിന്റെ ആരംഭം.\nഒരു വാക്കു മിാതെ, ഒരുദിവസം കാണാതെ രാള്‍ക്കും കഴിയാനാകാത്ത ദിനരാത്രങ്ങള്....\nസാം എം.ബി.എ. പാസായി.\nസോഫിയയും ബിരുദം കഴിഞ്ഞ് തുടര്‍പഠനത്തിന് എറണാകുളത്തേക്കു പോയി.\nഎം.സി.എ. ബിരുദമെടുക്കാന് സോഫിയ സാമിനെ നിര്‍ബന്ധിച്ചു. സോഫിയയുടെ ആഗ്രഹസഫലീകരണത്തിനായി സാം എം.സി.എയ്ക്ക് ചേര്‍ന്നു.\nഅനുരാഗനദി തടസമില്ലാതെ ഒഴുകിക്കൊേയിരുന്നു.\nപക്ഷേ സോഫിയയെന്ന മാലാഖയുടെ ഉള്ളില് വിഷം ചീറ്റാന് തയാറെടുക്കുന്ന ഒരു കരിനാഗം ഫണം വിടര്‍ത്തുന്നത് പാവം സാം അറിഞ്ഞില്ല.\nഇതിനിടയില് മകന്റെ പ്രണയബന്ധം സാമിന്റെ വീട്ടിലറിഞ്ഞു.\nഅറിഞ്ഞും അനേ്വഷിച്ചും മതി മുന്നോട്ടെന്ന് അമ്മ ലീലാമ്മ മുന്നറിയിപ്പു നല്‍കി. വിവരമറിഞ്ഞ് ഗള്‍ഫില്‍നിന്നു നാട്ടിലെത്തിയ അച്ഛന് സാമുവലും ആ പ്രണയബന്ധത്തെ എതിര്‍ത്തു.\nഎനിക്കു സാമിനെ മറക്കാനാവില്ല... സാമിനെ എനിക്കു തന്നില്ലെങ്കില് ഞാന് പപ്പയുടെ മുന്നില് വന്ന് ആത്മഹത്യ ചെയ്യും...\nസാമുവലിനെ തേടി സോഫിയയുടെ ഫോണ്‍കോളെത്തി.\nഗത്യന്തരമില്ലാതെ, ആ സ്‌നേഹത്തിനു മുന്നില് സാമുവല് വഴങ്ങി.\n2008 ഫെബ്രുവരി 27 സ്വപ്‌നസാഫല്യം.\nബഥേല് പള്ളിയിലെ അള്‍ത്താരയ്ക്കു മുന്നില്‍വച്ച് സാം എബ്രഹാം സോഫിയയെ മിന്നുചാര്‍ത്തി.\nആ വിവാഹച്ചടങ്ങില് പങ്കെടുത്തവര്‍ക്കിടയില് ഒരാളുായിരുന്നു... അരുണ്.\nസോഫിയയുടെ രാമത്തെ കാമുകന്. സമാന്തരമായ പ്രണയം...\nആ രഹസ്യം മറ്റാരുമറിഞ്ഞില്ല. എല്ലാവര്‍ക്കും മുന്നില് ഒപ്പം പഠിച്ച സുഹൃത്തെന്നു പരിചയപ്പെടുത്തി.\nവധൂവരന്മാര്‍ക്ക് ഒപ്പം നിര്‍ത്തി ചിത്രമെടുത്തു.\nഎം.സി.എ. പഠനകാലത്ത് എല്ലാ അര്‍ത്ഥത്തിലും ഒന്നായ പ്രിയപ്പെട്ടവന്.\nഎന്നിട്ടും എന്തിന് പാവം സാമിനെ ഈ ചതിക്കളത്തിലേക്ക് വലിച്ചിട്ടു....?\nആരു നല്‍കും ഉത്തരം...?\nസ്‌നേഹമയിയായ ഭാര്യയുടെ റോളില് സോഫിയ നല്ല അഭിനയം കാഴ്ചവച്ചു.2ആണ്‍മക്കള് മാത്രമുള്ള സാമുവലിനും ലീലാമ്മയ്ക്കും അവള് മകളായി. മെച്ചപ്പെട്ട ജീവിതസാഹചര്യമൊരുക്കാന് സാം ഗള്‍ഫിലേക്ക് പറന്നു. സോഫിയ ടെക്‌നോപാര്‍ക്കില് ജോലിയില് പ്രവേശിച്ചു.\nവിധി വില്ലനാകുന്നു. തന്റെ ബന്ധുക്കള് മുഖാന്തിരം ഓസ്‌ട്രേലിയയിലെ മെല്‍ബണില് തനിക്ക് ജോലി ശരിയായ വിവരം സോഫിയ സാമിനെ അറിയിച്ചു.\nഓസ്‌ട്രേലിയയ്ക്ക് പോകാന് സാം അനുവാദം നല്‍കി. 2012 ഡിസംബറില് സോഫിയ ഓസ്‌ട്രേലിയയിലെത്തി. ഇതിനിടയില് സോഫിയ ഒരാണ്‍കുഞ്ഞിന് ജന്മം നല്‍കി.\nഅഞ്ചു മാസം കഴിഞ്ഞപ്പോള് സാമും മെല്‍ബണിലെത്തി. ഒരാഴ്ചയ്ക്കകം അവന് മണിട്രാന്‍സ്ഫര് സ്ഥാപനത്തില് ജോലിയില് പ്രവേശിച്ചു.\nഇതിനിടെ വീും അരുണ് അവതരിച്ചു.\nജോലി തേടിയെത്തിയ സുഹൃത്തിനെ സോഫിയ സാമിന് പരിചയപ്പെടുത്തി. എല്ലാ സഹായങ്ങളും സാം വാഗ്ദാനം ചെയ്തു. സാമ്പത്തികമായി അരുണിനെ ഏറെ സഹായിച്ചു.\nപാവം അറിഞ്ഞില്ല. തന്റെ കാലനാണിതെന്ന്... കുരുക്കെറിയാന് തക്ക സമയം നോക്കി കാത്തിരിക്കുകയാണെന്ന്...\nമനസ്സില് കളങ്കത്തിന്റെ കറയില്ലാത്ത അവന് എല്ലാവരെയും വിശ്വസിച്ചു. എല്ലാവരെയും സ്‌നേഹിച്ചു. സാം ജോലിക്കായി പോകുന്ന സമയം, അരുണിന്റെയും സോഫിയയുടെയും പ്രേമ\nസല്ലാപങ്ങള്‍ക്ക് വേദിയായി ആ വീട്.\nസാമറിയാതെ അരുണും സോഫിയയും ചേര്‍ന്ന് ഓസ്‌ട്രേലിയയില് ബാങ്ക് അക്കൗ് ഓപ്പണ് ചെയ്തു.\nമെല്‍ബണ് റെയില്‍വേ സ്‌റ്റേഷനില് കാര് പാര്‍ക്ക് ചെയ്ത്, ട്രെയിനിലാണ് സാം ജോലി സ്ഥലത്തേക്ക് പോകുന്നത്.\nഒരു രാത്രി കാര് തിരികെ എടുക്കാനെത്തിയ സാമിനെ മുഖംമൂടി ധരിച്ച ഒരാള്, കാറില്‍വച്ച് കൊല്ലാന് ശ്രമിച്ചു.\nസാം പ്രതിരോധിച്ചു നിന്നപ്പോള് അക്രമി ഓടി രക്ഷപ്പെട്ടു. പക്ഷേ ഈ സംഭവത്തോടെ സാം ആകെ ഭയന്നു. തന്റെ പ്രാണനെടുക്കാന് പിന്നാലെ ആരോ ഉെന്ന് സോഫിയയോടും വീട്ടുകാ\nരോടും സാം പറഞ്ഞു. പക്ഷേ തന്റെ പ്രാണന് കവരാനുള്ള തിരക്കഥ തയാറാക്കുന്നത് പ്രിയപ്പെട്ടവളും അവളുടെ കാമുകനും കൂടിയാണെന്ന് അവന് അറിഞ്ഞില്ല.\nപുതിയൊരു തന്ത്രം തയാറാക്കി അവര് കൗ്ഡൗണ് തുടങ്ങി...\nഒരുദിവസംരാവിലെ സ്‌നേഹത്തോടെ സോഫിയ സാമിനോടു പറഞ്ഞു:\nനമുക്ക് നാട്ടിലൊന്നു പോയിവരാം... അമ്മച്ചിയേം അപ്പച്ചനേം ഒക്കെ കാണാനൊരു മോഹം.\nസന്തോഷവാനായി സാം യാത്രയ്‌ക്കൊരുങ്ങി. ഇത് നാട്ടിലേക്കുള്ള അവസാന യാത്രയാണെന്നറിയാതെ...\n2015 ഒക്‌ടോബര് 10-ന് അവര് നാട്ടിലെത്തി. സന്തോഷത്തിന്റെ മൂന്നുദിനങ്ങള്.\nതിരികെ വീും മെല്‍ബണിലേക്ക്...\nവായ് പിളര്‍ന്ന് വിഴുങ്ങാന് കാത്തിരിക്കുന്ന മരണത്തിനു മുന്നിലേക്ക്...\n2015 ഒക്‌ടോബര് 14 രാത്രി.\nമെല്‍ബണിലെ സാമിന്റെ വീട്ടില്‍നിന്നും ആലക്കുന്നേല് വീട്ടിലേക്ക് ഒരു ഫോണ്‍കോള്.\nസാമിച്ചായന് മരിച്ചു... ഹാര്‍ട്ടറ്റാക്ക് ആയിരുന്നു.\nതലേദിവസം കെട്ടിപ്പിടിച്ച് പൊന്നുമ്മ നല്‍കി യാത്ര പറഞ്ഞുപോയ മകന്റെ മരണം സ്വാഭാവികമാണെന്നു വിശ്വസിക്കാന് ആ അപ്പന് തയാറായില്ല.\nപത്താംനാള് സാമിന്റെ മൃതദേഹത്തിനൊപ്പം നാട്ടിലെത്തിയ സോഫിയ പ്രിയതമ നെ നഷ്ടപ്പെട്ടവളുടെ വേഷം ഭംഗിയായി ആടിത്തീര്‍ത്തു.\nഇതിനിടെ മകന്റെ മരണത്തിലെ ദുരൂഹത അനേ്വഷിക്കണമെന്ന സാമുവലിന്റെ പരാതിയും ഓസ്‌ട്രേലിയന് പോലീസിനു മുന്നിലെത്തി. അരുണിനെയും സോഫിയയെയും സൂക്ഷ്മമായി\nനിരീക്ഷിച്ച പോലീസ് മരണം കഴിഞ്ഞ് 10 മാസത്തിനു ശേഷം എല്ലാ തെളിവുകളോടും കൂടി സോഫിയയെയും അരുണിനെയും അറസ്റ്റ് ചെയ്തു. ചോദ്യം ചെയ്യലില് അരുണ് കുറ്റംസ\nഒന്നിച്ചു ജീവിക്കാനുള്ള ആഗ്രഹത്തില് സാമിനെ ഒഴിവാക്കാന് തീരുമാനിച്ചു. കാറില് വച്ച് കൊലപ്പെടുത്താനുള്ള ശ്രമം പരാജയപ്പെട്ടു. പിന്നെ വൈക എന്നു തീരുമാനിച്ചു. സോഫിയയും\nസാമും തമ്മില് പ്രശ്‌നങ്ങള് ഒന്നും ഇല്ല എന്നു വീട്ടുകാര്‍ക്ക് തോന്നാന് അവരെ സന്തോഷത്തോടെ നാട്ടിലയച്ചു...\nതിരികെയെത്തിയ ദിവസം കൃത്യത്തിനായി തെരഞ്ഞെടുത്തു.\nഅങ്ങനെ ചെയ്താല് ഞങ്ങളെ ആരും സംശയിക്കില്ല എന്നു കരുതി... വൈകുന്നേരം സോഫിയ ഉറക്കഗുളിക മില്‍ക്ക് ഷേക്കില് കലര്‍ത്തി നല്‍കി. രാത്രിയില് അവിടെയെത്തിയ താനും\nസോഫിയയും ചേര്‍ന്ന് ഓറഞ്ച്ജ്യൂസില് സയനൈഡ് കലര്‍ത്തി, മയക്കംവിട്ടുണര്‍ന്നെങ്കിലും ഉറക്കഗുളികയുടെ ആലസ്യത്തിലായിരുന്ന സാമിനു നല്‍കി... അധികം വൈകിയില്ല... ആ ശ്വാസം നിലച്ചു... സാം മരിച്ചു.\nപറഞ്ഞുതീര്‍ന്നതും കടുത്ത മാനസിക സമ്മര്‍ദ്ദത്തില് അരുണ് പൊട്ടിക്കരഞ്ഞു.\nമനസ്സാക്ഷി മരവിച്ച ക്രൂരകൃത്യത്തിന് അരുണിന് 27 വര്‍ഷം തടവ്.\nസോഫിയയ്ക്ക് 22 വര്‍ഷം.\n18 വര്‍ഷത്തേക്ക് പരോള് പോലുമില്ലാതെ പുറംലോകം കാണാതെ ഇരുട്ടറയില്...\nനഷ്ടമായി... ലോകത്തിന്റെ കാപട്യങ്ങളറിയാത്ത ഒരു പാവം യുവാവിനെ...!\nആലക്കുന്നേല് വീട്ടിലിരുന്ന് സാമിന്റെ അമ്മ ലീലാമ്മ പറയുന്നു.\nശത്രുക്കള് ഇതു ചെയ്‌തെങ്കില് ഞങ്ങള് ക്ഷമിച്ചേനെ... ഇത് എന്റെ മോന് ചങ്കു പറിച്ചുകൊടുത്ത് സ്‌നേഹിച്ച, കൂടെക്കഴിഞ്ഞവള്... സഹിക്കാനാവില്ല.... ഒരമ്മയ്ക്കും.


കെഎസ്ആര്‍ടിസി പെന്‍ഷന് മുടങ്ങിയതിനെ തുടര്‍ന്ന് ചികിത്സ കിട്ടാതെ ഒരാള് മരിച്ചു – Malayalam today news\nകെഎസ്ആര്‍ടിസി പെന്‍ഷന് മുടങ്ങിയതിനെ തുടര്‍ന്ന് ചികിത്സ കിട്ടാതെ ഒരാള് മരിച്ചു\nBy Mtoday on February 6, 2018 No Comment\nകൊച്ചി: കെ.എസ്.ആര്.ടി.സി പെന്‍ഷന് കിട്ടാത്തതിനെ തുടര്‍ന്ന് അടിന്തരചികിത്സ മുടങ്ങിയ മുന് കെഎസ്ആര്‍ടിസി ജീവനക്കാരന് മരിച്ചു. പുതുവൈപ്പിന് സ്വദേശി പി വി റോയ് ആണ് മരിച്ചത്. 34 വര്‍ഷത്തെ സേവനത്തിന് ശേഷമാണ് ഇയാള് കെ.എസ്.ആര്.ടിസിയില് നിന്ന് വിരമിച്ചത്. ദീര്‍ഘകാലമായി ഹൃദ്രോഗത്തിന് ചികിത്സയിലായിരുന്നു ഇയാള്. ഹൃദ്രോഗത്തിന് ചികിത്സ മുടങ്ങിയതാണ് മരണത്തിന് ഇടയാക്കിയതെന്ന് ബന്ധുക്കള് പറയുന്നു. കഴിഞ്ഞ അഞ്ച് മാസമായി ഇയാള്‍ക്ക് പെന്‍ഷനും ലഭിച്ചിരുന്നില്ല. പെന്‍ഷന് മുടങ്ങിയതിനെ തുടര്‍ന്ന് കടുത്ത മാനസിക സംഘര്‍ഷത്തിലായിരുന്നു റോയ് എന്നും കുടുംബാംഗങ്ങള് പറഞ്ഞു.\nഅടിയന്തരമായി ഹൃദയ ശസ്ത്രക്രിയ ചെയ്‌തേ മതിയാവൂ എന്ന് ഡോക്ടര്‍മാര് പറഞ്ഞിരുന്നു. എന്നാല്, ഒന്നരലക്ഷം രൂപയോളം വരുന്ന ചികിത്സാ ചെലവ് താങ്ങാന് ഇയാള്‍ക്ക് കഴിയുമായിരുന്നില്ല. കുറച്ചുകാലമായി ആയുര്‍വേദ ചികിത്സയാണ് ചെയ്തിരുന്നത്. വലിയ മാനസിക സമ്മര്‍ദ്ദത്തിലായിരുന്നു ഇയാള്. ഭാര്യ വീട്ടുജോലി ചെയ്താണ് കുടുംബം പുലര്‍ത്തിയിരുന്നത്. റോയിക്ക് രണ്ട് പെണ്‍മക്കളാണുള്ളത്.\nഇവരുടെ വിദ്യാഭ്യാസമടക്കമുള്ള മറ്റു ചെലവുകള് കണ്ടെത്താന് റോയിയുടെ കുടുംബം നന്നേ ബുദ്ധിമുട്ടിയിരുന്നു. തിങ്കളാഴ്ച്ച വൈകുന്നേരം നെഞ്ചുവേദന അനുഭവപ്പെട്ടതിനെ തുടര്‍ന്ന് ഇയാളെ എറണാകുളം ജനറല് ആസ്പത്രിയില് പ്രവേശിപ്പിച്ചു. രാത്രിയോടെയായായിരുന്നു മരണം. കെ.എസ്.ആര്.ടി.സിയില് നിന്നും വിരമിക്കുമ്പോള് ലഭിക്കേണ്ട ആനുകൂല്യങ്ങളൊന്നും റോയ്ക്ക് ലഭിച്ചിരുന്നില്ല എന്നാണ് ബന്ധുക്കള് പറയുന്നത്. പത്തുലക്ഷം രൂപയെങ്കിലും ഇയാള്‍ക്ക് കെ.എസ്.ആര്.ടിസിയില് നിന്നും ലഭിക്കാനുണ്ടായിരുന്നു എന്നും അറിയുന്നു.\ncochi, hospitalized, ksrtc, KSRTC employe, obit\nകെഎസ്ആര്‍ടിസി പെന്‍ഷന് മുടങ്ങിയതിനെ തുടര്‍ന്ന് ചികിത്സ കിട്ടാതെ ഒരാള് മരിച്ചു added by Mtoday on February 6, 2018


പ്രധാന നഗരങ്ങളിലെല്ലാം എന്റെ കൂട് പദ്ധതി വ്യാപിപ്പിക്കും - Janayugom Online\nഅനധികൃത ക്വാറി പ്രവർത്തിക്�...\nRemya Menon August 1st, 2020\nപാർലമെന്റിൽ ചർച്ച ചെയ്യുന്�...\nനഷ്ടപരിഹാരമില്ലെങ്കിൽ കേന്ദ്രം കൂടുതൽ സഹായം നല്കണം\nHome / News / Kerala / പ്രധാന നഗരങ്ങളിലെല്ലാം എന്റെ കൂട് പദ്ധതി വ്യാപിപ്പിക്കും\nപ്രധാന നഗരങ്ങളിലെല്ലാം എന്റെ കൂട് പദ്ധതി വ്യാപിപ്പിക്കും\nPosted on November 08, 2018, 9:11 pm\nതിരുവനന്തപുരം: സംസ്ഥാനത്തെ എല്ലാ പ്രധാന നഗരങ്ങളിലും എന്റെ കൂട് പദ്ധതി വ്യാപിപ്പിക്കുമെന്ന് മന്ത്രി കെ കെ ശൈലജ. പ്രാരംഭഘട്ടമെന്ന നിലയില് കോഴിക്കോടും തിരുവനന്തപുരത്തുമാണ് സ്ത്രീകള്‍ക്ക് രാത്രികാലം സുരക്ഷിതമായി തങ്ങാനുള്ള സൗകര്യം ഒരുക്കിയിരിക്കുന്നത്. ഈ പദ്ധതിയുടെ വിജയത്തിന്റെ അടിസ്ഥാനത്തില് അപാകതകള് പരിഹരിച്ചായിരിക്കും എല്ലാ നഗരങ്ങളിലും എന്റെ കൂട് പദ്ധതി വ്യാപിപ്പിക്കുകയെന്നും മന്ത്രി പറഞ്ഞു. നഗരങ്ങളില് സ്ത്രീകള്‍ക്കും കുട്ടികള്‍ക്കും സുരക്ഷിത താവളങ്ങള് ഒരുക്കുക എന്ന ലക്ഷ്യത്തോടെ കേരള സര്‍ക്കാര് സാമൂഹ്യനീതി വകുപ്പ് തിരുവനന്തപുരത്ത് ഒരുക്കുന്ന ‘എന്റെ കൂട്’ പദ്ധതിയുടെ ഉദ്ഘാടനം നിര്‍വഹിച്ച് സംസാരിക്കുകയായിരുന്നു മന്ത്രി.\nനഗരത്തിലെത്തുന്ന സ്ത്രീകളുടെ പ്രയാസം മറ്റാരെക്കാളും തനിക്കറിയാമെന്ന് മന്ത്രി പറഞ്ഞു. ഇന്റര്‍വ്യൂവിനും മറ്റാവശ്യങ്ങള്‍ക്കുമായെത്തുന്ന വനിതകള്‍ക്ക് നഗരത്തില് സുരക്ഷിതമായി താമസിക്കാന് പലപ്പോഴും കഴിയാതെ വരാറുണ്ട്. ഈയൊരവസ്ഥയ്ക്ക് വിരാമമിടാനാണ് ഇങ്ങനെയൊരു പദ്ധതി ആവിഷ്‌കരിച്ചിട്ടുള്ളത്. നഗരത്തില് നിരാലംബരായി എത്തിച്ചേരുന്ന നിര്‍ധനരായ വനിതകള്‍ക്കും കൂടെയുള്ള 12 വയസുവരെയുള്ള കുട്ടികള്‍ക്കും വൈകിട്ട്5മണി മുതല് രാവിലെ7മണിവരെ സുരക്ഷിതമായ വിശ്രമം തികച്ചും സൗജന്യമായി നല്‍കുന്നതാണ് എന്റെ കൂട് പദ്ധതി. 50 പേര്‍ക്ക് ഒരേ സമയം ഇവിടെ താമസിക്കാന് സാധിക്കുമെന്നും മന്ത്രി പറഞ്ഞു.\nതിരുവനന്തപുരത്ത് തമ്പാനൂര് ബസ് ടെര്‍മിനലില് എട്ടാം നിലയിലാണ് ഈ രാത്രികാല അഭയകേന്ദ്രം പ്രവര്‍ത്തിക്കുന്നത്. സമ്പൂര്‍ണമായും ശീതികരിച്ച മുറികളാണ് താമസത്തിനു നല്‍കുക. സൗജന്യ ഭക്ഷണവും ടിവിയും മുഴുവന് സമയ സെക്യൂരിറ്റിയും ഉള്‍പ്പെടെ താമസം പൂര്‍ണമായും സൗജന്യമാണ്. ഇതോടൊപ്പം അടുക്കളയും ശുചിമുറികളും സജ്ജീകരിച്ചിട്ടുണ്ട്. ജില്ലാ ഭരണകൂടം, പൊലീസ് വകുപ്പ്, വിവിധ സന്നദ്ധ സംഘടനകള് എന്നിവയുടെ സഹകരണത്തോടു കൂടി ജില്ലാ സാമൂഹ്യനീതി ഓഫീസറുടെ മേല്‍നോട്ടത്തിലാണ് ഈ പദ്ധതി നടപ്പിലാക്കുന്നത്. രണ്ടു വാച്ച്മാന്, മാനേജര്, രണ്ടു മിസ്ട്രസ്മാര്, ഒരു സ്‌കാവഞ്ചര് എന്നിങ്ങനെ ആറുപേരാണ് മേല്‍നോട്ടവും സുരക്ഷയും ഉറപ്പു വരുത്തുന്നത്. സാമൂഹ്യനീതി വകുപ്പ് സ്‌പെഷ്യല് സെക്രട്ടറി ബിജു പ്രഭാകര്, സാമൂഹ്യനീതി വകുപ്പ് ഡയറക്ടര് ജാഫര്‍മാലിക്, സാമൂഹ്യ സുരക്ഷ മിഷന് എക്‌സി. ഡയറക്ടര് മുഹമ്മദ് അഷീല്, സാമൂഹ്യ നീതി വകുപ്പ് അസി. ഡയറക്ടര് സുഭാഷ് കുമാര്, ജില്ലാ ഓഫീസര് സബീന ബീഗം എന്നിവര് ചടങ്ങില് പങ്കെടുത്തു.\nkk shylaja ente koodu\nമദ്യലഹരിയിൽ വാക്കേറ്റം; ടാപ്പിംഗ് തൊഴിലാളി കുത്തേറ്റ് മരിച്ചു\nമോഡിയുടെ അപരന് കോണ്‍ഗ്രസ് പ്രചാരണ തിരക്കില്\nഅരമനയിൽ നിന്നും അഴിക്കുള്ളിലേക്ക്\nJanayugom / Sep 21\nശബരിമല: കെ പി സി സി നേതൃത്വത്തെ തള്ളി ശശി തരൂര്